*V. melléklet*

**I. rész: Egységes adatmodell**

Az e rendelet mellékleteiben meghatározott valamennyi adatelemet olyan egységes adatmodellé kell átalakítani, amely az intézmények és az illetékes hatóságok egységes informatikai rendszereinek alapját jelenti.

Az egységes adatmodell teljesíti a következő kritériumokat:

a) biztosítja az I., a III. és a VIII. mellékletben meghatározott valamennyi adatelem strukturált megjelenítését;

b) azonosítja az I–IV., valamint a VIII–IX. mellékletben meghatározott valamennyi üzleti koncepciót;

c) tartalmaz egy olyan adatszótárt, amely azonosítja a táblacímkéket, az ordinátacímkéket, a tengelycímkéket, a domének, a dimenziók és a doméntagok címkéit;

d) olyan mérőszámokat tartalmaz, amelyek meghatározzák az adatpontok tulajdonságát vagy összegét;

e) olyan adatpont-meghatározásokat ad, amelyek kifejezése a koncepciót egyértelműen azonosító jellemzők összetételével történik;

f) tartalmazza az összes olyan releváns technikai specifikációt, amely az egységes felügyeleti adatokat létrehozó adatszolgáltatási informatikai megoldások kifejlesztéséhez szükséges.

**II. rész: Validálási szabályok**

Az e rendelet mellékleteiben meghatározott adatelemek az adatminőséget és -konzisztenciát biztosító validálási szabályok hatálya alá tartoznak.

A validálási szabályok megfelelnek a következő kritériumoknak:

a) meghatározzák a megfelelő adatpontok közötti logikai kapcsolatokat;

b) olyan szűrőket és előfeltételeket tartalmaznak, amelyek meghatározzák azt az adatcsoportot, amelyre az adott validálási szabály alkalmazandó;

c) ellenőrzik a megadott adatok konzisztenciáját;

d) ellenőrzik a megadott adatok pontosságát;

e) meghatározzák azokat az alapértelmezett értékeket, amelyeket alkalmazni kell, amennyiben az adott információ nem került bejelentésre.