**HR**  
**PRILOG IX.**

**„PRILOG IX.**

**IZVJEŠĆIVANJE O KRITERIJU KAPITALA GRUPE**

Sadržaj

DIO I. OPĆE UPUTE 2

1. Struktura i pravila 2

1.1. Struktura 2

1.2. Pravila označivanja brojevima 2

1.3. Pravila o predznaku 2

DIO II. UPUTE ZA OBRASCE 2

**1. REGULATORNI KAPITAL: RAZINA, SASTAV, ZAHTJEVI I IZRAČUN** 2

1.1. Opće napomene 2

1.2. I 11.01 – SASTAV REGULATORNOG KAPITALA – KRITERIJ KAPITALA GRUPE (I11.1) 3

1.2.1 Upute za specifične pozicije 3

1.3. I 11.02 KAPITALNI ZAHTJEVI – KRITERIJ KAPITALA GRUPE (I11.2) 8

1.3.1 Upute za specifične pozicije 8

1.4. IF 11.03 INFORMACIJE O DRUŠTVIMA KĆERIMA (IF11.3) 9

1.4.1 Upute za specifične pozicije 9

## DIO I. OPĆE UPUTE

1. Struktura i pravila

1.1. Struktura

1. Općenito, izvješćivanje o kriteriju kapitala grupe obuhvaća dva obrasca:

(a) sastav regulatornog kapitala;

(b) instrumenti regulatornog kapitala.

2. Za svaki je obrazac navedena pravna osnova. Ovaj dio Uredbe sadržava dodatne detaljne informacije o općenitijim aspektima izvješćivanja u svakoj skupini obrazaca, upute za specifične pozicije te pravila validacije.

1.2. Pravila označivanja brojevima

3. Pri upućivanju na stupce, retke i rubrike obrazaca u dokumentu se poštuju pravila označivanja iz točaka od 4. do 7. Te se brojčane oznake u velikoj mjeri koriste u pravilima validacije.

4. U uputama se primjenjuje sljedeća opća bilješka: {Obrazac; Redak; stupac}.

5. U slučaju validacija u okviru obrasca pri kojima se koriste samo podaci iz tog obrasca, bilješkama se ne upućuje na obrazac: {Redak; stupac}.

6. U slučaju obrazaca samo s jednim stupcem upućuje se samo na retke: {Obrazac; Redak}.

7. Znak zvjezdice koristi se kako bi se naznačilo da je validacija izvršena za prethodno navedene retke ili stupce.

1.3. Pravila o predznaku

8. Svaki iznos kojim se povećava regulatorni kapital, kapitalni zahtjevi ili likvidnosni zahtjevi iskazuje se kao pozitivna vrijednost. Nasuprot tome, svaki iznos kojim se ukupni regulatorni kapital ili kapitalni zahtjevi umanjuju iskazuje se kao negativna vrijednost. Uz stavku kojoj prethodi negativan predznak (–) ne očekuje se navođenje pozitivnog broja.

## DIO II. UPUTE ZA OBRASCE

**1. REGULATORNI KAPITAL: RAZINA, SASTAV, ZAHTJEVI I IZRAČUN**

1.1. Opće napomene

10. Odjeljak s pregledom regulatornog kapitala sadržava informacije o regulatornom kapitalu i kapitalnim zahtjevima investicijskog društva. Sadržava dva obrasca:

(a) obrazac I 11.01 odnosi se na sastav regulatornog kapitala investicijskog društva: redovni osnovni kapital (CET1), dodatni osnovni kapital (AT1) i dopunski kapital (T2);

(b) obrazac I 11.02 obuhvaća informacije o „kapitalnim zahtjevima” u kontekstu kriterija kapitala grupe, tj. unutargrupnim ulaganjima, potencijalnim obvezama i ukupnim kapitalnim zahtjevima društava kćeri;

(c) obrazac I 11.03 obuhvaća relevantne informacije o kapitalnim zahtjevima, potencijalnim obvezama, podređenim potraživanjima i ulaganjima subjekata financijskog sektora na razini društva kćeri, koje su raščlanjene po subjektima.

11. Za stavke u ovim obrascima nisu u obzir uzeta prijelazna usklađenja. To znači da se iznosi (osim ako je posebno naveden prijelazni kapitalni zahtjev) izračunavaju u skladu sa završnim odredbama (tj. kao da nema prijelaznih odredbi).

1.2. I 11.01 – SASTAV REGULATORNOG KAPITALA – KRITERIJ KAPITALA GRUPE (I11.1)

1.2.1 Upute za specifične pozicije

|  |  |
| --- | --- |
| Redak | Pravna osnova i upute |
| 0010 | **REGULATORNI KAPITAL**  Članak 9. stavak 1. Uredbe (EU) 2019/2033  Regulatorni kapital investicijskog društva sastoji se od zbroja njegova osnovnog kapitala i dopunskog kapitala. |
| 0020 | **OSNOVNI KAPITAL**  Osnovni kapital zbroj je redovnog osnovnog kapitala i dodatnog osnovnog kapitala. |
| 0030 | REDOVNI OSNOVNI KAPITAL  Članak 9. stavak 1. Uredbe (EU) 2019/2033  Članak 50. Uredbe (EU) br. 575/2013 |
| 0040 | **U potpunosti plaćeni instrumenti kapitala**  Članak 9. stavak 1. točka i. Uredbe (EU) 2019/2033  Članak 26. stavak 1. točka (a) i članci od 27. do 31. Uredbe (EU) br. 575/2013  Uključuju se instrumenti kapitala uzajamnih institucija, zadruga ili sličnih institucija (članci 27. i 29. Uredbe (EU) br. 575/2013).  Ne uključuje se premija na dionice povezana s instrumentima.  Instrumenti kapitala koje upisuju tijela javne vlasti u izvanrednim situacijama uključuju se ako su ispunjeni svi uvjeti iz članka 31. Uredbe (EU) br. 575/2013. |
| 0050 | **Premija na dionice**  Članak 9. stavak 1. točka i. Uredbe (EU) 2019/2033  Članak 26. stavak 1. točka (b) Uredbe (EU) br. 575/2013  Premija na dionice ima isto značenje kao i u primjenjivom računovodstvenom standardu.  Iznos koji se iskazuje u ovoj stavci dio je koji se odnosi na „plaćene instrumente kapitala”. |
| 0060 | **Zadržana dobit**  Članak 9. stavak 1. točka i. Uredbe (EU) 2019/2033  Članak 26. stavak 1. točka (c) Uredbe (EU) br. 575/2013  Zadržana dobit uključuje zadržanu dobit prethodne godine uvećanu za priznatu dobit tekuće godine ostvarenu tijekom poslovne godine ili dobit tekuće godine ostvarenu na kraju poslovne godine.  Iskazuje se zbroj redaka 0070 i 0080. |
| 0070 | **Zadržana dobit iz proteklih godina**  Članak 4. stavak 1. točka 123. i članak 26. stavak 1. točka (c) Uredbe (EU) br. 575/2013  Člankom 4. stavkom 1. točkom 123. Uredbe (EU) br. 575/2013 zadržana dobit definirana je kao „prenesena dobit i gubitak koji proizlaze iz dobiti ili gubitka proteklih godina, u skladu s primjenjivim računovodstvenim okvirom”. |
| 0080 | **Prihvatljiva dobit**  Članak 4. stavak 1. točka 121., članak 26. stavak 2. i članak 36. stavak 1. točka (a) Uredbe (EU) br. 575/2013  Člankom 26. stavkom 2. Uredbe (EU) br. 575/2013 dopušteno je uz prethodno odobrenje nadležnih tijela uključiti dobit tekuće godine ostvarenu tijekom poslovne godine ili dobit tekuće godine ostvarenu na kraju poslovne godine kao zadržanu dobit, ako su ispunjeni neki uvjeti. |
| 0090 | **Akumulirana ostala sveobuhvatna dobit**  Članak 9. stavak 1. točka i. Uredbe (EU) 2019/2033  Članak 26. stavak 1. točka (d) Uredbe (EU) br. 575/2013 |
| 0100 | **Ostale rezerve**  Članak 9. stavak 1. točka i. Uredbe (EU) 2019/2033  Članak 4. stavak 1. točka 117. i članak 26. stavak 1. točka (e) Uredbe (EU) br. 575/2013  Iznos koji se iskazuje ne uključuje porezne troškove predvidive u trenutku izračuna. |
| 0120 | **Usklađenja redovnog osnovnog kapitala zbog bonitetnih filtara**  Članak 9. stavak 1. točka i. Uredbe (EU) 2019/2033  Članci od 32. do 35. Uredbe (EU) br. 575/2013 |
| 0130 | **Druga sredstva**  Članak 9. stavak 4. Uredbe (EU) 2019/2033 |
| 0145 | **(–) UKUPNI ODBICI OD REDOVNOG OSNOVNOG KAPITALA**  Članak 8. stavak 2. točka (a) Uredbe (EU) 2019/2033, članak 36. stavak 1. Uredbe (EU) br. 575/2013, osim točke i. tog stavka  Iskazuje se zbroj retka 0150 i redaka od 0190 do 0280. |
| 0150 | **(–) Vlastiti instrumenti redovnog osnovnog kapitala**  Članak 9. stavak 1. točka i. Uredbe (EU) 2019/2033  Članak 36. stavak 1. točka (f) i članak 42. Uredbe (EU) br. 575/2013  Vlastiti instrumenti redovnog osnovnog kapitala koje drži institucija ili grupa koja izvješćuje na datum izvješćivanja. Podložno iznimkama iz članka 42. Uredbe (EU) br. 575/2013.  U ovom se retku ne iskazuju ulaganja u dionice uključena kao „instrumenti kapitala koji se ne priznaju”.  Iznos koji se iskazuje uključuje premiju na dionice povezanu s vlastitim dionicama. |
| 0190 | **(–) Gubici tekuće financijske godine**  Članak 36. stavak 1. točka (a) Uredbe (EU) br. 575/2013 |
| 0200 | **(–) *Goodwill***  Članak 9. stavak 1. točka i. Uredbe (EU) 2019/2033  Članak 4. stavak 1. točka 113., članak 36. stavak 1. točka (b) i članak 37. Uredbe (EU) br. 575/2013 |
| 0210 | **(–) Ostala nematerijalna imovina**  Članak 9. stavak 1. točka i. Uredbe (EU) 2019/2033  Članak 4. stavak 1. točka 115., članak 36. stavak 1. točka (b) i članak 37. točka (a) Uredbe (EU) br. 575/2013  Ostala nematerijalna imovina je nematerijalna imovina u skladu s primjenjivim računovodstvenim standardom, umanjena za *goodwill*, također u skladu s primjenjivim računovodstvenim standardom. |
| 0220 | **(–) Odgođena porezna imovina koja ovisi o budućoj profitabilnosti i ne proizlazi iz privremenih razlika i ne uključuje povezane porezne obveze**  Članak 9. stavak 2. točka (a) Uredbe (EU) br. 2019/2033  Članak 36. stavak 1. točka (c) Uredbe (EU) br. 575/2013 |
| 0230 | **(–) Kvalificirani udjel izvan financijskog sektora koji premašuje 15 % regulatornog kapitala**  Članak 10. stavak 1. točka (a) Uredbe (EU) br. 2019/2033 |
| 0240 | **(–) Ukupni kvalificirani udjeli u društvu koje nije subjekt financijskog sektora koji prelaze 60 % regulatornog kapitala**  Članak 10. stavak 1. točka (b) Uredbe (EU) 2019/2033 |
| 0250 | **(–) Instrumenti redovnog osnovnog kapitala subjekata financijskog sektora ako matično društvo nema značajno ulaganje**  Članak 9. stavak 2. točka (c) Uredbe (EU) 2019/2033  Članak 36. stavak 1. točka (h) Uredbe (EU) br. 575/2013  Matično društvo u ovom retku znači matična investicijska društva iz Unije, matični investicijski holdinzi iz Unije, matični mješoviti financijski holdinzi iz Unije ili sva druga matična društva koje su investicijska društva, financijska institucija, društva za pomoćne usluge ili vezani zastupnici. |
| 0270 | **(–) Imovina mirovinskog fonda pod pokroviteljstvom poslodavca**  Članak 9. stavak 2. točka (b) Uredbe (EU) 2019/2033  Članak 36. stavak 1. točka (e) Uredbe (EU) br. 575/2013 |
| 0280 | **(–) Drugi odbici**  Zbroj svih ostalih odbitaka u skladu s člankom 36. stavkom 1. Uredbe (EU) br. 575/2013, osim odbitaka iz članka 36. stavka 1. točke i. Uredbe (EU) br. 575/2013, koji nisu uključeni u prethodno navedene retke od 0150 do 0270. |
| 0295 | **Redovni osnovni kapital: drugi elementi kapitala, odbici i prilagodbe**  Ovaj redak uključuje zbroj sljedećih stavki, ako je primjenjivo:  — prijelazna usklađenja na temelju instrumenata redovnog osnovnog kapitala koji se nastavljaju priznavati (članak 483. stavci 1., 2. i 3. i članci od 484. do 487. Uredbe (EU) br. 575/2013),  — druga prijelazna usklađenja redovnog osnovnog kapitala (članci od 469. do 478. i članak 481. Uredbe (EU) br. 575/2013): usklađenja odbitaka od redovnog osnovnog kapitala na temelju prijelaznih odredbi,  — drugi elementi redovnog osnovnog kapitala ili odbici od elementa redovnog osnovnog kapitala koji se ne mogu rasporediti u jedan od redaka od 0040 do 0280.  Ovaj se redak ne koristi za uključivanje stavki kapitala ili odbitaka koji nisu obuhvaćeni Uredbom (EU) 2019/2033 ili Uredbom (EU) br. 575/2013 u izračun stopa solventnosti. |
| 0300 | **DODATNI OSNOVNI KAPITAL**  Članak 9. stavak 1. Uredbe (EU) 2019/2033  Članak 61. Uredbe (EU) br. 575/2013 |
| 0310 | **U potpunosti plaćeni, izravno izdani instrumenti kapitala**  Članak 9. stavak 1. točka i. Uredbe (EU) 2019/2033  Članak 51. točka (a) i članci 52., 53. i 54. Uredbe (EU) br. 575/2013  Iznos koji se iskazuje ne uključuje premiju na dionice povezanu s instrumentima. |
| 0320 | **Premija na dionice**  Članak 9. stavak 1. točka i. Uredbe (EU) 2019/2033  Članak 51., točka (b) Uredbe (EU) br. 575/2013  Premija na dionice ima isto značenje kao i u primjenjivom računovodstvenom standardu.  Iznos koji se iskazuje u ovoj stavci dio je koji se odnosi na „plaćene instrumente kapitala”. |
| 0335 | **(–) UKUPNI ODBICI OD DODATNOG OSNOVNOG KAPITALA**  Članak 56. Uredbe (EU) br. 575/2013, osim točke (d) tog članka  Iskazuje se ukupni zbroj redaka 0340, 0380 i 0400. |
| 0340 | **(–) Vlastiti instrumenti dodatnog osnovnog kapitala**  Članak 9. stavak 1. točka i. Uredbe (EU) 2019/2033  Članak 52. stavak 1. točka (b), članak 56. točka (a) i članak 57. Uredbe (EU) br. 575/2013  Vlastiti instrumenti dodatnog osnovnog kapitala koje drži investicijsko društvo na datum izvješćivanja. Podložno iznimkama iz članka 57. Uredbe (EU) br. 575/2013.  Iznos koji se iskazuje uključuje premiju na dionice povezanu s vlastitim dionicama. |
| 0380 | **(–) Instrumenti dodatnog osnovnog kapitala subjekata financijskog sektora ako matično društvo nema značajno ulaganje**  Članak 9. stavak 2. točka (c) Uredbe (EU) 2019/2033  Članak 56. točka (c) Uredbe (EU) br. 575/2013  Matično društvo u ovom retku znači matična investicijska društva iz Unije, matični investicijski holdinzi iz Unije, matični mješoviti financijski holdinzi iz Unije ili sva druga matična društva koje su investicijska društva, financijska institucija, društva za pomoćne usluge ili vezani zastupnici. |
| 0400 | **(–) Drugi odbici**  Zbroj svih ostalih odbitaka u skladu s člankom 56. Uredbe (EU) br. 575/2013, osim odbitaka iz članka 56. točke (d) Uredbe (EU) br. 575/2013, koji nisu uključeni u prethodno navedeni redak 0340 ili 0380. |
| 0415 | **Dodatni osnovni kapital: drugi elementi kapitala, odbici i prilagodbe**  Ovaj redak uključuje zbroj sljedećih stavki, ako je primjenjivo:  — prijelazna usklađenja na temelju instrumenata dodatnog osnovnog kapitala koji se nastavljaju priznavati (članak 483. stavci 4. i 5., članci od 484. do 487. i članci 489. i 491. Uredbe (EU) br. 575/2013),  — druga prijelazna usklađenja dodatnog osnovnog kapitala (članci 472., 473.a, 474., 475., 478. i 481. Uredbe (EU) br. 575/2013): usklađenja odbitaka zbog prijelaznih odredbi,  — odbitak od stavki dodatnog osnovnog kapitala koji premašuje dodatni osnovni kapital, odbijen od redovnog osnovnog kapitala u skladu s člankom 36. stavkom 1. točkom (j) Uredbe (EU) br. 575/2013: dodatni osnovni kapital ne može biti negativan, ali moguće je da odbici od stavki dodatnog osnovnog kapitala premašuju iznos dostupnih stavki dodatnog osnovnog kapitala. U tom slučaju, u ovoj stavci izražava se iznos potreban da bi se iznos iskazan u retku 0300 povećao na nulu, a odgovara obrnutom iznosu odbitaka od stavki dodatnog osnovnog kapitala koji premašuje dodatni osnovni kapital te je, među ostalim odbicima, uključen u redak 0280,  — drugi elementi dodatnog osnovnog kapitala ili odbici od elementa dodatnog osnovnog kapitala koji se ne mogu rasporediti u jedan od redaka od 0310 do 0400.  Ovaj se redak ne koristi za uključivanje stavki kapitala ili odbitaka koji nisu obuhvaćeni Uredbom (EU) 2019/2033 ili Uredbom (EU) br. 575/2013 u izračun stopa solventnosti. |
| 0420 | **DOPUNSKI KAPITAL**  Članak 9. stavak 1. Uredbe (EU) 2019/2033  Članak 71. Uredbe (EU) br. 575/2013  Iskazuje se ukupni zbroj redaka od 0430 do 0455 i retka 0525. |
| 0430 | **U potpunosti plaćeni, izravno izdani instrumenti kapitala**  Članak 9. stavak 1. točka i. Uredbe (EU) 2019/2033  Članak 62. točka (a) te članci 63. i 65. Uredbe (EU) br. 575/2013  Iznos koji se iskazuje ne uključuje premiju na dionice povezanu s instrumentima. |
| 0440 | **Premija na dionice**  Članak 9. stavak 1. točka i. Uredbe (EU) 2019/2033  Članak 62. točka (b) i članak 65. Uredbe (EU) br. 575/2013  Premija na dionice ima isto značenje kao i u primjenjivom računovodstvenom standardu.  Iznos koji se iskazuje u ovoj stavci dio je koji se odnosi na „plaćene instrumente kapitala”. |
| 0455 | **(–) UKUPNI ODBICI OD DOPUNSKOG KAPITALA**  Članak 66. Uredbe (EU) br. 575/2013, osim točke (d) tog članka |
| 0460 | **(–) Vlastiti instrumenti dopunskog kapitala**  Članak 9. stavak 1. točka i. Uredbe (EU) 2019/2033  Članak 63. točka (b) podtočka i., članak 66. točka (a) i članak 67. Uredbe (EU) br. 575/2013  Vlastiti instrumenti dopunskog kapitala koje drži institucija ili grupa koja izvješćuje na datum izvješćivanja. Podložno iznimkama iz članka 67. Uredbe (EU) br. 575/2013.  U ovom se retku ne iskazuju ulaganja u dionice uključena kao „instrumenti kapitala koji se ne priznaju”.  Iznos koji se iskazuje uključuje premiju na dionice povezanu s vlastitim dionicama. |
| 0500 | **(–) Instrumenti dopunskog kapitala subjekata financijskog sektora ako matično društvo nema značajno ulaganje**  Članak 9. stavak 2. točka (c) Uredbe (EU) 2019/2033  Članak 66. točka (c) Uredbe (EU) br. 575/2013  Matično društvo u ovom retku znači matična investicijska društva iz Unije, matični investicijski holdinzi iz Unije, matični mješoviti financijski holdinzi iz Unije ili sva druga matična društva koje su investicijska društva, financijska institucija, društva za pomoćne usluge ili vezani zastupnici. |
| 0525 | **Dopunski kapital: drugi elementi kapitala, odbici i prilagodbe**  Ovaj redak uključuje zbroj sljedećih stavki, ako je primjenjivo:  — prijelazna usklađenja na temelju instrumenata dopunskog kapitala koji se nastavljaju priznavati (članak 483. stavci 6. i 7., članci 484., 486., 488., 490. i 491. Uredbe (EU) br. 575/2013),  — druga prijelazna usklađenja dopunskog kapitala (članci 472., 473.a, 476., 477., 478. i 481. Uredbe (EU) br. 575/2013): usklađenja odbitaka od dopunskog kapitala na temelju prijelaznih odredbi,  — odbitak od stavki dopunskog kapitala koji premašuje dopunski kapital, odbijen od redovnog osnovnog kapitala u skladu s člankom 56. točkom (e) Uredbe (EU) br. 575/2013: dopunski kapital ne može biti negativan, ali moguće je da odbici od stavki dopunskog kapitala premašuju iznos dostupnih stavki dopunskog kapitala. U tom slučaju, u ovoj se stavci izražava iznos potreban da bi se iznos iskazan u retku 0420 povećao na nulu,  — drugi elementi dopunskog kapitala ili odbici od elementa dopunskog kapitala koji se ne mogu rasporediti u jedan od redaka od 0430 do 0500.  Ovaj se redak ne koristi za uključivanje stavki kapitala ili odbitaka koji nisu obuhvaćeni Uredbom (EU) 2019/2033 ili Uredbom (EU) br. 575/2013 u izračun stopa solventnosti. |

1.3. I 11.02 KAPITALNI ZAHTJEVI – KRITERIJ KAPITALA GRUPE (I11.2)

1.3.1 Upute za specifične pozicije

|  |  |
| --- | --- |
| Redak | Pravna osnova i upute |
| 0010 | **Instrumenti redovnog osnovnog kapitala subjekata financijskog sektora u grupi investicijskog društva ako matično društvo ima značajno ulaganje u te subjekte**  Članak 8. stavak 3. točka (a) Uredbe (EU) 2019/2033 u vezi s člankom 36. stavkom 1. točkom i. Uredbe (EU) br. 575/2013 |
| 0020 | **Instrumenti dodatnog osnovnog kapitala subjekata financijskog sektora u grupi investicijskog društva ako matično društvo ima značajno ulaganje u te subjekte**  Članak 8. stavak 3. točka (a) Uredbe (EU) 2019/2033 u vezi s člankom 56. točkom (d) Uredbe (EU) br. 575/2013 |
| 0030 | **Instrumenti dopunskog kapitala subjekata financijskog sektora u grupi investicijskog društva ako matično društvo ima značajno ulaganje u te subjekte**  Članak 8. stavak 3. točka (a) u vezi s člankom 66. točkom (d) Uredbe (EU) br. 575/2013 |
| 0040 | **Ulaganja subjekata financijskog sektora u grupi investicijskog društva u mjeri u kojoj ne čine regulatorni kapital subjekta grupe u koji matično društvo ulaže**  Članak 8. stavak 3. točka (a) Uredbe (EU) br. 2019/2033  Ovaj redak uključuje ulaganja matičnog društva u mjeri u kojoj ne čine regulatorni kapital subjekta grupe u koji matično društvo ulaže. |
| 0050 | **Podređena potraživanja subjekata financijskog sektora u grupi investicijskog društva**  Članak 8. stavak 3. točka (a) Uredbe (EU) br. 2019/2033  Ovaj redak uključuje podređena potraživanja matičnog društva u mjeri u kojoj ne čine regulatorni kapital subjekta grupe u koji matično društvo ulaže |
| 0060 | **Potencijalne obveze prema subjektima u grupi investicijskog društva**  Članak 8. stavak 3. točka (b) Uredbe (EU) 2019/2033 |
| 0070 | **Ukupni kapitalni zahtjevi društava kćeri**  U slučaju primjene članka 8. stavka 4. Uredbe (EU) 2019/2033 |

1.4. IF 11.03 INFORMACIJE O DRUŠTVIMA KĆERIMA (IF11.3)

10. U ovom obrascu navode se svi subjekti na koje se primjenjuje kriterij kapitala grupe. To uključuje i matično društvo same grupe.

1.4.1 Upute za specifične pozicije

|  |  |
| --- | --- |
| Stupci | Pravna osnova i upute |
| 0010 | **Oznaka**  Ta je oznaka dio jedinstvenog identifikatora retka za svaki subjekt o kojem se izvješćuje. Za investicijska društva i društva za osiguranje, to je oznaka LEI. Za druge subjekte to je oznaka LEI ili, ako nije dostupna, nacionalna oznaka. Oznaka je jedinstvena i cijelo se vrijeme dosljedno koristi u svim obrascima. Oznaka uvijek mora imati vrijednost. |
| 0020 | **Vrsta oznake**  Subjekt koji izvješćuje za vrstu oznake iskazanu u stupcu 0010 navodi „oznaka LEI” ili „nacionalna oznaka”.  Uvijek se navodi vrsta oznake. |
| 0030 | **Naziv poduzeća**  Naziv poduzeća u opsegu konsolidacije |
| 0040 | **Matično društvo/društvo kći**  Navodi se je li subjekt iskazan u retku matično društvo grupe ili društvo kći. |
| 0050 | **Zemlja**  Navodi se država u kojoj se nalazi društvo kći. |
| 0060 – 0100 | **Ulaganja matičnog društva**  Članak 8. stavak 3. točka (a) Uredbe (EU) br. 2019/2033  U ovom se odjeljku iskazuju ulaganja matičnog društva u subjekte grupe. |
| 0060 | **Redovni osnovni kapital**  Članak 8. stavak 3. točka (a) Uredbe (EU) 2019/2033 u vezi s člankom 36. stavkom 1. točkom i. Uredbe (EU) br. 575/2013 |
| 0070 | **Dodatni osnovni kapital**  Članak 8. stavak 3. točka (a) Uredbe (EU) 2019/2033 u vezi s člankom 56. točkom (d) Uredbe (EU) br. 575/2013 |
| 0080 | **Dopunski kapital**  Članak 8. stavak 3. točka (a) Uredbe (EU) 2019/2033 u vezi s člankom 66. točkom (d) Uredbe (EU) br. 575/2013 |
| 0090 | **Ulaganja**  Članak 8. stavak 3. točka (a) Uredbe (EU) br. 2019/2033  Ovaj stupac uključuje ulaganja matičnog društva u mjeri u kojoj ne čine regulatorni kapital subjekta grupe u koji matično društvo ulaže. |
| 0100 | **Podređena potraživanja**  Članak 8. stavak 3. točka (a) Uredbe (EU) br. 2019/2033  Ovaj stupac uključuje podređena potraživanja matičnog društva u mjeri u kojoj ne čine regulatorni kapital subjekta grupe u koji matično društvo ulaže |
| 0110 | **Potencijalne obveze matičnog društva prema subjektima**  Članak 8. stavak 3. točka (b) Uredbe (EU) 2019/2033 |
| 0120 | **Ukupni kapitalni zahtjevi društava kćeri**  Članak 8. stavak 4. Uredbe (EU) 2019/2033 |
| 0130 | **Trajni minimalni kapital**  Članak 14. Uredbe (EU) 2019/2033 |
| 0140 | **Zahtjev za faktor K**  Članak 15. Uredbe (EU) 2019/2033 |
| 0150 | **Imovina pod upravljanjem**  Članak 15. stavak 2. i članak 17. Uredbe (EU) 2019/2033 |
| 0160 | **Novčana sredstva klijenta koja se drže – na odvojenim računima**  Članak 15. stavak 2. i članak 18. Uredbe (EU) 2019/2033 |
| 0170 | **Neodvojena novčana sredstva klijenta koja se drže**  Članak 15. stavak 2. i članak 18. Uredbe (EU) 2019/2033 |
| 0180 | **Imovina koja se pohranjuje i administrira**  Članak 15. stavak 2. i članak 19. Uredbe (EU) 2019/2033 |
| 0190 | **Obrađeni nalozi klijenta – novčane transakcije**  Članak 15. stavak 2., članak 20. stavak 1. i članak 20. stavak 2. točka (a) Uredbe (EU) 2019/2033 |
| 0200 | **Obrađeni nalozi klijenta – trgovanje izvedenicama**  Članak 15. stavak 2. i članak 20. stavak 1. i članak 20. stavak 2. točka (b) Uredbe (EU) 2019/2033 |
| 0210 | **Zahtjev za faktor K-NPR**  Članak 22. Uredbe (EU) 2019/2033 |
| 0220 | **Pružena marža poravnanja**  Članak 23. stavak 2. Uredbe (EU) 2019/2033 |
| 0230 | **Nastanak statusa neispunjavanja obveza druge ugovorne strane u trgovanju**  Članak 26. i članak 24. Uredbe (EU) 2019/2033 |
| 0240 | **Dnevni promet trgovanja – novčane transakcije**  Investicijska društva iskazuju izračun zahtjeva za faktor K primjenom koeficijenta iz članka 15. stavka 2. Uredbe (EU) 2019/2033.  U skladu s člankom 15. stavkom 5. točkom (c) Uredbe (EU) 2019/2033, u stresnim tržišnim uvjetima investicijska društva primjenjuju prilagođeni koeficijent kako je navedeno u toj točki.  Faktor dnevnog prometa trgovanja izračunava se u skladu s člankom 33. stavkom 2. točkom (a) Uredbe Komisije (EU) 2019/2033. |
| 0250 | **Dnevni promet trgovanja – trgovanje izvedenicama**  Investicijska društva iskazuju izračun zahtjeva za faktor K primjenom koeficijenta iz članka 15. stavka 2. Uredbe (EU) 2019/2033.  U skladu s člankom 15. stavkom 5. točkom (c) Uredbe (EU) 2019/2033, u stresnim tržišnim uvjetima investicijska društva primjenjuju prilagođeni koeficijent kako je navedeno u toj točki.  Faktor dnevnog prometa trgovanja izračunava se u skladu s člankom 33. stavkom 2. točkom (b) Uredbe Komisije (EU) 2019/2033. |
| 0260 | **Zahtjev za faktor K-CON**  Članak 37. stavak 2., članak 39. i članak 24. Uredbe (EU) 2019/2033 |
| 0270 | **Zahtjevi za fiksne opće troškove**  Članak 13. Uredbe (EU) 2019/2033 |