**LIITE V**

**I osa: Yhteinen tietopistemalli**

Kaikki tämän asetuksen liitteissä esitetyt tietoerät on muutettava yhteiseksi tietopistemalliksi, joka muodostaa laitosten ja toimivaltaisten viranomaisten yhtenäisten tietotekniikkajärjestelmien perustan.

Yhteisen tietopistemallin on täytettävä seuraavat kriteerit:

a) siinä on oltava strukturoitu esitys kaikista liitteisiin I, III ja VIII sisältyvistä tietoeristä;

b) siinä on yksilöitävä kaikki liitteissä I–IV sekä VIII–IX esitetyt liiketoimintamallit;

c) siinä on oltava tietohakemisto, jossa yksilöidään taulukoiden nimet, koordinaattien nimet, akselien nimet, määrittelyjoukkojen nimet, dimensioiden nimet ja jäsenten nimet;

d) siinä on oltava metriikka, jossa määritellään tietopisteiden ominaisuudet tai lukumäärä;

e) siinä on oltava tietopisteiden määritelmät, jotka ilmaistaan niiden ominaisuuksien yhdistelmänä, joiden mukaan käytänne yksilöidään yksiselitteisesti;

f) sen on sisällettävä kaikki asiaa koskevat tekniset eritelmät, joita tarvitaan yhtenäisten valvontatietojen laadinnassa käytettävien tietoteknisten raportointisovellusten kehittämisessä.

**II osa: Validointisäännöt**

Tämän asetuksen liitteissä esitettyihin tietoeriin on sovellettava validointisääntöjä, joilla varmistetaan tietojen laatu ja yhdenmukaisuus.

Validointisääntöjen on täytettävä seuraavat kriteerit:

a) niissä on määriteltävä kyseisten tietopisteiden väliset loogiset suhteet;

b) niiden on sisällettävä suodattimet ja ennakkoedellytykset, joita käytetään niiden tietokokonaisuuksien määrittelyssä, joihin validointisääntöä sovelletaan;

c) niillä on varmistettava raportoitavien tietojen yhdenmukaisuus;

d) niillä on varmistettava raportoitavien tietojen oikeellisuus;

e) niissä on vahvistettava oletusarvot, joita on sovellettava, jos tietoja ei ole raportoitu.