**LT**  
**IV PRIEDAS**

**„IV PRIEDAS**

**MAŽŲ IR TARPUSAVIO SĄSAJŲ NETURINČIŲ INVESTICINIŲ ĮMONIŲ INFORMACIJOS TEIKIMAS**

Turinys

I DALIS. BENDRIEJI NURODYMAI 2

1. Struktūra ir tvarka 2

1.1. Struktūra 2

1.2. Numeravimo tvarka 2

1.3. Ženklų tvarka 2

1.4. Prudencinis (rizikos ribojimu pagrįstas) konsolidavimas 2

II DALIS. SU FORMOMIS SUSIJĘ NURODYMAI 3

**1. NUOSAVOS LĖŠOS: SUMA, SUDĖTIS, REIKALAVIMAI IR APSKAIČIAVIMAS** 3

1.1. Bendrosios pastabos 3

1.2. I 01.01. NUOSAVŲ LĖŠŲ SUDĖTIS (I 1.1) 3

1.2.1. Nurodymai dėl konkrečių pozicijų 3

1.3. I 02.03. NUOSAVŲ LĖŠŲ REIKALAVIMAI (I 2.3) 8

1.3.1. Nurodymai dėl konkrečių pozicijų 8

1.4. I 02.04 – KAPITALO PAKANKAMUMO KOEFICIENTAI (I 2.4) 9

1.4.1. Nurodymai dėl konkrečių pozicijų 9

1.5. I 03.01. PASTOVIŲJŲ PRIDĖTINIŲ IŠLAIDŲ REIKALAVIMŲ APSKAIČIAVIMAS (I 3.1) ..........................................................................................................................................10

1.5.1. Nurodymai dėl konkrečių pozicijų 10

2. MAŽOS IR TARPUSAVIO SĄSAJŲ NETURINČIOS INVESTICINĖS ĮMONĖS 12

2.1. I 05.00 – VEIKLOS LYGIS. RIBINIŲ VERČIŲ PERŽIŪRA (I 5) 12

2.1.1. Nurodymai dėl konkrečių pozicijų 12

**3. LIKVIDUMO REIKALAVIMAI** 15

3.1. I 09.01. LIKVIDUMO REIKALAVIMAI (I 9.1) 15

3.1.1. Nurodymai dėl konkrečių pozicijų 15

## I DALIS. BENDRIEJI NURODYMAI

1. Struktūra ir tvarka

1.1. Struktūra

1. Apskritai sistemą sudaro ši informacija:

a) nuosavos lėšos;

b) nuosavų lėšų reikalavimų apskaičiavimai;

c) pastoviųjų pridėtinių išlaidų reikalavimų apskaičiavimas;

d) su Reglamento (ES) 2019/2033 12 straipsnio 1 dalyje nustatytomis sąlygomis susijusios veiklos lygis;

e) likvidumo reikalavimai.

2. Kiekvienai formai pateikiamos nuorodos į teisės aktus. Išsamesnė informacija apie bendresnius informacijos teikimo pagal kiekvieną formų grupę aspektus, nurodymai dėl konkrečių pozicijų, taip pat patvirtinimo taisyklės yra pateikti šioje šio reglamento dalyje.

1.2. Numeravimo tvarka

3. Dokumente nurodant formų skiltis, eilutes ir laukelius taikoma 4–7 punktuose nurodyta žymėjimo tvarka. Tie skaitiniai kodai plačiai naudojami patvirtinimo taisyklėse.

4. Nurodymuose laikomasi šios bendros žymėjimo tvarkos: {forma; eilutė; skiltis}.

5. Kai tvirtinimas atliekamas formoje ir naudojami tik tos formos duomenų vienetai, forma nenurodoma: {eilutė; skiltis}.

6. Kai formą sudaro tik viena skiltis, nurodomos tik eilutės: {forma; eilutė}.

7. Žvaigždutės ženklas naudojamas, kai norima pažymėti, kad tvirtinamos anksčiau nurodytos eilutės arba skiltys.

1.3. Ženklų tvarka

8. Visos sumos, dėl kurių nuosavos lėšos ar nuosavų lėšų reikalavimai arba likvidumo reikalavimai padidėja, nurodomos teigiamu skaičiumi. Priešingai – visos sumos, dėl kurių bendra nuosavų lėšų suma arba nuosavų lėšų reikalavimai mažėja, nurodomos neigiamu skaičiumi. Prieš straipsnio pavadinimą įrašytas minuso ženklas (–) reiškia prielaidą, kad tame straipsnyje teigiamas skaičius nebus rašomas.

1.4. Prudencinis (rizikos ribojimu pagrįstas) konsolidavimas

9. Išskyrus atvejus, kai leidžiama taikyti išimtį, Reglamentas (ES) 2019/2033 ir Direktyva (ES) 2019/2034, įskaitant Reglamento (ES) 2019/2033 septintoje dalyje nustatytus informacijos teikimo reikalavimus, investicinėms įmonėms taikomi individualiai ir konsoliduotai. Reglamento (ES) 2019/2033 4 straipsnio 1 dalies 11 punkte konsoliduota būklė apibrėžiama kaip Reglamento (ES) 2019/2033 reikalavimų taikymo investicinių įmonių grupei taip, lyg grupės subjektai būtų viena investicinė įmonė, rezultatas. Pritaikius Reglamento (ES) 2019/2033 7 straipsnį, investicinių įmonių grupės visų formų informacijos teikimo reikalavimų laikosi atsižvelgdamos į savo prudencinio konsolidavimo apimtį (kuri gali skirtis nuo jų apskaitos konsolidavimo apimties).

## II DALIS. SU FORMOMIS SUSIJĘ NURODYMAI

**1. NUOSAVOS LĖŠOS: SUMA, SUDĖTIS, REIKALAVIMAI IR APSKAIČIAVIMAS**

1.1. Bendrosios pastabos

10. Nuosavų lėšų apžvalgos skirsnyje pateikiama informacija apie investicinės įmonės turimas nuosavas lėšas ir nuosavų lėšų reikalavimus. Jį sudaro dvi formos:

a) I 01.01 formoje pateikiama investicinės įmonės turimų nuosavų lėšų sudėtis: bendras 1 lygio nuosavas kapitalas (CET1), papildomas 1 lygio kapitalas (AT1) ir 2 lygio kapitalas (T2).

b) I 02.03 ir I 02.04 formose pateikiama bendra nuosavų lėšų reikalavimo suma, nuolatinio minimalaus kapitalo reikalavimas, pastoviųjų pridėtinių išlaidų reikalavimas, papildomų nuosavų lėšų reikalavimas ir gairės, pereinamojo laikotarpio nuosavų lėšų reikalavimas ir kapitalo pakankamumo koeficientai.

c) I 03.01 forma apima informaciją, susijusią su pastoviųjų pridėtinių išlaidų reikalavimo apskaičiavimu.

11. Šių formų straipsniai nurodomi prieš pereinamojo laikotarpio koregavimus. Tai reiškia, kad reikšmės (išskyrus atvejus, kai konkrečiai nurodomas pereinamojo laikotarpio nuosavų lėšų reikalavimas) yra apskaičiuotos pagal galutines nuostatas (t. y. taip, lyg pereinamojo laikotarpio nuostatų nebūtų).

1.2. I 01.01. NUOSAVŲ LĖŠŲ SUDĖTIS (I 1.1)

1.2.1. Nurodymai dėl konkrečių pozicijų

|  |  |
| --- | --- |
| Eilutė | Nuorodos į teisės aktus ir nurodymai |
| 0010 | **NUOSAVOS LĖŠOS**  Reglamento (ES) 2019/2033 9 straipsnio 1 dalis.  Investicinės įmonės nuosavas lėšas sudaro jos 1 lygio kapitalo ir 2 lygio kapitalo suma.  Nurodoma bendra (0020 ir 0380) eilučių reikšmių suma. |
| 0020 | **1 LYGIO KAPITALAS**  1 lygio kapitalą sudaro bendro 1 lygio nuosavo kapitalo ir papildomo 1 lygio kapitalo suma. |
| 0030 | BENDRAS 1 LYGIO NUOSAVAS KAPITALAS  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 50 straipsnis.  Nurodoma bendra (0040–0060, 0090–0140 ir 0290) eilučių reikšmių suma. |
| 0040 | **Visiškai apmokėtos kapitalo priemonės**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 26 straipsnio 1 dalies a punktas ir 27–31 straipsniai.  Prie jų priskiriamos savidraudos įmonių, kooperatinių bendrovių arba panašių įstaigų kapitalo priemonės (Reglamento (ES) Nr. 575/2013 27 ir 29 straipsniai).  Su tomis priemonėmis susiję akcijų priedai neįskaičiuojami.  Viešosios valdžios institucijų ekstremaliųjų situacijų atveju pasirašytos kapitalo priemonės įskaičiuojamos, jeigu įvykdomos visos Reglamento (ES) Nr. 575/2013 31 straipsnio sąlygos. |
| 0050 | **Akcijų priedai**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 26 straipsnio 1 dalies b punktas.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje nurodoma sumos dalis, susijusi su apmokėtomis kapitalo priemonėmis. |
| 0060 | **Nepaskirstytasis pelnas**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 26 straipsnio 1 dalies c punktas.  Nepaskirstytąjį pelną sudaro ankstesnių metų nepaskirstytojo pelno ir reikalavimus atitinkančio tarpinio arba metų pabaigos pelno suma.  Nurodoma bendra 0070 ir 0080 eilučių reikšmių suma. |
| 0070 | **Ankstesnių metų nepaskirstytasis pelnas**  Reglamento (ES) Nr. 575/2013 4 straipsnio 1 dalies 123 punktas ir 26 straipsnio 1 dalies c punktas  Reglamento (ES) Nr. 575/2013 4 straipsnio 1 dalies 123 punkte nurodoma, kad nepaskirstytasis pelnas yra „į kitą laikotarpį perkeliamas pelnas ir nuostoliai, likę po galutinio pelno arba nuostolių paskirstymo pagal taikytiną apskaitos sistemą“. |
| 0080 | **Reikalavimus atitinkantis pelnas**  Reglamento (ES) Nr. 575/2013 4 straipsnio 1 dalies 121 punktas, 26 straipsnio 2 dalis ir 36 straipsnio 1 dalies a punktas.  Pagal Reglamento (ES) Nr. 575/2013 26 straipsnio 2 dalį leidžiama, gavus kompetentingos institucijos išankstinį leidimą, į nepaskirstytąjį pelną įtraukti tarpinį arba metų pabaigos pelną, jeigu įvykdomos tam tikros sąlygos. |
| 0090 | **Sukauptos kitos bendrosios pajamos**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 26 straipsnio 1 dalies d punktas. |
| 0100 | **Kiti rezervai**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 4 straipsnio 1 dalies 117 punktas ir 26 straipsnio 1 dalies e punktas.  Suma nurodoma atėmus visus skaičiavimo metu numatomus mokesčius. |
| 0110 | **Mažumos dalys, pripažintos kaip bendras 1 lygio nuosavas kapitalas (CET1)**  Reglamento (ES) Nr. 575/2013 84 straipsnio 1 dalis, 85 straipsnio 1 dalis ir 87 straipsnio 1 dalis.  Visa patronuojamųjų įmonių mažumos dalių suma, įtraukta į konsoliduotą CET1. |
| 0120 | **CET1 koregavimai pritaikius prudencinius filtrus**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 32–35 straipsniai. |
| 0130 | **Kitos lėšos**  Reglamento (ES) 2019/2033 9 straipsnio 4 dalis. |
| 0140 | **(−) BENDRA ATSKAITYMŲ IŠ BENDRO 1 LYGIO NUOSAVO KAPITALO SUMA**  Nurodoma bendra 0190–0285 eilučių reikšmių suma. |
| 0190 | **(−) Einamųjų finansinių metų nuostoliai**  Reglamento (ES) Nr. 575/2013 36 straipsnio 1 dalies a punktas. |
| 0200 | **(−) Prestižas**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 4 straipsnio 1 dalies 113 punktas, 36 straipsnio 1 dalies b punktas ir 37 straipsnis. |
| 0210 | **(−) Kitas nematerialusis turtas**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 4 straipsnio 1 dalies 115 punktas, 36 straipsnio 1 dalies b punktas ir 37 straipsnio a punktas.  Kitas nematerialusis turtas – nematerialusis turtas pagal taikytiną apskaitos standartą, atėmus prestižą (taip pat pagal taikytiną apskaitos standartą). |
| 0220 | **(−) Atidėtųjų mokesčių turtas, kuris priklauso nuo būsimo pelningumo ir susidaro ne dėl laikinųjų skirtumų, atėmus susijusius atidėtųjų mokesčių įsipareigojimus**  Reglamento (ES) 2019/2033 9 straipsnio 2 dalies a punktas.  Reglamento (ES) Nr. 575/2013 36 straipsnio 1 dalies c punktas. |
| 0230 | **(−) Ne finansų sektoriaus įmonės kvalifikuotoji akcijų paketo dalis, viršijanti 15 % nuosavų lėšų**  Reglamento (ES) 2019/2033 10 straipsnio 1 dalies a punktas. |
| 0240 | **(−) Įmonių, kurios nėra finansų sektoriaus subjektai, kvalifikuotųjų akcijų paketo dalių bendra suma, viršijanti 60 % įmonės nuosavų lėšų**  Reglamento (ES) 2019/2033 10 straipsnio 1 dalies b punktas. |
| 0285 | **(−) Kiti atskaitymai**  Visų kitų atskaitymų pagal Reglamento (ES) Nr. 575/2013 36 straipsnio 1 dalį, neįtrauktų į nė vieną iš pirmiau nurodytų 0160–0240 eilučių, suma. |
| 0290 | **CET1: Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl CET1 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 1, 2 ir 3 dalys ir 484–487 straipsniai);  — pereinamojo laikotarpio koregavimai dėl papildomų mažumos dalių (Reglamento (ES) Nr. 575/2013 479 ir 480 straipsniai);  — kiti CET1 kapitalo pereinamojo laikotarpio koregavimai (Reglamento (ES) Nr. 575/2013 469–478 ir 481 straipsniai): atskaitymų iš CET1 koregavimai dėl pereinamojo laikotarpio nuostatų;  — kiti CET1 kapitalo elementai arba atskaitymai iš CET1 elemento, kurie negali būti priskirti prie vienos iš 0040–0285 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |
| 0300 | **PAPILDOMAS 1 LYGIO KAPITALAS**  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 61 straipsnis.  Nurodoma bendra 0310–0410 eilučių reikšmių suma. |
| 0310 | **Visiškai apmokėtos tiesiogiai išleistos kapitalo priemonės**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 51 straipsnio a punktas ir 52, 53 bei 54 straipsniai.  Į nurodomą sumą su tomis priemonėmis susiję akcijų priedai neįskaičiuojami. |
| 0320 | **Akcijų priedai**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 51 straipsnio b punktas.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje nurodoma sumos dalis, susijusi su visiškai apmokėtomis tiesiogiai išleistomis kapitalo priemonėmis. |
| 0330 | **(−) BENDRA ATSKAITYMŲ IŠ PAPILDOMO 1 LYGIO KAPITALO SUMA**  Reglamento (ES) Nr. 575/2013 56 straipsnis. |
| 0410 | **Papildomas 1 lygio kapitalas. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl AT1 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 4 ir 5 dalys, 484–487 straipsniai, 489 ir 491 straipsniai);  — patronuojamųjų įmonių išleistos priemonės, pripažintos AT1 kapitalu (Reglamento (ES) Nr. 575/2013 83, 85 ir 86 straipsniai): visa patronuojamųjų įmonių kvalifikuotojo T1 kapitalo suma, įtraukiama į konsoliduotą AT1 kapitalą, įskaitant specialiosios paskirties subjekto išleistą kapitalą (Reglamento (ES) Nr. 575/2013 83 straipsnis);  — pereinamojo laikotarpio koregavimai dėl papildomai AT1 kapitalu pripažįstamų patronuojamųjų įmonių išleistų priemonių (Reglamento (ES) Nr. 575/2013 480 straipsnis): kvalifikuotojo T1 kapitalo, įtraukto į konsoliduotą AT1 kapitalą, koregavimai dėl pereinamojo laikotarpio nuostatų;  — kiti AT1 kapitalo pereinamojo laikotarpio koregavimai (Reglamento (ES) Nr. 575/2013 472, 473a, 474, 475, 478 ir 481 straipsniai): koregavimai dėl pereinamojo laikotarpio nuostatų;  — atskaitymų iš AT1 straipsnių suma, viršijanti AT1 kapitalą ir atskaityta iš CET1 pagal Reglamento (ES) Nr. 575/2013 36 straipsnio 1 dalies j punktą: papildomo 1 lygio kapitalo reikšmė negali būti neigiama, bet gali būti, kad atskaitymai iš AT1 straipsnių viršija turimų AT1 straipsnių sumą. Tokiu atveju šiame straipsnyje nurodoma suma, kurios reikia 0300 eilutėje nurodytai sumai padidinti iki nulio ir kuri lygi atskaitymų iš AT1 straipsnių sumos, viršijančios AT1 kapitalą ir įtrauktos, be kitų atskaitymų, į 0285 eilutę, atvirkštinei vertei;  — kiti AT1 kapitalo elementai arba atskaitymai iš AT1 elemento, kurie negali būti priskirti prie vienos iš 0310–0330 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |
| 0420 | **2 LYGIO KAPITALAS**  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 71 straipsnis.  Nurodoma bendra 0430–0520 eilučių reikšmių suma. |
| 0430 | **Visiškai apmokėtos tiesiogiai išleistos kapitalo priemonės**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 62 straipsnio a punktas ir 63 bei 65 straipsniai.  Į nurodomą sumą su tomis priemonėmis susiję akcijų priedai neįskaičiuojami. |
| 0440 | **Akcijų priedai**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 62 straipsnio b punktas ir 65 straipsnis.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje nurodoma sumos dalis, susijusi su visiškai apmokėtomis tiesiogiai išleistomis kapitalo priemonėmis. |
| 0450 | **(−) BENDRA ATSKAITYMŲ IŠ 2 LYGIO KAPITALO SUMA**  Reglamento (ES) Nr. 575/2013 66 straipsnis. |
| 0520 | **2 lygio kapitalas. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl T2 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 6 ir 7 dalys, 484, 486, 488, 490 ir 491 straipsniai);  — patronuojamųjų įmonių išleistos priemonės, pripažintos T2 kapitalu (Reglamento (ES) Nr. 575/2013 83, 87 ir 88 straipsniai): visa patronuojamųjų įmonių kvalifikuotųjų nuosavų lėšų suma, įtraukiama į konsoliduotą T2 kapitalą, įskaitant specialiosios paskirties subjekto išleistą kvalifikuotąjį 2 lygio kapitalą (Reglamento (ES) Nr. 575/2013 83 straipsnis);  — pereinamojo laikotarpio koregavimai dėl papildomai T2 kapitalu pripažįstamų patronuojamųjų įmonių išleistų priemonių (Reglamento (ES) Nr. 575/2013 480 straipsnis): kvalifikuotųjų nuosavų lėšų, įtrauktų į konsoliduotą T2 kapitalą, koregavimai dėl pereinamojo laikotarpio nuostatų;  — kiti T2 kapitalo pereinamojo laikotarpio koregavimai (Reglamento (ES) Nr. 575/2013 472, 473a, 476, 477, 478 ir 481 straipsniai): atskaitymų iš 2 lygio kapitalo koregavimai dėl pereinamojo laikotarpio nuostatų;  — atskaitymų iš T2 straipsnių suma, viršijanti T2 kapitalą ir atskaityta iš AT1 pagal Reglamento (ES) Nr. 575/2013 56 straipsnio e punktą: 2 lygio kapitalo reikšmė negali būti neigiama, bet gali būti, kad atskaitymai iš T2 straipsnių viršija turimų T2 straipsnių sumą. Tokiu atveju šiame straipsnyje nurodoma suma, kurios reikia 0420 eilutėje nurodytai sumai padidinti iki nulio;  — kiti T2 kapitalo elementai arba atskaitymai iš T2 elemento, kurie negali būti priskirti prie vienos iš 0430–0450 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |

1.3. I 02.03. NUOSAVŲ LĖŠŲ REIKALAVIMAI (I 2.3)

1.3.1. Nurodymai dėl konkrečių pozicijų

|  |  |
| --- | --- |
| Eilutė | Nuorodos į teisės aktus ir nurodymai |
| 0010 | **Nuosavų lėšų reikalavimas**  Reglamento (ES) 2019/2033 11 straipsnio 1 ir 2 dalys.  Šiame straipsnyje nurodoma didžiausioji iš 0020 ir 0030 eilučių reikšmių. |
| 0020 | **Nuolatinio minimalaus kapitalo reikalavimas**  Reglamento (ES) 2019/2033 14 straipsnis. |
| 0030 | **Pastoviųjų pridėtinių išlaidų reikalavimas**  Reglamento (ES) 2019/2033 13 straipsnis. |
| 0050–0090 | **Pereinamojo laikotarpio nuosavų lėšų reikalavimai** |
| 0050 | **Pereinamojo laikotarpio reikalavimas, grindžiamas Reglamente (ES) Nr. 575/2013 nustatytais nuosavų lėšų reikalavimais**  Reglamento (ES) 2019/2033 57 straipsnio 3 dalies a punktas. |
| 0060 | **Pereinamojo laikotarpio reikalavimas, grindžiamas pastoviųjų pridėtinių išlaidų reikalavimais**  Reglamento (ES) 2019/2033 57 straipsnio 3 dalies b punktas. |
| 0070 | **Pereinamojo laikotarpio reikalavimas investicinėms įmonėms, kurioms anksčiau buvo taikomas tik pradinio kapitalo reikalavimas**  Reglamento (ES) 2019/2033 57 straipsnio 4 dalies a punktas. |
| 0080 | **Pereinamojo laikotarpio reikalavimas, grindžiamas pradinio kapitalo reikalavimu veiklos leidimo gavimo metu**  Reglamento (ES) 2019/2033 57 straipsnio 4 dalies b punktas. |
| 0090 | **Pereinamojo laikotarpio reikalavimas investicinėms įmonėms, neturinčioms leidimo teikti tam tikras paslaugas**  Reglamento (ES) 2019/2033 57 straipsnio 4 dalies c punktas. |
| 0110–0130 | **Papildomi straipsniai** |
| 0110 | **Papildomų nuosavų lėšų reikalavimas**  Direktyvos (ES) 2019/2034 40 straipsnis.  Papildomos nuosavos lėšos, kurių reikalaujama atlikus SREP. |
| 0120 | **Bendra nuosavų lėšų reikalavimų suma**  Bendra investicinės įmonės nuosavų lėšų reikalavimų suma yra jos nuosavų lėšų reikalavimų, taikomų ataskaitinę datą, 0110 eilutėje nurodyto papildomų nuosavų lėšų reikalavimo ir 0120 eilutėje nurodytų gairėse dėl papildomų nuosavų lėšų reikalaujamų papildomų nuosavų lėšų suma. |

1.4. I 02.04 – KAPITALO PAKANKAMUMO KOEFICIENTAI (I 2.4)

1.4.1. Nurodymai dėl konkrečių pozicijų

|  |  |
| --- | --- |
| Eilutė | Nuorodos į teisės aktus ir nurodymai |
| 0010 | **CET 1 kapitalo pakankamumo koeficientas**  Reglamento (ES) 2019/2033 9 straipsnio 1 dalies a punktas ir 11 straipsnio 1 ir 2 dalys.  Šis straipsnis išreiškiamas procentine dalimi. |
| 0020 | **CET 1 kapitalo perviršis (+)/deficitas (−)**  Šiame straipsnyje parodomas CET1 kapitalo perviršis arba deficitas, susijęs su Reglamento (ES) 2019/2033 9 straipsnio 1 dalyje nustatytu reikalavimu.  Šiame straipsnyje neatsižvelgiama į Reglamento (ES) 2019/2033 57 straipsnio 3 ir 4 dalyse nustatytas pereinamojo laikotarpio nuostatas. |
| 0030 | **1 lygio kapitalo pakankamumo koeficientas**  Reglamento (ES) 2019/2033 9 straipsnio 1 dalies b punktas ir 11 straipsnio 1 ir 2 dalys.  Šis straipsnis išreiškiamas procentine dalimi. |
| 0040 | **1 lygio kapitalo perviršis (+)/deficitas (−)**  Šiame straipsnyje parodomas 1 lygio kapitalo perviršis arba deficitas, susijęs su Reglamento (ES) 2019/2033 9 straipsnio 1 dalyje nustatytu reikalavimu.  Šiame straipsnyje neatsižvelgiama į Reglamento (ES) 2019/2033 57 straipsnio 3 ir 4 dalyse nustatytas pereinamojo laikotarpio nuostatas. |
| 0050 | **Nuosavų lėšų reikalavimų koeficientas**  Reglamento (ES) 2019/2033 9 straipsnio 1 dalies c punktas ir 11 straipsnio 1 ir 2 dalys.  Šis straipsnis išreiškiamas procentine dalimi. |
| 0060 | **Viso kapitalo perviršis (+)/deficitas (–)**  Šiame straipsnyje parodomas nuosavų lėšų perviršis arba deficitas, susijęs su Reglamento (ES) 2019/2033 9 straipsnio 1 dalyje nustatytu reikalavimu.  Šiame straipsnyje neatsižvelgiama į Reglamento (ES) 2019/2033 57 straipsnio 3 ir 4 dalyse nustatytas pereinamojo laikotarpio nuostatas. |

1.5. I 03.01. PASTOVIŲJŲ PRIDĖTINIŲ IŠLAIDŲ REIKALAVIMŲ APSKAIČIAVIMAS (I 3.1)

1.5.1. Nurodymai dėl konkrečių pozicijų

|  |  |
| --- | --- |
| Eilutė | Nuorodos į teisės aktus ir nurodymai |
| 0010 | **Pastoviųjų pridėtinių išlaidų reikalavimas**  Reglamento (ES) 2019/2033 13 straipsnio 1 dalis.  Nurodoma suma sudaro bent 25 % ankstesnių metų metinių pastoviųjų pridėtinių išlaidų (0020 eilutė).  Jei investicinės įmonės veikla iš esmės pasikeitė, kaip nurodyta Reglamento (ES) 2019/2033 13 straipsnio 2 dalyje, nurodoma suma yra pagal tą nuostatą kompetentingos institucijos nustatytas pastoviųjų pridėtinių išlaidų reikalavimas.  Reglamento (ES) 2019/2033 13 straipsnio 3 dalyje nurodytais atvejais nurodoma suma yra einamųjų metų prognozuojamos pastoviosios pridėtinės išlaidos (0200 eilutė). |
| 0020 | **Ankstesnių metų metinės pastoviosios pridėtinės išlaidos po pelno paskirstymo**  Reglamento (ES) 2019/2033 13 straipsnio 1 dalis.  Investicinės įmonės nurodo ankstesnių metų pastoviąsias pridėtines išlaidas po pelno paskirstymo. |
| 0030 | **Bendros ankstesnių metų sąnaudos po pelno paskirstymo**  Reglamento (ES) 2019/2033 13 straipsnio 1 dalis.  Suma nurodoma po pelno paskirstymo. |
| 0040 | **Iš jų: pastoviosios sąnaudos, kurias investicinių įmonių vardu patiria trečiosios šalys**  Reglamento (ES) 2019/2033 13 straipsnis. |
| 0050 | **(−) Iš viso atskaitymų**  Be Reglamento (ES) 2019/2033 13 straipsnio 4 dalyje nurodytų atskaitomų straipsnių, iš bendrų sąnaudų atskaitomi toliau nurodyti straipsniai, jei jie įtraukti į bendras sąnaudas pagal atitinkamą apskaitos sistemą:  a) mokesčiai, mokėjimai tarpininkams ir kiti privalomieji mokėjimai, mokami pagrindinėms sandorio šalims, biržoms ir kitoms prekybos vietoms bei finansų makleriams tarpininkams už sandorių vykdymą, registravimą ar tarpuskaitą, tik jei jie yra tiesiogiai perkeliami ir taikomi klientams. Jie neapima mokesčių ir kitų privalomųjų mokėjimų, būtinų siekiant išlaikyti narystę pagrindinėse sandorio šalyse, biržose ir kitose prekybos vietose arba kitaip vykdyti su jų nuostolių pasidalijimu susijusius finansinius įsipareigojimus;  b) palūkanos, mokamos klientams už jų pinigus, kai nėra jokio įsipareigojimo mokėti tokias palūkanas;  c) išlaidos mokėtiniems mokesčiams, susijusiems su investicinės įmonės metiniu pelnu;  d) nuostoliai, patirti savo sąskaita prekiaujant finansinėmis priemonėmis;  e) mokėjimai, susiję su sutartimis grindžiamais pelno ir nuostolio perdavimo susitarimais, pagal kuriuos investicinė įmonė, parengusi savo metines finansines ataskaitas, yra įpareigota perduoti patronuojančiajai įmonei savo metinį veiklos rezultatą;  f) mokėjimai atidėjiniams bendrai banko rizikai pagal Reglamento (ES) Nr. 575/2013 26 straipsnio 1 dalies f punktą;  g) sąnaudos, susijusios su straipsniais, kurie jau buvo atskaityti iš nuosavų lėšų pagal Reglamento (ES) Nr. 575/2013 36 straipsnio 1 dalį. |
| 0060 | **(−) Darbuotojų premijos ir kitas atlygis**  Reglamento (ES) 2019/2033 13 straipsnio 4 dalies a punktas.  Laikoma, kad darbuotojų premijos ir kitas atlygis priklauso nuo investicinės įmonės grynojo pelno atitinkamais metais, jei tenkinamos abi šios sąlygos:  h) darbuotojų premijos ar kitas atlygis, kuriuos reikia atskaityti, darbuotojams jau buvo sumokėtas metais, einančiais prieš mokėjimo metus, arba darbuotojų premijų ar kito atlygio mokėjimas darbuotojams neturės įtakos įmonės kapitalo padėčiai mokėjimo metais;  i) kalbant apie einamuosius ir būsimus metus, įmonė neprivalo skirti papildomų premijų ar kitų išmokų atlygio forma, nebent tais metais ji gauna grynojo pelno. |
| 0070 | **(−) Darbuotojų, direktorių ir partnerių teisės į grynojo pelno dalį**  Reglamento (ES) 2019/2033 13 straipsnio 4 dalies b punktas.  Darbuotojų, direktorių ir partnerių teisės į pelno dalį apskaičiuojamos remiantis grynuoju pelnu. |
| 0080 | **(−) Kitas savo nuožiūra išmokamas pelnas ir kintamasis atlygis**  Reglamento (ES) 2019/2033 13 straipsnio 4 dalies c punktas. |
| 0090 | **(−) Mokėtini bendri komisiniai ir mokesčiai**  Reglamento (ES) 2019/2033 13 straipsnio 4 dalies d punktas. |
| 0100 | **(–) Mokesčiai, mokėjimai tarpininkams ir kiti privalomieji mokėjimai, mokami pagrindinėms sandorio šalims ir taikomi klientams**  Mokesčiai, mokėjimai tarpininkams ir kiti privalomieji mokėjimai, mokami pagrindinėms sandorio šalims, biržoms ir kitoms prekybos vietoms bei finansų makleriams tarpininkams už sandorių vykdymą, registravimą ar tarpuskaitą, tik jei jie yra tiesiogiai perkeliami ir taikomi klientams. Jie neapima mokesčių ir kitų privalomųjų mokėjimų, būtinų siekiant išlaikyti narystę pagrindinėse sandorio šalyse, biržose ir kitose prekybos vietose arba kitaip vykdyti su jų nuostolių pasidalijimu susijusius finansinius įsipareigojimus. |
| 0110 | **(−) Mokesčiai priklausomiems agentams**  Reglamento (ES) 2019/2033 13 straipsnio 4 dalies e punktas. |
| 0130 | **(−) Neperiodinės išlaidos, susijusios su neįprasta veikla**  Reglamento (ES) 2019/2033 13 straipsnio 4 dalies f punktas. |
| 0140 | **(−) Išlaidos mokesčiams**  Išlaidos mokėtiniems mokesčiams, susijusiems su investicinės įmonės metiniu pelnu. |
| 0150 | **(−) Nuostoliai, patirti savo sąskaita prekiaujant finansinėmis priemonėmis**  Savaime suprantama. |
| 0160 | **(−) Sutartimis grindžiami pelno ir nuostolio perdavimo susitarimai**  Mokėjimai, susiję su sutartimis grindžiamais pelno ir nuostolio perdavimo susitarimais, pagal kuriuos investicinė įmonė, parengusi savo metines finansines ataskaitas, yra įpareigota perduoti patronuojančiajai įmonei savo metinį veiklos rezultatą. |
| 0170 | **(−) Išlaidos žaliavoms**  Prekiautojai biržos prekėmis ir apyvartiniais taršos leidimais gali atskaityti išlaidas žaliavoms, susijusias su investicine įmone, prekiaujančia pagrindinės biržos prekės išvestinėmis finansinėmis priemonėmis. |
| 0180 | **(−) Mokėjimai atidėjiniams bendrai banko rizikai**  Mokėjimai atidėjiniams bendrai banko rizikai pagal Reglamento (ES) Nr. 575/2013 26 straipsnio 1 dalies f punktą. |
| 0190 | **(−) Sąnaudos, susijusios su straipsniais, kurie jau buvo atskaityti iš nuosavų lėšų**  Sąnaudos, susijusios su straipsniais, kurie jau buvo atskaityti iš nuosavų lėšų pagal Reglamento (ES) Nr. 575/2013 36 straipsnio 1 dalį. |
| 0200 | **Einamųjų metų prognozuojamos pastoviosios pridėtinės išlaidos**  Einamųjų metų pastoviųjų pridėtinių išlaidų po pelno paskirstymo prognozė. |
| 0210 | **Pastoviųjų pridėtinių išlaidų variacija (%)**  Suma nurodoma kaip toliau nurodytų veiksmų absoliučioji vertė:  [(Einamųjų metų metinės pastoviosios pridėtinės išlaidos) – (Praėjusių metų prognozuojamos pastoviosios pridėtinės išlaidos)/(Praėjusių metų metinės pastoviosios pridėtinės išlaidos)] |

2. MAŽOS IR TARPUSAVIO SĄSAJŲ NETURINČIOS INVESTICINĖS ĮMONĖS

2.1. I 05.00 – VEIKLOS LYGIS. RIBINIŲ VERČIŲ PERŽIŪRA (I 5)

2.1.1. Nurodymai dėl konkrečių pozicijų

|  |  |
| --- | --- |
| Eilutė | Nuorodos į teisės aktus ir nurodymai |
| 0010 | **Valdomas turtas (bendrai apskaičiuota vertė)**  Reglamento (ES) 2019/2033 12 straipsnio 1 dalies a punktas.  Jeigu informaciją teikianti investicinė įmonė priklauso grupei, nurodoma vertė pagal Reglamento (ES) 2019/2033 12 straipsnio 2 dalį yra nustatoma bendrai visoms investicinėms įmonėms, kurios priklauso grupei.  Investicinės įmonės įtraukia savo nuožiūra valdomą ir ne savo nuožiūra valdomą turtą.  Nurodoma suma yra suma, kuri būtų naudojama K veiksniams apskaičiuoti prieš taikant atitinkamus koeficientus. |
| 0020 | **Tvarkomi klientų pavedimai. Grynųjų pinigų sandoriai (bendrai apskaičiuota vertė)**  Reglamento (ES) 2019/2033 12 straipsnio 1 dalies b punkto i papunktis.  Jeigu informaciją teikianti investicinė įmonė priklauso grupei, nurodoma vertė pagal Reglamento (ES) 2019/2033 12 straipsnio 2 dalį yra nustatoma bendrai visoms investicinėms įmonėms, kurios priklauso grupei.  Nurodoma suma yra suma, kuri būtų naudojama K veiksniams apskaičiuoti prieš taikant atitinkamus koeficientus. |
| 0030 | **Tvarkomi klientų pavedimai. Išvestinės finansinės priemonės (bendrai apskaičiuota vertė)**  Reglamento (ES) 2019/2033 12 straipsnio 1 dalies b punkto i papunktis.  Jeigu informaciją teikianti investicinė įmonė priklauso grupei, nurodoma vertė pagal Reglamento (ES) 2019/2033 12 straipsnio 2 dalį yra nustatoma bendrai visoms investicinėms įmonėms, kurios priklauso grupei.  Nurodoma suma yra suma, kuri būtų naudojama K veiksniams apskaičiuoti prieš taikant atitinkamus koeficientus. |
| 0040 | **Saugomas ir administruojamas turtas**  Reglamento (ES) 2019/2033 12 straipsnio 1 dalies c punktas.  Nurodoma suma yra suma, kuri būtų naudojama K veiksniams apskaičiuoti prieš taikant atitinkamus koeficientus. |
| 0050 | **Laikomi klientų pinigai**  Reglamento (ES) 2019/2033 12 straipsnio 1 dalies d punktas.  Nurodoma suma yra suma, kuri būtų naudojama K veiksniams apskaičiuoti prieš taikant atitinkamus koeficientus. |
| 0060 | **Dienos prekybos srautas. Grynųjų pinigų sandoriai ir išvestinių finansinių priemonių sandoriai**  Reglamento (ES) 2019/2033 12 straipsnio 1 dalies e punktas.  Nurodoma suma yra suma, kuri būtų naudojama K veiksniams apskaičiuoti prieš taikant atitinkamus koeficientus. |
| 0070 | **Grynosios pozicijos rizika**  Reglamento (ES) 2019/2033 12 straipsnio 1 dalies f punktas.  Nurodoma suma yra suma, kuri būtų naudojama K veiksniams apskaičiuoti prieš taikant atitinkamus koeficientus. |
| 0080 | **Suteikiama tarpuskaitos garantinė įmoka**  Reglamento (ES) 2019/2033 12 straipsnio 1 dalies f punktas.  Nurodoma suma yra suma, kuri būtų naudojama K veiksniams apskaičiuoti prieš taikant atitinkamus koeficientus. |
| 0090 | **Prekybos sandorio šalies įsipareigojimų neįvykdymas**  Reglamento (ES) 2019/2033 12 straipsnio 1 dalies g punktas.  Nurodoma suma yra suma, kuri būtų naudojama K veiksniams apskaičiuoti prieš taikant atitinkamus koeficientus. |
| 0100 | **Bendra balansinių ir nebalansinių straipsnių suma (bendrai apskaičiuota vertė)**  Reglamento (ES) 2019/2033 12 straipsnio 1 dalies h punktas.  Jeigu informaciją teikianti investicinė įmonė priklauso grupei, nurodoma vertė pagal Reglamento (ES) 2019/2033 12 straipsnio 2 dalį yra nustatoma bendrai visoms investicinėms įmonėms, kurios priklauso grupei. |
| 0110 | **Bendrai apskaičiuotos visos bendrosios metinės pajamos**  Reglamento (ES) 2019/2033 12 straipsnio 1 dalies i papunktis.  Jeigu informaciją teikianti investicinė įmonė priklauso grupei, nurodoma vertė pagal Reglamento (ES) 2019/2033 12 straipsnio 2 dalį yra nustatoma bendrai visoms investicinėms įmonėms, kurios priklauso grupei.  Nurodoma vertė yra (0120 eilutė + 0130 eilutė). |
| 0120 | **Visos bendrosios metinės pajamos**  Visų bendrųjų metinių pajamų, neįskaitant grupėje generuojamų bendrųjų pajamų, vertė pagal Reglamento (ES) 2019/2033 12 straipsnio 2 dalį. |
| 0130 | **(−) Grupės vidaus metinių bendrųjų pajamų dalis**  Investicinės įmonės grupėje generuojamų bendrųjų pajamų vertė pagal Reglamento (ES) 2019/2033 12 straipsnio 2 dalį. |
| 0140 | **Iš jų: pajamos iš pavedimų priėmimo ir perdavimo**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 2 punktas. |
| 0150 | **Iš jų: pajamos iš pavedimų vykdymo klientų vardu**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 2 punktas. |
| 0160 | **Iš jų: pajamos iš prekybos savo sąskaita**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 2 punktas. |
| 0170 | **Iš jų: pajamos iš portfelio valdymo**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 2 punktas. |
| 0180 | **Iš jų: pajamos iš konsultacijų dėl investicijų**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 2 punktas. |
| 0190 | **Iš jų: pajamos iš finansinių priemonių emisijos organizavimo ir vykdymo ir (arba) finansinių priemonių išplatinimo įsipareigojus supirkti likutį**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 2 punktas. |
| 0200 | **Iš jų: pajamos iš finansinių priemonių išplatinimo neįsipareigojus supirkti likutį**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 2 punktas. |
| 0210 | **Iš jų: pajamos iš DPS valdymo**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 2 punktas. |
| 0220 | **Iš jų: pajamos iš OPS valdymo**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 2 punktas. |
| 0230 | **Iš jų: pajamos iš finansinių priemonių saugojimo ir administravimo**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 3 punktas. |
| 0240 | **Iš jų: pajamos iš kreditų ar paskolų suteikimo investuotojams**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 3 punktas. |
| 0250 | **Iš jų: pajamos iš konsultacijų įmonėms dėl kapitalo struktūros, pramonės strategijos bei susijusių dalykų ir iš konsultacijų bei paslaugų, susijusių su įmonių susijungimais ir pirkimais**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 3 punktas. |
| 0260 | **Iš jų: pajamos iš užsienio valiutos keitimo paslaugų**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 3 punktas. |
| 0270 | **Iš jų: investavimo tyrimai ir finansinė analizė**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 3 punktas. |
| 0280 | **Iš jų: pajamos iš paslaugų, susijusių su emisijos organizavimu ir vykdymu**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 3 punktas. |
| 0290 | **Iš jų: investicinės paslaugos ir papildoma veikla, susijusios su išvestinių finansinių priemonių pagrindinėmis priemonėmis**  Reglamento (ES) 2019/2033 54 straipsnio 1 dalies d punktas.  Direktyvos 2014/65/ES 4 straipsnio 1 dalies 3 punktas. |

**3. LIKVIDUMO REIKALAVIMAI**

3.1. I 09.01. LIKVIDUMO REIKALAVIMAI (I 9.1)

3.1.1. Nurodymai dėl konkrečių pozicijų

|  |  |
| --- | --- |
| Eilutė | Nuorodos į teisės aktus ir nurodymai |
| 0010 | **Likvidumo reikalavimas**  Reglamento (ES) 2019/2033 43 straipsnio 1 dalis. |
| 0020 | **Garantijos klientams**  Reglamento (ES) 2019/2033 45 straipsnis.  Nurodoma vertė yra 1,6 % bendros klientams suteiktų garantijų sumos pagal Reglamento (ES) 2019/2033 45 straipsnį. |
| 0030 | **Visas likvidusis turtas**  Reglamento (ES) 2019/2033 43 straipsnio 1 dalies a punktas ir 43 straipsnio 2 dalis.  Visas likvidusis turtas nurodomas pritaikius atitinkamą vertės sumažinimą. |