**PRÍLOHA V**

**Časť I: Jednotný model údajových bodov**

Všetky údajové položky stanovené v prílohách k tomuto nariadeniu sa pretransformujú na jednotný model údajových bodov, ktorý tvorí základ pre jednotné IT systémy inštitúcií a príslušných orgánov.

Jednotný model údajových bodov musí spĺňať tieto kritériá:

a) obsahuje štruktúrované zobrazenie všetkých údajových položiek stanovených v prílohách I, III a VIII;

b) identifikuje všetky obchodné pojmy stanovené v prílohách I až IV a VIII a IX;

c) obsahuje slovník údajov, v ktorom sú identifikované označenia tabuliek, súradníc, osí, oblastí, dimenzií a členov;

d) obsahuje parametre, ktorými sa vymedzuje vlastnosť alebo hodnota údajových bodov;

e) obsahuje vymedzenia údajových bodov, ktoré sú vyjadrené ako súhrn vlastností, ktoré jednoznačne identifikujú daný pojem;

f) obsahuje všetky príslušné technické špecifikácie potrebné na to, aby sa vyvinuli IT riešenia v oblasti vykazovania, ktoré budú generovať harmonizované údaje v oblasti dohľadu.

**Časť II: Pravidlá validácie**

Údajové položky stanovené v prílohách k tomuto nariadeniu musia podliehať pravidlám validácie, aby sa zabezpečila kvalita a konzistentnosť údajov.

Pravidlá validácie musia spĺňať tieto kritériá:

a) sú v nich vymedzené logické vzťahy medzi príslušnými údajovými bodmi;

b) obsahujú filtre a predpoklady, na základe ktorých je definovaný súbor údajov, na ktorý sa vzťahuje pravidlo validácie;

c) kontroluje sa nimi konzistentnosť vykazovaných údajov;

d) kontroluje sa nimi správnosť vykazovaných údajov;

e) sú v nich stanovené prednastavené hodnoty, ktoré sa použijú vtedy, keď príslušné informácie neboli vykázané.