**BG**  
**ПРИЛОЖЕНИЕ IV**

**ПРИЛОЖЕНИЕ IV**

**ДОКЛАДВАНЕ ОТ СТРАНА НА МАЛКИ И НЕВЗАИМОСВЪРЗАНИ ИНВЕСТИЦИОННИ ПОСРЕДНИЦИ**

Съдържание

ЧАСТ I: ОБЩИ УКАЗАНИЯ 2

1. Структура и правила 2

1.1 Структура 2

1.2 Правила за номериране 2

1.3 Правила относно представянето на положителни и отрицателни стойности 2

1.4 Пруденциална консолидация 2

ЧАСТ II: УКАЗАНИЯ ОТНОСНО ОБРАЗЦИТЕ 3

**1. СОБСТВЕН КАПИТАЛ: РАЗМЕР, СЪСТАВ, ИЗИСКВАНИЯ И ИЗЧИСЛЯВАНЕ** 3

1.1 Общи положения 3

1.2. I 01.01 – СЪСТАВ НА СОБСТВЕНИЯ КАПИТАЛ (I 1.1) 3

1.2.1. Указания относно определени позиции 3

1.3 I 02.03 — КАПИТАЛОВИ ИЗИСКВАНИЯ (I 2.3) 8

1.3.1. Указания относно определени позиции 8

1.4. I 02.04 — КАПИТАЛОВИ СЪОТНОШЕНИЯ (I 2.4) 9

1.4.1. Указания относно определени позиции 9

1.5. I 03.01 — ИЗЧИСЛЯВАНЕ НА ИЗИСКВАНЕТО ЗА ПОСТОЯННИТЕ ОБЩИ РАЗХОДИ (I 3.1) 11

1.5.1. Указания относно определени позиции 11

2. МАЛКИ И НЕВЗАИМОСВЪРЗАНИ ИНВЕСТИЦИОННИ ПОСРЕДНИЦИ 13

2.1. I 05.00 — РАЗМЕР НА ДЕЙНОСТТА — ПРЕГЛЕД НА ПРАГА (I 5) 13

2.1.1. Указания относно определени позиции 13

**3. Изисквания за ликвидност** 17

3.1 I 09.01 — ИЗИСКВАНИЯ ЗА ЛИКВИДНОСТ (I 9.1) 17

3.1.1. Указания относно определени позиции 17

## ЧАСТ I: ОБЩИ УКАЗАНИЯ

1. Структура и правила

1.1 Структура

(1) Като цяло рамката се състои от следните информационни блокове:

а) собствен капитал;

б) изчисляване на капиталовите изисквания;

в) изчисляване на изискванията за постоянните общи разходи;

г) размер на дейността в зависимост от условията по член 12, параграф 1 от Регламент (ЕС) 2019/2033;

д) изисквания за ликвидност.

2. За всеки образец са посочени препратки към законодателни актове. В настоящата част от регламента се съдържа допълнителна подробна информация за по-общите аспекти на докладването за всяка група образци, указания за определени позиции, както и правила относно утвърждаването.

1.2 Правила за номериране

3. При означаването на колоните, редовете и клетките от образците указанията следват правилото за обозначаване, определено в точки 4—7. Тези цифрови кодове се използват широко при правилата за утвърждаване.

4. В указанията се съблюдават следните общи означения: {Образец; Ред; Колона}.

5. Когато се извършва утвърждаване в рамките на образец, в който се използват само съдържащите се в него данни, означенията не включват думата „образец“: {Ред; Колона}.

6. При образците, които имат само една колона, се посочват само редовете. {Образец; Ред}

7. Знакът „звездичка“ се използва, за да се покаже, че утвърждаването обхваща посочените преди това редове или колони.

1.3 Правила относно представянето на положителни и отрицателни стойности

8. Всяка стойност, с която се увеличават собственият капитал или капиталовите изисквания, или изискванията за ликвидност, се докладва като положителна. Обратно, всяка стойност, с която се намаляват общият размер на собствения капитал или капиталовите изисквания, се докладва като отрицателна. Когато преди означението на дадена позиция е поставен отрицателен знак (–), докладваните по нея стойности не може да са положителни.

1.4 Пруденциална консолидация

9. Ако не е предоставено освобождаване, Регламент (ЕС) 2019/2033 и Директива (ЕС) 2019/2034 се прилагат за инвестиционните посредници на индивидуална и консолидирана основа, което включва изискванията за докладване в част седма от Регламент (ЕС) 2019/2033. Според определението в член 4, параграф 1, точка 11 от Регламент (ЕС) 2019/2033 консолидираното състояние е резултат от прилагането на изискванията на Регламент (ЕС) 2019/2033 по отношение на група инвестиционни посредници, така сякаш субектите от групата заедно образуват един-единствен инвестиционен посредник. Въз основа на прилагането на член 7 от Регламент (ЕС) 2019/2033 групите инвестиционни посредници изпълняват изискванията за докладване във всички образци въз основа на обхвата на пруденциалната консолидация (който може да е различен от обхвата на тяхната счетоводна консолидация).

## ЧАСТ II: УКАЗАНИЯ ОТНОСНО ОБРАЗЦИТЕ

**1. СОБСТВЕН КАПИТАЛ: РАЗМЕР, СЪСТАВ, ИЗИСКВАНИЯ И ИЗЧИСЛЯВАНЕ**

1.1 Общи положения

10. В раздела за собствения капитал се съдържа информация за притежавания от инвестиционния посредник собствен капитал и за неговите капиталови изисквания. Той се състои от два образеца:

а) Образец I 01.01 се отнася за състава на собствения капитал, притежаван от инвестиционния посредник: базов собствен капитал от първи ред (БСК1), допълнителен капитал от първи ред (ДК1) и капитал от втори ред (К2).

б) Образци I 02.03 и I 02.04 се отнасят за общото капиталово изискване, изискването за постоянен минимален капитал, изискването за постоянните общи разходи, всички допълнителни капиталови изисквания и препоръки и преходното капиталово изискване, както и капиталовите съотношения.

в) I 03.01 включва информация за изчисляването на изискването за постоянните общи разходи.

11. Позициите в тези образци се докладват без преходните корекции. Това означава, че стойностите (освен когато преходните капиталови изисквания са изрично посочени) се изчисляват в съответствие със заключителните разпоредби (т.е. както биха били изчислени, ако няма преходни разпоредби).

1.2. I 01.01 – СЪСТАВ НА СОБСТВЕНИЯ КАПИТАЛ (I 1.1)

1.2.1. Указания относно определени позиции

|  |  |
| --- | --- |
| Ред | Препратки към законодателни актове и указания |
| 0010 | **СОБСТВЕН КАПИТАЛ**  Член 9, параграф 1 от Регламент (ЕС) № 2019/2033.  Собственият капитал на даден инвестиционен посредник е сборът на неговия капитал от първи ред и капитал от втори ред.  Докладва се общият сбор на редове (0020 и 0380). |
| 0020 | **КАПИТАЛ ОТ ПЪРВИ РЕД**  Капиталът от първи ред е сборът от базовия собствен капитал от първи ред и допълнителния капитал от първи ред. |
| 0030 | БАЗОВ СОБСТВЕН КАПИТАЛ ОТ ПЪРВИ РЕД  Член 9, параграф 1 от Регламент (ЕС) 2019/2033.  Член 50 от Регламент (ЕС) № 575/2013.  Докладва се общият сбор на редове (0040—0060, 0090—0140 и 0290). |
| 0040 | **Изплатени изцяло капиталови инструменти**  Член 9, параграф 1, подточка i) от Регламент (ЕС) 2019/2033.  Член 26, параграф 1, буква а) и членове 27—31 от Регламент (ЕС) № 575/2013.  Включват се капиталовите инструменти на взаимоспомагателни и кооперативни дружества или на други подобни институции (членове 27 и 29 от Регламент (ЕС) № 575/2013).  Не се включват премийните резерви, свързани с инструментите.  Капиталовите инструменти, записани от публичните органи в извънредни ситуации, се включват, ако са изпълнени всички условия по член 31 от Регламент (ЕС) № 575/2013. |
| 0050 | **Премийни резерви от емисии**  Член 9, параграф 1, подточка i) от Регламент (ЕС) 2019/2033.  Член 26, параграф 1, буква б) от Регламент (ЕС) № 575/2013.  Премийните резерви имат същото значение, както в приложимия счетоводен стандарт.  Докладваната в тази позиция стойност е частта, свързана с „Изплатени капиталови инструменти“. |
| 0060 | **Неразпределена печалба**  Член 9, параграф 1, подточка i) от Регламент (ЕС) 2019/2033.  Член 26, параграф 1, буква в) от Регламент (ЕС) № 575/2013.  Неразпределената печалба включва неразпределената печалба от предходната година плюс допустимата междинна или годишна печалба.  Докладва се общият сбор на редове 0070 и 0080. |
| 0070 | **Неразпределена печалба от предходни години**  Член 4, параграф 1, точка 123 и член 26, параграф 1, буква в) от Регламент (ЕС) № 575/2013.  В член 4, параграф 1, точка 123 от Регламент (ЕС) № 575/2013 неразпределената печалба се определя като „печалбата и загубата, пренесена от окончателния резултат от дейността съгласно приложимата счетоводна рамка“. |
| 0080 | **Допустима печалба**  Член 4, параграф 1, точка 121, член 26, параграф 2 и член 36, параграф 1, буква а) от Регламент (ЕС) № 575/2013.  Член 26, параграф 2 от Регламент (ЕС) № 575/2013 дава възможност междинната или годишната печалба да бъдат включени като неразпределена печалба с предварителното съгласие на компетентните органи, ако са изпълнени някои условия. |
| 0090 | **Натрупан друг всеобхватен доход**  Член 9, параграф 1, подточка i) от Регламент (ЕС) 2019/2033.  Член 26, параграф 1, буква г) от Регламент (ЕС) № 575/2013. |
| 0100 | **Други резерви**  Член 9, параграф 1, подточка i) от Регламент (ЕС) 2019/2033.  Член 4, параграф 1, точка 117 и член 26, параграф 1, буква д) от Регламент (ЕС) № 575/2013.  Докладваната стойност е след приспадане на данъчните отчисления, очаквани към момента на изчисляването. |
| 0110 | **Малцинствено участие, признато в БСК1**  Член 84, параграф 1, член 85, параграф 1 и член 87, параграф 1 от Регламент (ЕС) № 575/2013.  Сборът от всички малцинствени участия в дъщерни предприятия, включени в консолидирания БСК1. |
| 0120 | **Корекции на БСК1 вследствие на пруденциални филтри**  Член 9, параграф 1, подточка i) от Регламент (ЕС) 2019/2033.  Членове 32—35 от Регламент (ЕС) № 575/2013. |
| 0130 | **Други средства**  Член 9, параграф 4 от Регламент (ЕС) № 2019/2033. |
| 0140 | **(–)ОБЩО ПРИСПАДАНИЯ ОТ БАЗОВИЯ СОБСТВЕН КАПИТАЛ ОТ ПЪРВИ РЕД**  Докладва се общият сбор на редове 0190—0285. |
| 0190 | **(–)Загуби за текущата финансова година**  Член 36, параграф 1, буква а) от Регламент (ЕС) № 575/2013. |
| 0200 | **(–)Репутация**  Член 9, параграф 1, подточка i) от Регламент (ЕС) 2019/2033.  Член 4, параграф 1, точка 113, член 36, параграф 1, буква б) и член 37 от Регламент (ЕС) № 575/2013. |
| 0210 | **(–)Други нематериални активи**  Член 9, параграф 1, подточка i) от Регламент (ЕС) 2019/2033.  Член 4, параграф 1, точка 115, член 36, параграф 1, буква б) и член 37, буква а) от Регламент (ЕС) № 575/2013.  Другите нематериални активи са нематериалните активи съгласно приложимия счетоводен стандарт минус репутацията също съгласно приложимия счетоводен стандарт. |
| 0220 | **(–)Отсрочени данъчни активи, които се основават на бъдеща печалба и не се дължат на временни разлики, без свързаните данъчни пасиви**  Член 9, параграф 2, буква а) от Регламент (ЕС) 2019/2033.  Член 36, параграф 1, буква в) от Регламент (ЕС) № 575/2013. |
| 0230 | **(−)Квалифицирано дялово участие извън финансовия сектор, чийто размер превишава 15 % от собствения капитал**  Член 10, параграф 1, буква а) от Регламент (ЕС) 2019/2033. |
| 0240 | **(−)Общ размер на квалифицираното дялово участие в предприятия, различни от предприятия от финансовия сектор, който превишава 60 % от собствения капитал**  Член 10, параграф 1, буква б) от Регламент (ЕС) 2019/2033. |
| 0285 | **(–)Други приспадания**  Сборът на всички други приспадания в съответствие с член 36, параграф 1 от Регламент (ЕС) № 575/2013, които не са включени в редове 0160—0240 по-горе. |
| 0290 | **БСК1: други елементи на капитала, приспадания и корекции**  Този ред включва сбора от следните елементи, когато е приложимо:  — Преходни корекции вследствие на унаследяване на капиталови инструменти на БСК1 (член 483, параграфи 1, 2 и 3 и членове 484—487 от Регламент (ЕС) № 575/2013).  — Преходни корекции поради допълнителни малцинствени участия (членове 479 и 480 от Регламент (ЕС) № 575/2013).  — Други преходни корекции на БСК1 (членове 469—478 и 481 от Регламент (ЕС) № 575/2013): корекции на приспаданията от БСК1 вследствие на преходни разпоредби.  — Други елементи на БСК1 или приспадания от елемент на БСК1, които не може да бъдат отнесени към редове 0040—0285.  Този ред не се използва с цел включване на елементи на капитала или приспадания от капитала, които не са обхванати от Регламент (ЕС) 2019/2033 или Регламент (ЕС) № 575/2013, в изчисляването на коефициентите на платежоспособност. |
| 0300 | **ДОПЪЛНИТЕЛЕН КАПИТАЛ ОТ ПЪРВИ РЕД**  Член 9, параграф 1 от Регламент (ЕС) № 2019/2033.  Член 61 от Регламент (ЕС) № 575/2013.  Докладва се общият сбор на редове 0310—0410. |
| 0310 | **Изплатени изцяло, пряко емитирани капиталови инструменти**  Член 9, параграф 1, подточка i) от Регламент (ЕС) 2019/2033.  Член 51, буква а) и членове 52, 53 и 54 от Регламент (ЕС) № 575/2013.  Докладваната стойност не включва премийните резерви, свързани с инструментите. |
| 0320 | **Премийни резерви от емисии**  Член 9, параграф 1, подточка i) от Регламент (ЕС) 2019/2033.  Член 51, буква б) от Регламент (ЕС) № 575/2013.  Премийните резерви имат същото значение, както в приложимия счетоводен стандарт.  Докладваната в тази позиция стойност е частта, свързана с „Изплатени изцяло, пряко емитирани капиталови инструменти“. |
| 0330 | **(–)ОБЩО ПРИСПАДАНИЯ ОТ ДОПЪЛНИТЕЛНИЯ КАПИТАЛ ОТ ПЪРВИ РЕД**  Член 56 от Регламент (ЕС) № 575/2013. |
| 0410 | **Допълнителен капитал от първи ред: други елементи на капитала, приспадания и корекции**  Този ред включва сбора от следните елементи, когато е приложимо:  — Преходни корекции вследствие на унаследяване на капиталови инструменти на ДК1 (член 483, параграфи 4 и 5, членове 484—487, членове 489 и 491 от Регламент (ЕС) № 575/2013).  — Инструменти, емитирани от дъщерни предприятия, които са признати в ДК1 (членове 83, 85 и 86 от Регламент (ЕС) № 575/2013): Сборът от всички суми на квалифицирания К1 на дъщерните предприятия, включен в консолидирания ДК1, включително капитала, емитиран от дружество със специална цел (член 83 от Регламент (ЕС) № 575/2013).  — Преходни корекции вследствие на допълнително признаване в ДК1 на инструменти, емитирани от дъщерни предприятия (член 480 от Регламент (ЕС) № 575/2013): корекции на квалифицирания К1, включен в консолидирания ДК1 вследствие на преходни разпоредби.  — Други преходни корекции на ДК1 (членове 472, 473а, 474, 475, 478 и 481 от Регламент (ЕС) № 575/2013): корекции на приспаданията вследствие на преходни разпоредби.  — Превишение на приспаданията от елементите на ДК1 над ДК1, приспаднато от БСК1 в съответствие с член 36, параграф 1, буква й) от Регламент (ЕС) № 575/2013: допълнителният капитал от първи ред не може да бъде отрицателен, но е възможно приспаданията от елементите на ДК1 да превишават размера на наличните елементи на ДК1. Ако случаят е такъв, този елемент представлява сумата, с която докладваната в ред 0300 сума трябва да се увеличи до нула и е равна на стойността с обратен знак на превишението на приспаданията от елементите на ДК1 над ДК1, включено, наред с други приспадания, в ред 0285.  — Други елементи на ДК1 или приспадания от елемент на ДК1, които не може да бъдат отнесени към редове 0310—0330.  Този ред не се използва с цел включване на елементи на капитала или приспадания от капитала, които не са обхванати от Регламент (ЕС) 2019/2033 или Регламент (ЕС) № 575/2013, в изчисляването на коефициентите на платежоспособност. |
| 0420 | **КАПИТАЛ ОТ ВТОРИ РЕД**  Член 9, параграф 1 от Регламент (ЕС) № 2019/2033.  Член 71 от Регламент (ЕС) № 575/2013.  Докладва се общият сбор на редове 0430—0520. |
| 0430 | **Изплатени изцяло, пряко емитирани капиталови инструменти**  Член 9, параграф 1, подточка i) от Регламент (ЕС) 2019/2033.  Член 62, буква а) и членове 63 и 65 от Регламент (ЕС) № 575/2013.  Докладваната стойност не включва премийните резерви, свързани с инструментите. |
| 0440 | **Премийни резерви от емисии**  Член 9, параграф 1, подточка i) от Регламент (ЕС) 2019/2033.  Член 62, буква б) и член 65 от Регламент (ЕС) № 575/2013.  Премийните резерви имат същото значение, както в приложимия счетоводен стандарт.  Докладваната в тази позиция стойност е частта, свързана с „Изплатени изцяло, пряко емитирани капиталови инструменти“. |
| 0450 | **(−)ОБЩО ПРИСПАДАНИЯ ОТ КАПИТАЛА ОТ ВТОРИ РЕД**  Член 66 от Регламент (ЕС) № 575/2013. |
| 0520 | **Капитал от втори ред: други елементи на капитала, приспадания и корекции**  Този ред включва сбора от следните елементи, когато е приложимо:  — Преходни корекции вследствие на унаследяване на капиталови инструменти на К2 (член 483, параграфи 6 и 7 и членове 484, 486, 488, 490 и 491 от Регламент (ЕС) № 575/2013.  — Инструменти, емитирани от дъщерни предприятия, които са признати в К2 (членове 83, 87 и 88 от Регламент (ЕС) № 575/2013): Сборът от всички суми на квалифицирания собствен капитал на дъщерните предприятия, включен в консолидирания К2, включително квалифицирания капитал от втори ред, емитиран от дружество със специална цел (член 83 от Регламент (ЕС) № 575/2013).  — Преходни корекции вследствие на допълнително признаване в К2 на инструменти, емитирани от дъщерни предприятия (член 480 от Регламент (ЕС) № 575/2013): Корекции на квалифицирания собствен капитал, включен в консолидирания К2 вследствие на преходни разпоредби.  — Други преходни корекции на К2 (членове 472, 473а, 476, 477, 478 и 481 от Регламент (ЕС) № 575/2013): Корекции на приспаданията от К2 вследствие на преходни разпоредби.  — Превишение на приспаданията от елементите на К2 над К2, приспаднато от ДК1 в съответствие с член 56, буква д) от Регламент (ЕС) № 575/2013: капиталът от втори ред не може да бъде отрицателен, но е възможно приспаданията от елементите на К2 да превишават размера на наличните елементи на К2. Ако случаят е такъв, тази позиция представлява сумата, с която докладваната в ред 0420 сума трябва да се увеличи до нула.  — Други елементи на К2 или приспадания от елемент на К2, които не може да бъдат отнесени към редове 0430—0450.  Този ред не се използва с цел включване на елементи на капитала или приспадания от капитала, които не са обхванати от Регламент (ЕС) 2019/2033 или Регламент (ЕС) № 575/2013, в изчисляването на коефициентите на платежоспособност. |

1.3 I 02.03 — КАПИТАЛОВИ ИЗИСКВАНИЯ (I 2.3)

1.3.1. Указания относно определени позиции

|  |  |
| --- | --- |
| Ред | Препратки към законодателни актове и указания |
| 0010 | **Капиталово изискване**  Член 11, параграфи 1 и 2 от Регламент (ЕС) 2019/2033.  Докладва се по-голямата от стойностите в ред 0020 и 0030. |
| 0020 | **Изискване за постоянен минимален капитал**  Член 14 от Регламент (ЕС) 2019/2033. |
| 0030 | **Изискване за постоянните общи разходи**  Член 13 от Регламент (ЕС) 2019/2033. |
| 0050—0090 | **Преходни капиталови изисквания** |
| 0050 | **Преходно капиталово изискване въз основа на капиталовите изисквания съгласно Регламент (ЕС) № 575/2013**  Член 57, параграф 3, буква а) от Регламент (ЕС) 2019/2033. |
| 0060 | **Преходно изискване въз основа на изискванията за постоянните общи разходи**  Член 57, параграф 3, буква б) от Регламент (ЕС) 2019/2033. |
| 0070 | **Преходно изискване за инвестиционните посредници, които преди това са били обект само на изискване за начален капитал**  Член 57, параграф 4, буква а) от Регламент (ЕС) 2019/2033. |
| 0080 | **Преходно изискване въз основа на изискването за начален капитал при издаването на лиценз**  Член 57, параграф 4, буква б) от Регламент (ЕС) 2019/2033. |
| 0090 | **Преходно изискване за инвестиционните посредници, които нямат лиценз за предоставяне на определени услуги**  Член 57, параграф 4, буква в) от Регламент (ЕС) 2019/2033. |
| 0110—0130 | **Поясняващи позиции** |
| 0110 | **Допълнително капиталово изискване**  Член 40 от Директива (ЕС) 2019/2034.  Допълнително капиталово изискване съгласно ПНПО |
| 0120 | **Общо капиталови изисквания**  Общият размер на капиталовите изисквания за даден инвестиционен посредник се състои от сбора от неговите капиталови изисквания, приложими към референтната дата, допълнителното капиталово изискване, докладвано в ред 0110, и препоръката за допълнителен собствен капитал, докладвана в ред 0120. |

1.4. I 02.04 — КАПИТАЛОВИ СЪОТНОШЕНИЯ (I 2.4)

1.4.1. Указания относно определени позиции

|  |  |
| --- | --- |
| Ред | Препратки към законодателни актове и указания |
| 0010 | **Съотношение на БСК1**  Член 9, параграф 1, буква а) и член 11, параграфи 1 и 2 от Регламент (ЕС) 2019/2033.  Тази позиция се изразява в проценти. |
| 0020 | **Излишък(+)/Недостиг(−) на БСК1**  Тази позиция показва излишъка или недостига на БСК1 спрямо изискването по член 9, параграф 1 от Регламент (ЕС) 2019/2033.  Преходните разпоредби по член 57, параграфи 3 и 4 от Регламент (ЕС) 2019/2033 не се вземат предвид за тази позиция. |
| 0030 | **Съотношение на капитала от първи ред**  Член 9, параграф 1, буква б) и член 11, параграфи 1 и 2 от Регламент (ЕС) 2019/2033.  Тази позиция се изразява в проценти. |
| 0040 | **Излишък(+)/Недостиг(−) на капитала от първи ред**  Тази позиция показва излишъка или недостига на капитала от първи ред спрямо изискването по член 9, параграф 1 от Регламент (ЕС) 2019/2033.  Преходните разпоредби по член 57, параграфи 3 и 4 от Регламент (ЕС) 2019/2033 не се вземат предвид за тази позиция. |
| 0050 | **Съотношение на собствения капитал**  Член 9, параграф 1, буква в) и член 11, параграфи 1 и 2 от Регламент (ЕС) 2019/2033.  Тази позиция се изразява в проценти. |
| 0060 | **Излишък(+)/Недостиг(−) на общия капитал**  Тази позиция показва излишъка или недостига на собствения капитал спрямо изискването по член 9, параграф 1 от Регламент (ЕС) 2019/2033.  Преходните разпоредби по член 57, параграфи 3 и 4 от Регламент (ЕС) 2019/2033 не се вземат предвид за тази позиция. |

1.5. I 03.01 — ИЗЧИСЛЯВАНЕ НА ИЗИСКВАНЕТО ЗА ПОСТОЯННИТЕ ОБЩИ РАЗХОДИ (I 3.1)

1.5.1. Указания относно определени позиции

|  |  |
| --- | --- |
| Ред | Препратки към законодателни актове и указания |
| 0010 | **Изискване за постоянните общи разходи**  Член 13, параграф 1 от Регламент (ЕС) № 2019/2033.  Докладваната сума е най-малко 25 % от годишните постоянни общи разходи за предходната година (ред 0020).  В случаите, когато е настъпила съществена промяна, както е посочено в член 13, параграф 2 от Регламент (ЕС) 2019/2033, докладваната сума е равна на изискването за постоянните общи разходи, наложено от компетентния орган в съответствие с посочения член.  В случаите, посочени в член 13, параграф 3 от Регламент (ЕС) 2019/2033, докладваната сума е равна на прогнозните постоянни общи разходи за текущата година (ред 0200). |
| 0020 | **Годишни постоянни общи разходи за предходната година след разпределяне на печалбата**  Член 13, параграф 1 от Регламент (ЕС) № 2019/2033.  Инвестиционните посредници докладват постоянните общи разходи за предходната година след разпределянето на печалбата. |
| 0030 | **Общо разходи за предходната година след разпределяне на печалбата**  Член 13, параграф 1 от Регламент (ЕС) № 2019/2033.  Докладва се сумата след разпределянето на печалбата. |
| 0040 | **от които: Постоянни разходи, направени от името на инвестиционните посредници от трети страни**  Член 13 от Регламент (ЕС) 2019/2033. |
| 0050 | **(−)Общо приспадания**  В допълнение към позициите за приспадане, посочени в член 13, параграф 4 от Регламент (ЕС) 2019/2033, следните позиции също се приспадат от общия размер на разходите, когато са включени в общия размер на разходите съгласно приложимата счетоводна рамка:  а) възнаграждения, такси за посредничество и други такси, плащани на централни контрагенти, борси и други места на търговия и междинни посредници за целите на извършването, регистрирането или клиринга на сделки, само когато те пряко се прехвърлят към клиентите и се заплащат от тях. Тук не се включват такси и други плащания, необходими за запазване на членството или за изпълнение по друг начин на финансови задължения за поделяне на загуби към централните контрагенти, борсите и други места на търговия;  б) лихва, платена на клиенти върху парични средства на клиенти, когато няма задължение за плащане на такава лихва;  в) разходи за данъци, когато станат дължими във връзка с годишната печалба на инвестиционния посредник;  г) загуби от търговия за собствена сметка с финансови инструменти;  д) плащания, свързани с договорни споразумения за прехвърляне на печалби и загуби, съгласно които инвестиционният посредник е длъжен да прехвърли, след изготвянето на годишните си финансови отчети, годишния си резултат на предприятието майка;  е) плащания към фонд за покриване на общи банкови рискове в съответствие с член 26, параграф 1, буква е) от Регламент (ЕС) № 575/2013;  ж) разходи, свързани с елементи, които вече са приспаднати от собствения капитал в съответствие с член 36, параграф 1 от Регламент (ЕС) № 575/2013. |
| 0060 | **(−)Премии за персонала и други възнаграждения**  Член 13, параграф 4, буква а) от Регламент (ЕС) 2019/2033.  Счита се, че премиите за персонала и другите възнаграждения зависят от нетната печалба на инвестиционния посредник през съответната година, когато са изпълнени следните две условия:  з) премиите за персонала или другите възнаграждения, които трябва да бъдат приспаднати, вече са били изплатени на персонала през годината, предхождаща годината на плащане, или изплащането на премиите за персонала или другите възнаграждения няма да окаже влияние върху капиталовата позиция на инвестиционния посредник през годината на плащане;  и) по отношение на текущата година и бъдещите години посредникът не е задължен да предоставя или разпределя допълнителни премии или други плащания под формата на възнаграждение, освен ако не реализира нетна печалба през съответната година. |
| 0070 | **(−)Дял на служителите, директорите и съдружниците в нетната печалба**  Член 13, параграф 4, буква б) от Регламент (ЕС) 2019/2033.  Дяловете на служителите, директорите и съдружниците в печалбата се изчисляват въз основа на нетната печалба. |
| 0080 | **(−)Други плащания на печалби и променливи възнаграждения по собствена преценка**  Член 13, параграф 4, буква в) от Регламент (ЕС) 2019/2033. |
| 0090 | **(−)Споделени дължими комисиони и такси**  Член 13, параграф 4, буква г) от Регламент (ЕС) 2019/2033. |
| 0100 | **(−)Възнаграждения, такси за посредничество и други такси, плащани на ЦК, които се заплащат от клиентите**  Възнаграждения, такси за посредничество и други такси, плащани на централни контрагенти, борси и други места на търговия и междинни посредници за целите на извършването, регистрирането или клиринга на сделки, само когато те пряко се прехвърлят към клиентите и се заплащат от тях. Тук не се включват такси и други плащания, необходими за запазване на членството или за изпълнение по друг начин на финансови задължения за поделяне на загуби към централните контрагенти, борсите и други места на търговия. |
| 0110 | **(−)Такси на обвързани агенти**  Член 13, параграф 4, буква д) от Регламент (ЕС) 2019/2033. |
| 0130 | **(−)Еднократни разходи за дейности, които не са обичайни**  Член 13, параграф 4, буква е) от Регламент (ЕС) 2019/2033. |
| 0140 | **(−)Разходи за данъци**  Разходи за данъци, когато те станат дължими във връзка с годишната печалба на инвестиционния посредник. |
| 0150 | **(−)Загуби от търговия за собствена сметка с финансови инструменти**  Подразбира се. |
| 0160 | **(–)Договорни споразумения за прехвърляне на печалби и загуби**  Плащания, свързани с договорни споразумения за прехвърляне на печалби и загуби, съгласно които инвестиционният посредник е длъжен да прехвърли, след изготвянето на годишните си финансови отчети, годишния си резултат на предприятието майка. |
| 0170 | **(−)Разходи за суровини**  Дилърите на стоки и квоти за емисии могат да приспадат разходите за суровини във връзка с инвестиционен посредник, търгуващ с деривати на базовата стока. |
| 0180 | **(−)Плащания към фонд за покриване на общи банкови рискове**  Плащания към фонд за покриване на общи банкови рискове в съответствие с член 26, параграф 1, буква е) от Регламент (ЕС) № 575/2013. |
| 0190 | **(−)Разходи, свързани с елементи, които вече са приспаднати от собствения капитал**  Разходи, свързани с елементи, които вече са приспаднати от собствения капитал в съответствие с член 36, параграф 1 от Регламент (ЕС) № 575/2013. |
| 0200 | **Прогнозни постоянни общи разходи за текущата година**  Прогнозата за постоянните общи разходи за текущата година след разпределянето на печалбата. |
| 0210 | **Изменение на постоянните общи разходи (%)**  Докладва се като абсолютната стойност на:  [(Годишните постоянни общи разходи за текущата година) – (Прогнозните постоянни общи разходи за предходната година)/(Годишните постоянни общи разходи за предходната година)] |

2. МАЛКИ И НЕВЗАИМОСВЪРЗАНИ ИНВЕСТИЦИОННИ ПОСРЕДНИЦИ

2.1. I 05.00 — РАЗМЕР НА ДЕЙНОСТТА — ПРЕГЛЕД НА ПРАГА (I 5)

2.1.1. Указания относно определени позиции

|  |  |
| --- | --- |
| Ред | Препратки към законодателни актове и указания |
| 0010 | **Управлявани активи (комбинирано)**  Член 12, параграф 1, буква а) от Регламент (ЕС) 2019/2033.  Когато докладващият инвестиционен посредник е част от група, докладваната стойност се определя комбинирано за всички инвестиционни посредници, които са част от група съгласно член 12, параграф 2 от Регламент (ЕС) 2019/2033.  Инвестиционните посредници включват активите, управлявани дискреционно, както и активите, управлявани в рамките на недискреционни договорености.  Докладваната стойност е сумата, която би била използвана за изчисляване на К-факторите преди прилагането на съответните коефициенти. |
| 0020 | **Изпълнени нареждания на клиенти (комбинирано) — сделки с парични разплащания**  Член 12, параграф 1, буква б), подточка i) от Регламент (ЕС) 2019/2033.  Когато докладващият инвестиционен посредник е част от група, докладваната стойност се определя комбинирано за всички инвестиционни посредници, които са част от група съгласно член 12, параграф 2 от Регламент (ЕС) 2019/2033.  Докладваната стойност е сумата, която би била използвана за изчисляване на К-факторите преди прилагането на съответните коефициенти. |
| 0030 | **Изпълнени нареждания на клиенти (комбинирано) — сделки с деривати**  Член 12, параграф 1, буква б), подточка i) от Регламент (ЕС) 2019/2033.  Когато докладващият инвестиционен посредник е част от група, докладваната стойност се определя комбинирано за всички инвестиционни посредници, които са част от група съгласно член 12, параграф 2 от Регламент (ЕС) 2019/2033.  Докладваната стойност е сумата, която би била използвана за изчисляване на К-факторите преди прилагането на съответните коефициенти. |
| 0040 | **Съхранявани и администрирани активи**  Член 12, параграф 1, буква в) от Регламент (ЕС) 2019/2033.  Докладваната стойност е сумата, която би била използвана за изчисляване на К-факторите преди прилагането на съответните коефициенти. |
| 0050 | **Държани парични средства на клиенти**  Член 12, параграф 1, буква г) от Регламент (ЕС) 2019/2033.  Докладваната стойност е сумата, която би била използвана за изчисляване на К-факторите преди прилагането на съответните коефициенти. |
| 0060 | **Дневен поток на трансакциите — сделки с парични разплащания и сделки с деривати**  Член 12, параграф 1, буква д) от Регламент (ЕС) 2019/2033.  Докладваната стойност е сумата, която би била използвана за изчисляване на К-факторите преди прилагането на съответните коефициенти. |
| 0070 | **Риск във връзка с нетните позиции**  Член 12, параграф 1, буква е) от Регламент (ЕС) 2019/2033.  Докладваната стойност е сумата, която би била използвана за изчисляване на К-факторите преди прилагането на съответните коефициенти. |
| 0080 | **Предоставен клирингов маржин**  Член 12, параграф 1, буква е) от Регламент (ЕС) 2019/2033.  Докладваната стойност е сумата, която би била използвана за изчисляване на К-факторите преди прилагането на съответните коефициенти. |
| 0090 | **Неизпълнение на контрагент по сделка**  Член 12, параграф 1, буква ж) от Регламент (ЕС) 2019/2033.  Докладваната стойност е сумата, която би била използвана за изчисляване на К-факторите преди прилагането на съответните коефициенти. |
| 0100 | **Общо балансови и задбалансови активи (комбинирано)**  Член 12, параграф 1, буква з) от Регламент (ЕС) 2019/2033.  Когато докладващият инвестиционен посредник е част от група, докладваната стойност се определя комбинирано за всички инвестиционни посредници, които са част от група съгласно член 12, параграф 2 от Регламент (ЕС) 2019/2033. |
| 0110 | **Общо годишни брутни приходи (комбинирано)**  Член 12, параграф 1, подточка i) от Регламент (ЕС) 2019/2033.  Когато докладващият инвестиционен посредник е част от група, докладваната стойност се определя комбинирано за всички инвестиционни посредници, които са част от група съгласно член 12, параграф 2 от Регламент (ЕС) 2019/2033.  Докладваната стойност е (ред 0120 + ред 0130). |
| 0120 | **Общо годишни брутни приходи**  Размерът на общите годишни брутни приходи, с изключение на брутните приходи, генерирани в рамките на групата съгласно член 12, параграф 2 от Регламент (ЕС) 2019/2033. |
| 0130 | **(−) Вътрешногрупова част от годишните брутни приходи**  Размерът на брутните приходи, генерирани в рамките на групата от инвестиционни посредници съгласно член 12, параграф 2 от Регламент (ЕС) 2019/2033. |
| 0140 | **от които: приходи от приемане и предаване на нареждания**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 2 от Директива 2014/65/ЕС. |
| 0150 | **от които: приходи от изпълнение на нареждания от името на клиенти**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 2 от Директива 2014/65/ЕС. |
| 0160 | **от които: приходи от търговия за собствена сметка**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 2 от Директива 2014/65/ЕС. |
| 0170 | **от които: приходи от управление на портфейл**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 2 от Директива 2014/65/ЕС. |
| 0180 | **от които: приходи от инвестиционни съвети**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 2 от Директива 2014/65/ЕС. |
| 0190 | **от които: приходи от поемане на емисията на финансови инструменти и/или пласиране на финансови инструменти на базата на твърд ангажимент**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 2 от Директива 2014/65/ЕС. |
| 0200 | **от които: приходи от пласиране на финансови инструменти без твърд ангажимент**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 2 от Директива 2014/65/ЕС. |
| 0210 | **от които: приходи от организиране на МСТ**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 2 от Директива 2014/65/ЕС. |
| 0220 | **от които: приходи от организиране на ОСТ**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 2 от Директива 2014/65/ЕС. |
| 0230 | **от които: приходи от съхранение и администриране на финансови инструменти**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 3 от Директива 2014/65/ЕС. |
| 0240 | **от които: приходи от предоставяне на кредити или заеми на инвеститор**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 3 от Директива 2014/65/ЕС. |
| 0250 | **от които: приходи от съвети за предприятия относно капиталовата структура, индустриалната стратегия и свързаните с това въпроси и съвети, както и услуги, които се отнасят до сливания и купуване на предприятия**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 3 от Директива 2014/65/ЕС. |
| 0260 | **от които: приходи от услуги, свързани с валута**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 3 от Директива 2014/65/ЕС. |
| 0270 | **от които: приходи от инвестиционно проучване и финансов анализ**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 3 от Директива 2014/65/ЕС. |
| 0280 | **от които: приходи от услуги, свързани с поемане на емисии**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 3 от Директива 2014/65/ЕС. |
| 0290 | **от които: инвестиционни услуги и допълнителни дейности, свързани с базовите инструменти на дериватите**  Член 54, параграф 1, буква г) от Регламент (ЕС) 2019/2033.  Член 4, параграф 1, точка 3 от Директива 2014/65/ЕС. |

**3. Изисквания за ликвидност**

3.1 I 09.01 — ИЗИСКВАНИЯ ЗА ЛИКВИДНОСТ (I 9.1)

3.1.1. Указания относно определени позиции

|  |  |
| --- | --- |
| Ред | Препратки към законодателни актове и указания |
| 0010 | **Изискване за ликвидност**  Член 43, параграф 1 от Регламент (ЕС) 2019/2033. |
| 0020 | **Гаранции за клиентите**  Член 45 от Регламент (ЕС) 2019/2033.  Докладваната стойност е 1,6 % от общия размер на гаранциите, предоставени на клиентите съгласно член 45 от Регламент (ЕС) 2019/2033. |
| 0030 | **Общо ликвидни активи**  Член 43, параграф 1, буква а) и член 43, параграф 2 от Регламент (ЕС) 2019/2033.  Общият размер на ликвидните активи се докладва след прилагане на съответните процентни намаления. |