**ET**  
**IX LISA**

**„IX LISA**

**ARUANDLUS GRUPI KAPITALITESTI KOHTA**

Sisukord

I OSA. ÜLDISED JUHISED 2

1. Struktuur ja põhimõtted 2

1.1. Struktuur 2

1.2. Nummerdamise põhimõtted 2

1.3. Märgipõhimõtted 2

II OSA. VORMIDE TÄITMISE JUHISED 2

**1. OMAVAHENDID: TASE, KOOSSEIS, NÕUDED JA ARVUTAMINE** 2

1.1 Üldised märkused 2

1.2. I 11.01 – OMAVAHENDITE KOOSSEIS – GRUPI KAPITALITEST (I11.1) 3

1.2.1. Juhised konkreetsete kirjete kohta 3

1.3 I 11.02 – OMAVAHENDITE NÕUDED – GRUPI KAPITALITEST (I11.2) 9

1.3.1. Juhised konkreetsete kirjete kohta 9

1.4 IF 11.03 TEAVE TÜTARETTEVÕTJATE KOHTA (IF11.3) 9

1.4.1. Juhised konkreetsete kirjete kohta 9

## I OSA. ÜLDISED JUHISED

1. Struktuur ja põhimõtted

1.1. Struktuur

1. Üldiselt koosneb grupi kapitalitesti aruandlus kahest vormist:

a) omavahendite koosseis;

b) omavahenditesse kuuluvad instrumendid.

2. Iga vormi puhul on esitatud viited õigussätetele. Üksikasjalikum teave iga vormide kogumi esitamise üldpõhimõtete kohta, juhised konkreetsete kirjete kohta ja valideerimiseeskirjad esitatakse käesoleva rakendusmääruse selles osas.

1.2. Nummerdamise põhimõtted

3. Vormide veergudele, ridadele ja lahtritele viitamisel on käesolevas dokumendis aluseks võetud punktides 4–7 kirjeldatud nummerdamispõhimõtted. Need numbrilised koodid on valideerimiseeskirjades laialdaselt kasutusel.

4. Juhistes kasutatakse järgmisel kujul olevat üldist märget: {vorm; rida; veerg}.

5. Kui ühe vormi sees tehtavate valideerimiste korral kasutatakse ainult selles vormis sisalduvaid andmepunkte, siis vormile märkes ei viidata: {rida; veerg}.

6. Ainult ühte veergu sisaldavate vormide puhul viidatakse ainult ridadele: {vorm; rida}

7. Tärni kasutatakse selle tähistamiseks, et valideerimisele kuulub eelnevalt kindlaks määratud rida või veerg.

1.3. Märgipõhimõtted

8. Mis tahes summa, mis suurendab omavahendeid või omavahendite nõudeid või likviidsusnõudeid kajastatakse aruandes positiivse arvuna. Seevastu iga summa, mis vähendab summaarseid omavahendeid või omavahendite nõudeid, kajastatakse aruandes negatiivse arvuna. Kui kirje nimetuse ees on miinusmärk (–), ei esitata kõnealuse kirje puhul positiivset arvu.

## II OSA. VORMIDE TÄITMISE JUHISED

**1. OMAVAHENDID: TASE, KOOSSEIS, NÕUDED JA ARVUTAMINE**

1.1 Üldised märkused

10. Omavahendite ülevaate jaotis sisaldab teavet investeerimisühingu hoitavate omavahendite ja tema omavahendite nõuete kohta. See koosneb kahest vormist.

a) Vormis I 11.01 kajastatakse investeerimisühingu hoitavate omavahendite koosseisu: esimese taseme põhiomavahendid, täiendavad esimese taseme omavahendid ja teise taseme omavahendid.

b) Vormis I 11.02 esitatakse teave omavahendite nõuete kohta seoses grupi kapitalitestiga, st grupisisesed osalused, tingimuslikud kohustused ja tütarettevõtjate omavahendite nõuded kokku.

c) Vormis I 11.03 esitatakse asjakohane teave finantssektori ettevõtjate kapitalinõuete, tingimuslike kohustuste, allutatud nõuete ja osaluste kohta tütarettevõtja tasandil ettevõtjate kaupa.

11. Kõnealuste vormide kirjetes üleminekusätetest tulenevaid korrigeerimisi arvesse ei võeta. See tähendab, et arvväärtused (välja arvatud juhul, kui üleminekuline omavahendite nõue on konkreetselt välja toodud) arvutatakse vastavalt lõppsätetele (st nagu üleminekusätteid ei oleks).

1.2. I 11.01 – OMAVAHENDITE KOOSSEIS – GRUPI KAPITALITEST (I11.1)

1.2.1. Juhised konkreetsete kirjete kohta

|  |  |
| --- | --- |
| Rida | Viited õigussätetele ja juhised |
| 0010 | **OMAVAHENDID**  Määruse (EL) 2019/2033 artikli 9 lõige 1  Investeerimisühingu omavahendid võrduvad tema esimese ja teise taseme omavahendite summaga. |
| 0020 | **ESIMESE TASEME OMAVAHENDID**  Esimese taseme omavahendid võrduvad esimese taseme põhiomavahendite ja täiendavate esimese taseme omavahendite summaga. |
| 0030 | ESIMESE TASEME PÕHIOMAVAHENDID  Määruse (EL) 2019/2033 artikli 9 lõige 1  Määruse (EL) nr 575/2013 artikkel 50 |
| 0040 | **Täielikult sissemakstud kapitaliinstrumendid**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 26 lõike 1 punkt a ja artiklid 27–31  See hõlmab vastastikuste seltside, ühistute või samalaadsete investeerimisühingute kapitaliinstrumente (määruse (EL) nr 575/2013 artiklid 27–29).  Arvesse ei võeta instrumentidega seotud ülekurssi.  Arvesse võetakse avaliku sektori asutuste poolt hädaolukorras märgitud kapitaliinstrumente, kui täidetud on kõik määruse (EL) nr 575/2013 artiklis 31 sätestatud tingimused. |
| 0050 | **Ülekurss**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 26 lõike 1 punkt b  Ülekurss on määratletud kohaldatavas raamatupidamistavas.  Selle kirje puhul kajastatav summa on kirjega „Sissemakstud kapitaliinstrumendid“ seotud osa. |
| 0060 | **Jaotamata kasum**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 26 lõike 1 punkt c  Jaotamata kasum hõlmab eelmiste aastate jaotamata kasumit koos aruandeperioodi aktsepteeritava vahekasumi või aastakasumiga.  Kajastatakse ridade 0070 ja 0080 kogusumma. |
| 0070 | **Eelmiste aastate jaotamata kasum**  Määruse (EL) nr 575/2013 artikli 4 lõike 1 punkt 123 ja artikli 26 lõike 1 punkt c  Määruse (EL) nr 575/2013 artikli 4 lõike 1 punktis 123 on jaotamata kasum määratletud kui „eelmiste aastate jaotamata kasum või kahjum kohaldatava raamatupidamistava tähenduses“. |
| 0080 | **Aktsepteeritav kasum**  Määruse (EL) nr 575/2013 artikli 4 lõike 1 punkt 121, artikli 26 lõige 2 ja artikli 36 lõike 1 punkt a  Määruse (EL) nr 575/2013 artikli 26 lõikega 2 lubatakse pädevate asutuste eelneval nõusolekul võtta jaotamata kasumina arvesse aruandeperioodi vahekasumit või aastakasumit, kui täidetud on teatavad tingimused. |
| 0090 | **Muu akumuleeritud koondkasum**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 26 lõike 1 punkt d |
| 0100 | **Muud reservid**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 4 lõike 1 punkt 117 ja artikli 26 lõike 1 punkt e  Asjaomane summa kajastatakse pärast arvutamise ajal prognoositavate maksude mahaarvamist. |
| 0120 | **Esimese taseme põhiomavahendite korrigeerimine seoses usaldatavusfiltritega**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artiklid 32–35 |
| 0130 | **Muud vahendid**  Määruse (EL) 2019/2033 artikli 9 lõige 4 |
| 0145 | **(-) ESIMESE TASEME PÕHIOMAVAHENDITEST TEHTUD MAHAARVAMISED KOKKU**  Määruse (EL) 2019/2033 artikli 8 lõike 2 punkt a ja määruse (EL) nr 575/2013 artikli 36 lõige 1, välja arvatud kõnealuse lõike punkt i  Kajastatakse ridade 0150 ja 0190–0280 kogusumma. |
| 0150 | **(-) Enda esimese taseme põhiomavahenditesse kuuluvad instrumendid**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 36 lõike 1 punkt f ja artikkel 42  Aruandva investeerimisühingu või konsolideerimisgrupi osalused enda esimese taseme põhiomavahendites aruandekuupäeva seisuga. Kohaldatakse määruse (EL) nr 575/2013 artiklis 42 sätestatud erandeid.  Osalusi aktsiates, mis kuuluvad kirje „mitteaktsepteeritavad kapitaliinstrumendid“ alla, ei kajastata sellel real.  Kajastatav summa hõlmab omaaktsiatega seotud ülekurssi. |
| 0190 | **(-) Jooksva majandusaasta kahjum**  Määruse (EL) nr 575/2013 artikli 36 lõike 1 punkt a |
| 0200 | **(-) Firmaväärtus**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 4 lõike 1 punkt 113, artikli 36 lõike 1 punkt b ja artikkel 37 |
| 0210 | **(-) Muu immateriaalne vara**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 4 lõike 1 punkt 115, artikli 36 lõike 1 punkt b ja artikli 37 punkt a  Muu immateriaalne vara on kohaldatava raamatupidamistava alusel kajastatav immateriaalne vara, millest on maha arvatud firmaväärtus vastavalt kohaldatavale raamatupidamistavale. |
| 0220 | **(-) Tulevasel kasumlikkusel põhinev edasilükkunud tulumaksu vara, mis ei tulene ajutistest erinevustest, pärast seotud tulumaksu kohustuste mahaarvamist**  Määruse (EL) 2019/2033 artikli 9 lõike 2 punkt a  Määruse (EL) nr 575/2013 artikli 36 lõike 1 punkt c |
| 0230 | **(-) Väljaspool finantssektorit olev oluline osalus, mis ületab 15 % omavahenditest**  Määruse (EL) 2019/2033 artikli 10 lõike 1 punkt a |
| 0240 | **(-) Finantssektorivälistes ettevõtjates olevate oluliste osaluste kogusumma, mis ületab 60 % omavahenditest**  Määruse (EL) 2019/2033 artikli 10 lõike 1 punkt b |
| 0250 | **(-) Selliste finantssektori ettevõtjate esimese taseme põhiomavahenditesse kuuluvad instrumendid, kus emaettevõtjal ei ole olulist investeeringut**  Määruse (EL) 2019/2033 artikli 9 lõike 2 punkt c  Määruse (EL) nr 575/2013 artikli 36 lõike 1 punkt h  Sellel real tähendab liidus tegutsev emaettevõtja liidus emaettevõtjana tegutsevat investeerimisühingut, liidus emaettevõtjana tegutsevat investeerimisvaldusettevõtjat, liidus emaettevõtjana tegutsevat segafinantsvaldusettevõtjat või mis tahes muud emaettevõtjat, kes on investeerimisühing, finantseerimisasutus, abiettevõtja või seotud vahendaja. |
| 0270 | **(-) Kindlaksmääratud hüvitisega pensionifondi varad**  Määruse (EL) 2019/2033 artikli 9 lõike 2 punkt b  Määruse (EL) nr 575/2013 artikli 36 lõike 1 punkt e |
| 0280 | **(-) Muud mahaarvamised**  Kõigi muude mahaarvamiste summa vastavalt määruse (EL) nr 575/2013 artikli 36 lõikele 1, välja arvatud määruse (EL) nr 575/2013 artikli 36 lõike 1 punkti i kohased mahaarvamised, mida ei ole kajastatud eespool ridadel 0150–0270. |
| 0295 | **Esimese taseme põhiomavahendid: muud kapitalielemendid, mahaarvamised ja korrigeerimised**  See rida sisaldab asjakohasel juhul järgmiste kirjete summat:  — üleminekusätetest tulenev korrigeerimine seoses varasemalt kehtinud nõuete ajutise kohaldamisega esimese taseme põhiomavahenditesse kuuluvate instrumentide suhtes (määruse (EL) nr 575/2013 artikli 483 lõiked 1, 2 ja 3 ning artiklid 484–487);  — muud üleminekusätetest tulenevad esimese taseme põhiomavahendite korrigeerimised (määruse (EL) nr 575/2013 artiklid 469–478 ja 481): üleminekusätetest tulenevate esimese taseme põhiomavahenditest tehtavate mahaarvamiste korrigeerimine;  — muud esimese taseme põhiomavahendite elemendid või mahaarvamised esimese taseme põhiomavahendite elemendist, mida ei saa määrata ühele ridadest 0040–0280.  Seda rida ei tohi kasutada selleks, et kaasata maksevõime suhtarvude arvutusse kapitalikirjeid või mahaarvamisi, mis ei ole hõlmatud määrusega (EL) 2019/2033 või (EL) nr 575/2013. |
| 0300 | **TÄIENDAVAD ESIMESE TASEME OMAVAHENDID**  Määruse (EL) 2019/2033 artikli 9 lõige 1  Määruse (EL) nr 575/2013 artikkel 61 |
| 0310 | **Täielikult sissemakstud otseemiteeritud kapitaliinstrumendid**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 51 punkt a ning artiklid 52, 53 ja 54  Kajastatav summa ei hõlma instrumentidega seotud ülekurssi. |
| 0320 | **Ülekurss**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 51 punkt b  Ülekurss on määratletud kohaldatavas raamatupidamistavas.  Selle kirje puhul kajastatav summa on kirjega „Sissemakstud kapitaliinstrumendid“ seotud osa. |
| 0335 | **(-) TÄIENDAVATEST ESIMESE TASEME OMAVAHENDITEST TEHTUD MAHAARVAMISED KOKKU**  Määruse (EL) nr 575/2013 artikkel 56, välja arvatud kõnealuse artikli punkt d  Kajastatakse ridade 0340, 0380 ja 0400 kogusumma. |
| 0340 | **(-) Enda täiendavatesse esimese taseme omavahenditesse kuuluvad instrumendid**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 52 lõike 1 punkt b, artikli 56 punkt a ja artikkel 57  Investeerimisühingu osalused enda täiendavatesse esimese taseme omavahenditesse kuuluvates instrumentides aruandekuupäeva seisuga. Kohaldatakse määruse (EL) nr 575/2013 artiklis 57 sätestatud erandeid.  Kajastatav summa hõlmab omaaktsiatega seotud ülekurssi. |
| 0380 | **(-) Selliste finantssektori ettevõtjate täiendavatesse esimese taseme omavahenditesse kuuluvad instrumendid, kus emaettevõtjal ei ole olulist investeeringut**  Määruse (EL) 2019/2033 artikli 9 lõike 2 punkt c  Määruse (EL) nr 575/2013 artikli 56 punkt c  Sellel real tähendab liidus tegutsev emaettevõtja liidus emaettevõtjana tegutsevat investeerimisühingut, liidus emaettevõtjana tegutsevat investeerimisvaldusettevõtjat, liidus emaettevõtjana tegutsevat segafinantsvaldusettevõtjat või mis tahes muud emaettevõtjat, kes on investeerimisühing, finantseerimisasutus, abiettevõtja või seotud vahendaja. |
| 0400 | **(-) Muud mahaarvamised**  Kõigi muude mahaarvamiste summa vastavalt määruse (EL) nr 575/2013 artiklile 56, välja arvatud määruse (EL) nr 575/2013 artikli 56 punkti d kohased mahaarvamised, mida ei ole kajastatud eespool real 0340 või 0380. |
| 0415 | **Täiendavad esimese taseme omavahendid: muud kapitalielemendid, mahaarvamised ja korrigeerimised**  See rida sisaldab asjakohasel juhul järgmiste kirjete summat:  — üleminekusätetest tulenev korrigeerimine seoses varasemalt kehtinud nõuete ajutise kohaldamisega täiendavatesse esimese taseme omavahenditesse kuuluvate instrumentide suhtes (määruse (EL) nr 575/2013 artikli 483 lõiked 4 ja 5, artiklid 484–487 ning artiklid 489 ja 491);  — muud üleminekusätetest tulenevad täiendavate esimese taseme omavahendite korrigeerimised (määruse (EL) nr 575/2013 artiklid 472, 473a, 474, 475, 478 ja 481): üleminekusätetest tulenev mahaarvamiste korrigeerimine;  — täiendavate esimese taseme omavahendite kirjetest tehtavate mahaarvamiste summa, mis ületab täiendavaid esimese taseme omavahendeid ja mis arvatakse maha esimese taseme põhiomavahenditest vastavalt määruse (EL) nr 575/2013 artikli 36 lõike 1 punktile j. Täiendavad esimese taseme omavahendid ei saa olla negatiivsed, kuid on võimalik, et mahaarvamised täiendavate esimese taseme omavahendite kirjetest ületavad olemasolevate täiendavate esimese taseme omavahendite kirjete summat. Sellisel juhul kajastab see kirje summat, mida on vaja real 0300 kajastatud summa suurendamiseks nullini ning mis võrdub muude mahaarvamiste kõrval real 0280 kajastatud täiendavatest esimese taseme omavahenditest tehtavate mahaarvamiste sellise summa pöördväärtusega, mis ületab täiendavaid esimese taseme omavahendeid;  — muud täiendavate esimese taseme omavahendite elemendid või mahaarvamised täiendavate esimese taseme omavahendite elemendist, mida ei saa määrata ühele ridadest 0310–0400.  Seda rida ei tohi kasutada selleks, et kaasata maksevõime suhtarvude arvutusse kapitalikirjeid või mahaarvamisi, mis ei ole hõlmatud määrusega (EL) 2019/2033 või (EL) nr 575/2013. |
| 0420 | **TEISE TASEME OMAVAHENDID**  Määruse (EL) 2019/2033 artikli 9 lõige 1  Määruse (EL) nr 575/2013 artikkel 71  Kajastatakse ridade 0430–0455 ja 0525 kogusumma. |
| 0430 | **Täielikult sissemakstud otseemiteeritud kapitaliinstrumendid**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 62 punkt a ning artiklid 63–65  Kajastatav summa ei hõlma instrumentidega seotud ülekurssi. |
| 0440 | **Ülekurss**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 62 punkt b ja artikkel 65  Ülekurss on määratletud kohaldatavas raamatupidamistavas.  Selle kirje puhul kajastatav summa on kirjega „Sissemakstud kapitaliinstrumendid“ seotud osa. |
| 0455 | **(-) TEISE TASEME OMAVAHENDITEST TEHTUD MAHAARVAMISED KOKKU**  Määruse (EL) nr 575/2013 artikkel 66, välja arvatud kõnealuse artikli punkt d |
| 0460 | **(-) Enda teise taseme omavahenditesse kuuluvad instrumendid**  Määruse (EL) 2019/2033 artikli 9 lõike 1 punkt i  Määruse (EL) nr 575/2013 artikli 63 punkti b alapunkt i, artikli 66 punkt a ja artikkel 67  Aruandva investeerimisühingu või konsolideerimisgrupi osalused enda teise taseme omavahenditesse kuuluvates instrumentides aruandekuupäeva seisuga. Kohaldatakse määruse (EL) nr 575/2013 artiklis 67 sätestatud erandeid.  Osalusi aktsiates, mis kuuluvad kirje „mitteaktsepteeritavad kapitaliinstrumendid“ alla, ei kajastata sellel real.  Kajastatav summa hõlmab omaaktsiatega seotud ülekurssi. |
| 0500 | **(-) Selliste finantssektori ettevõtjate teise taseme omavahenditesse kuuluvad instrumendid, kus emaettevõtjal ei ole olulist investeeringut**  Määruse (EL) 2019/2033 artikli 9 lõike 2 punkt c  Määruse (EL) nr 575/2013 artikli 66 punkt c  Sellel real tähendab liidus tegutsev emaettevõtja liidus emaettevõtjana tegutsevat investeerimisühingut, liidus emaettevõtjana tegutsevat investeerimisvaldusettevõtjat, liidus emaettevõtjana tegutsevat segafinantsvaldusettevõtjat või mis tahes muud emaettevõtjat, kes on investeerimisühing, finantseerimisasutus, abiettevõtja või seotud vahendaja. |
| 0525 | **Teise taseme omavahendid: muud kapitalielemendid, mahaarvamised ja korrigeerimised**  See rida sisaldab asjakohasel juhul järgmiste kirjete summat:  — üleminekusätetest tulenev korrigeerimine seoses varasemalt kehtinud nõuete ajutise kohaldamisega teise taseme omavahenditesse kuuluvate instrumentide suhtes (määruse (EL) nr 575/2013 artikli 483 lõiked 6 ja 7 ning artiklid 484, 486, 488, 490 ja 491);  — muud üleminekusätetest tulenevad teise taseme omavahendite korrigeerimised (määruse (EL) nr 575/2013 artiklid 472, 473a, 476, 477, 478 ja 481): üleminekusätetest tulenevate teise taseme omavahenditest tehtavate mahaarvamiste korrigeerimine;  — teise taseme omavahendite kirjetest tehtavate mahaarvamiste summa, mis ületab teise taseme omavahendeid ja mis arvatakse maha täiendavatest esimese taseme omavahenditest vastavalt määruse (EL) nr 575/2013 artikli 56 punktile e. Teise taseme põhiomavahendid ei saa olla negatiivsed, kuid on võimalik, et mahaarvamised teise taseme omavahendite kirjetest ületavad olemasolevate teise taseme omavahendite kirjete summat. Sel juhul kajastab see kirje summat, mida on vaja real 0420 kajastatud summa suurendamiseks nullini;  — muud teise taseme omavahendite elemendid või mahaarvamised teise taseme omavahendite elemendist, mida ei saa määrata ühele ridadest 0430–0500.  Seda rida ei tohi kasutada selleks, et kaasata maksevõime suhtarvude arvutusse kapitalikirjeid või mahaarvamisi, mis ei ole hõlmatud määrusega (EL) 2019/2033 või (EL) nr 575/2013. |

1.3 I 11.02 – OMAVAHENDITE NÕUDED – GRUPI KAPITALITEST (I11.2)

1.3.1. Juhised konkreetsete kirjete kohta

|  |  |
| --- | --- |
| Rida | Viited õigussätetele ja juhised |
| 0010 | **Sellisesse investeerimisühingugruppi kuuluvate finantssektori ettevõtjate esimese taseme põhiomavahenditesse kuuluvad instrumendid, kus emaettevõtjal on neis ettevõtjates oluline investeering**  Määruse (EL) 2019/2033 artikli 8 lõike 3 punkt a koostoimes määruse (EL) nr 575/2013 artikli 36 lõike 1 punktiga i |
| 0020 | **Sellisesse investeerimisühingugruppi kuuluvate finantssektori ettevõtjate täiendavatesse esimese taseme omavahenditesse kuuluvad instrumendid, kus emaettevõtjal on neis ettevõtjates oluline investeering**  Määruse (EL) 2019/2033 artikli 8 lõike 3 punkt a koostoimes määruse (EL) nr 575/2013 artikli 56 punktiga d |
| 0030 | **Sellisesse investeerimisühingugruppi kuuluvate finantssektori ettevõtjate teise taseme omavahenditesse kuuluvad instrumendid, kus emaettevõtjal on neis ettevõtjates oluline investeering**  Artikli 8 lõike 3 punkt a koostoimes määruse (EL) nr 575/2013 artikli 66 punktiga d |
| 0040 | **Finantssektori ettevõtjate osalused investeerimisühingugrupis selles ulatuses, milles need ei kujuta endast grupi sellise ettevõtja omavahendeid, kellesse emaettevõtja on investeerinud**  Määruse (EL) 2019/2033 artikli 8 lõike 3 punkt a  Sellel real kajastatakse emaettevõtja osalusi selles ulatuses, milles need ei kujuta endast grupi sellise ettevõtja omavahendeid, kellesse emaettevõtja on investeerinud. |
| 0050 | **Investeerimisühingugruppi kuuluvate finantssektori ettevõtjate allutatud nõuded**  Määruse (EL) 2019/2033 artikli 8 lõike 3 punkt a  Sellel real kajastatakse emaettevõtja allutatud nõudeid selles ulatuses, milles need ei kujuta endast grupi sellise ettevõtja omavahendeid, kellesse emaettevõtja on investeerinud. |
| 0060 | **Tingimuslikud kohustused investeerimisühingugruppi kuuluvate ettevõtjate kasuks**  Määruse (EL) 2019/2033 artikli 8 lõike 3 punkt b |
| 0070 | **Tütarettevõtjate omavahendite nõuded kokku**  Määruse (EL) 2019/2033 artikli 8 lõike 4 kohaldamise korral |

1.4 IF 11.03 TEAVE TÜTARETTEVÕTJATE KOHTA (IF11.3)

10. Selles vormis kajastatakse kõiki grupi kapitalitesti kohaldamisalasse kuuluvaid ettevõtjaid. See hõlmab ka grupi emaettevõtjat ennast.

1.4.1. Juhised konkreetsete kirjete kohta

|  |  |
| --- | --- |
| Veerg | Viited õigussätetele ja juhised |
| 0010 | **Kood**  Kood kui osa rea tunnusest peab olema iga aruandes kajastatava ettevõtja puhul kordumatu. Investeerimisühingute ja kindlustusandjate korral tuleb märkida LEI-kood. Teiste ettevõtjate korral tuleb märkida kas LEI-kood või selle puudumisel muu kood. Kood peab olema kordumatu ja seda tuleb kasutada ühtmoodi kõikidel vormidel ja järjepidevalt. Koodil peab alati olema väärtus. |
| 0020 | **Koodi liik**  Aruandev ettevõtja märgib veerus 0010 esitatud koodi liigiks „LEI-koodi liik“ või „siseriikliku koodi liik“.  Koodi liik tuleb märkida alati. |
| 0030 | **Ettevõtja nimi**  Konsolideerimise alla kuuluva ettevõtja nimi. |
| 0040 | **Emaettevõtja/tütarettevõtja**  Näitab, kas real kajastatud ettevõtja on grupi emaettevõtja või tütarettevõtja. |
| 0050 | **Riik**  Märgitakse riik, kus tütarettevõtja asub. |
| 0060 - 0100 | **Emaettevõtja investeeringud**  Määruse (EL) 2019/2033 artikli 8 lõike 3 punkt a  Käesolevas jaos kajastatakse emaettevõtja investeeringuid grupi ettevõtjatesse. |
| 0060 | **Esimese taseme põhiomavahendid**  Määruse (EL) 2019/2033 artikli 8 lõike 3 punkt a koostoimes määruse (EL) nr 575/2013 artikli 36 lõike 1 punktiga i |
| 0070 | **Täiendavad esimese taseme omavahendid**  Määruse (EL) 2019/2033 artikli 8 lõike 3 punkt a koostoimes määruse (EL) nr 575/2013 artikli 56 punktiga d |
| 0080 | **Teise taseme omavahendid**  Määruse (EL) 2019/2033 artikli 8 lõike 3 punkt a koostoimes määruse (EL) nr 575/2013 artikli 66 punktiga d |
| 0090 | **Osalused**  Määruse (EL) 2019/2033 artikli 8 lõike 3 punkt a  Selles veerus kajastatakse emaettevõtja osalusi selles ulatuses, milles need ei kujuta endast grupi sellise ettevõtja omavahendeid, kellesse emaettevõtja on investeerinud. |
| 0100 | **Allutatud nõuded**  Määruse (EL) 2019/2033 artikli 8 lõike 3 punkt a  Selles veerus kajastatakse emaettevõtja allutatud nõudeid selles ulatuses, milles need ei kujuta endast grupi sellise ettevõtja omavahendeid, kellesse emaettevõtja on investeerinud. |
| 0110 | **Emaettevõtja tingimuslikud kohustused ettevõtja kasuks**  Määruse (EL) 2019/2033 artikli 8 lõike 3 punkt b |
| 0120 | **Tütarettevõtjate omavahendite nõuded kokku**  Määruse (EL) 2019/2033 artikli 8 lõige 4 |
| 0130 | **Püsiv miinimumkapital**  Määruse (EL) 2019/2033 artikkel 14 |
| 0140 | **K‐teguri nõue**  Määruse (EL) 2019/2033 artikkel 15 |
| 0150 | **Valitsetav vara**  Määruse (EL) 2019/2033 artikli 15 lõige 2 ja artikkel 17 |
| 0160 | **Hoitav klientide raha – eraldi kontodel**  Määruse (EL) 2019/2033 artikli 15 lõige 2 ja artikkel 18 |
| 0170 | **Hoitav klientide raha – eraldamata kontodel**  Määruse (EL) 2019/2033 artikli 15 lõige 2 ja artikkel 18 |
| 0180 | **Hoitav ja hallatav vara**  Määruse (EL) 2019/2033 artikli 15 lõige 2 ja artikkel 19 |
| 0190 | **Käideldavad kliendi korraldused – kassatehingud**  Määruse (EL) 2019/2033 artikli 15 lõige 2, artikli 20 lõige 1 ja artikli 20 lõike 2 punkt a |
| 0200 | **Käideldavad kliendi korraldused – tuletistehingud**  Määruse (EL) 2019/2033 artikli 15 lõige 2, artikli 20 lõige 1 ja artikli 20 lõike 2 punkt b |
| 0210 | **K-netopositsiooniriski nõue**  Määruse (EL) 2019/2033 artikkel 22 |
| 0220 | **Kliiringu tagatis**  Määruse (EL) 2019/2033 artikli 23 lõige 2 |
| 0230 | **Tehingu vastaspoole makseviivitus**  Määruse (EL) 2019/2033 artikkel 26 ja artikkel 24 |
| 0240 | **Päevane kauplemismaht – kassatehingud**  K-teguri nõude arvutamisel esitavad investeerimisühingud teabe, kohaldades määruse (EL) 2019/2033 artikli 15 lõikes 2 sätestatud koefitsienti.  Halvenenud turutingimuste korral kohaldavad investeerimisühingud kooskõlas määruse (EL) 2019/2033 artikli 15 lõike 5 punktiga c kohandatud koefitsienti, nagu on kindlaks määratud kõnealuses punktis.  Päevase kauplemismahu tegur arvutatakse vastavalt määruse (EL) 2019/2033 artikli 33 lõike 2 punktile a. |
| 0250 | **Päevane kauplemismaht – tuletistehingud**  K-teguri nõude arvutamisel esitavad investeerimisühingud teabe, kohaldades määruse (EL) 2019/2033 artikli 15 lõikes 2 sätestatud koefitsienti.  Halvenenud turutingimuste korral kohaldavad investeerimisühingud kooskõlas määruse (EL) 2019/2033 artikli 15 lõike 5 punktiga c kohandatud koefitsienti, nagu on kindlaks määratud kõnealuses punktis.  Päevase kauplemismahu tegur arvutatakse vastavalt määruse (EL) 2019/2033 artikli 33 lõike 2 punktile b. |
| 0260 | **K-kontsentratsiooniriski nõue**  Määruse (EL) 2019/2033 artikli 37 lõige 2, artikkel 39 ja artikkel 24 |
| 0270 | **Püsivate üldkulude nõue**  Määruse (EL) 2019/2033 artikkel 13 |