VII PRIEDAS. Nuosavų lėšų informacijos formų nurodymai

**ES I CC1.01, ES I CC1.02 ir ES I CC1.03 formos. Reguliuojamų nuosavų lėšų sudėtis**

1. Pagal Reglamento (ES) 2019/2033 49 straipsnio 1 dalies a ir c punktus pildydamos VI priede pateiktą ES I CC1 formą investicinės įmonės vadovaujasi šiame priede pateiktais nurodymais.

2. Investicinės įmonės užpildo b skiltį, kad paaiškintų kiekvieno svarbaus įrašo, kuris kryžmine nuoroda susietinas su atitinkamomis ES I CC2 formos eilutėmis, šaltinį.

3. Į prie formos pridedamas aiškinamąsias pastabas investicinės įmonės įtraukia visų apribojimų, taikomų apskaičiuojant nuosavas lėšas pagal Reglamento (ES) 2019/2033 49 straipsnio 1 dalies c punktą, ir priemonių bei atskaitymų, kuriems taikomi šie apribojimai, aprašymą. Jos taip pat paaiškina pagrindinius atskleistų sumų pokyčius, palyginti su ankstesniais informacijos atskleidimo laikotarpiais.

4. Ši forma yra nustatyta ir investicinės įmonės ją pildo tiksliai tokiu pačiu formatu, koks pateiktas VI priede.

5. Investicinės įmonės, išskyrus mažas ir tarpusavio sąsajų neturinčias įmones, informaciją apie nuosavų lėšų sudėtį atskleidžia pagal VI priede pateiktą ES I CC1.01 formą. Mažos ir tarpusavio sąsajų neturinčios investicinės įmonės, išleidusios papildomų 1 lygio priemonių emisiją, informaciją apie nuosavų lėšų sudėtį atskleidžia pagal ES I CC1.02 formą, taip pat pateiktą VI priede.

**ES I CC1.01 forma. Reguliuojamų nuosavų lėšų sudėtis (investicinės įmonės, išskyrus mažas ir tarpusavio sąsajų neturinčias investicines įmones)**

|  |  |
| --- | --- |
| Nuorodos į teisės aktus ir nurodymai | |
| Eilutė | Nuorodos į teisės aktus ir nurodymai |
| **1** | **Nuosavos lėšos**  Reglamento (ES) 2019/2033 9 straipsnio 1 dalis.  Investicinės įmonės nuosavas lėšas sudaro jos bendro 1 lygio nuosavo kapitalo, papildomo 1 lygio kapitalo ir 2 lygio kapitalo suma.  Šioje eilutėje įrašoma 2 ir 40 eilučių verčių suma. |
| **2** | **1 lygio kapitalas**  1 lygio kapitalą sudaro bendro 1 lygio nuosavo kapitalo ir papildomo 1 lygio kapitalo suma.  Šioje eilutėje įrašoma 3 ir 28 eilučių verčių suma. |
| **3** | Bendras 1 lygio nuosavas kapitalas  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 50 straipsnis.  Nurodoma bendra 4–12 ir 27 eilučių verčių suma. |
| 4 | **Visiškai apmokėtos kapitalo priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies a punktas ir 27–31 straipsniai.  Prie jų priskiriamos savidraudos įmonių, kooperatinių bendrovių arba panašių įstaigų kapitalo priemonės, nurodytos Reglamento (ES) Nr. 575/2013 27 ir 29 straipsniuose.  Su tomis priemonėmis susiję akcijų priedai neįskaičiuojami.  Viešosios valdžios institucijų ekstremaliųjų situacijų atveju pasirašytos kapitalo priemonės įskaičiuojamos, jeigu įvykdomos visos Reglamento (ES) Nr. 575/2013 31 straipsnio sąlygos. |
| 5 | **Akcijų priedai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies b punktas.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje atskleistina sumos dalis, susijusi su „Apmokėtomis kapitalo priemonėmis“. |
| 6 | **Nepaskirstytasis pelnas**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies c punktas.  Nepaskirstytąjį pelną sudaro ankstesnių metų nepaskirstytojo pelno ir reikalavimus atitinkančio tarpinio arba metų pabaigos pelno suma. |
| 7 | **Sukauptos kitos bendrosios pajamos**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies d punktas. |
| 8 | **Kiti rezervai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 4 straipsnio 1 dalies 117 punktas ir 26 straipsnio 1 dalies e punktas.  Suma atskleidžiama atėmus visus skaičiavimo metu numatomus mokesčius. |
| 9 | **Mažumos dalys, pripažintos kaip bendras 1 lygio nuosavas kapitalas (CET1)**  Visa patronuojamųjų įmonių mažumos dalių suma, įtraukta į konsoliduotą CET1. |
| 10 | **CET1 koregavimai pritaikius prudencinius filtrus**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 32–35 straipsniai. |
| 11 | **Kitos lėšos**  Reglamento (ES) 2019/2033 9 straipsnio 4 dalis. |
| 12 | **(−) BENDRA ATSKAITYMŲ IŠ BENDRO 1 LYGIO NUOSAVO KAPITALO SUMA**  Atskleidžiama bendra 13 ir 17–26 eilučių verčių suma. |
| 13 | **(−) Nuosavos CET1 priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 36 straipsnio 1 dalies f punktas ir 42 straipsnis.  Informaciją teikiančios įstaigos arba grupės ataskaitinę datą turimos nuosavos CET1 priemonės. Taikant Reglamento (ES) Nr. 575/2013 42 straipsnyje nustatytas išimtis.  Turimos akcijos, priskirtos prie „Reikalavimų neatitinkančių kapitalo priemonių“, šioje eilutėje neatskleidžiamos.  Į atskleidžiamą sumą įskaičiuojami su savomis akcijomis susiję akcijų priedai. |
| 14 | **(−) Tiesiogiai turimos CET1 priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 36 straipsnio 1 dalies f punktas ir 42 straipsnis.  Investicinės įmonės turimos bendro 1 lygio nuosavo kapitalo priemonės. |
| 15 | **(−) Netiesiogiai turimos CET1 priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 36 straipsnio 1 dalies f punktas ir 42 straipsnis.  Investicinės įmonės turimos bendro 1 lygio nuosavo kapitalo priemonės. |
| 16 | **(−) Dirbtinai turimos CET1 priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 4 straipsnio 1 dalies 114 punktas, 36 straipsnio 1 dalies f punktas ir 42 straipsnis. |
| 17 | **(−) Einamųjų finansinių metų nuostoliai**  Reglamento (ES) Nr. 575/2013 36 straipsnio 1 dalies a punktas. |
| 18 | **(−) Prestižas**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 4 straipsnio 1 dalies 113 punktas, 36 straipsnio 1 dalies b punktas ir 37 straipsnis. |
| 19 | **(−) Kitas nematerialusis turtas**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 4 straipsnio 1 dalies 115 punktas, 36 straipsnio 1 dalies b punktas ir 37 straipsnio a punktas.  Kitas nematerialusis turtas – nematerialusis turtas pagal taikytiną apskaitos standartą, atėmus prestižą (taip pat pagal taikytiną apskaitos standartą). |
| 20 | **(−) Atidėtųjų mokesčių turtas, kuris priklauso nuo būsimo pelningumo ir susidaro ne dėl laikinųjų skirtumų, atėmus susijusius atidėtųjų mokesčių įsipareigojimus**  Reglamento (ES) 2019/2033 9 straipsnio 2 dalies a punktas.  Reglamento (ES) Nr. 575/2013 36 straipsnio 1 dalies c punktas. |
| 21 | **(−) Ne finansų sektoriaus įmonės kvalifikuotoji akcijų paketo dalis, viršijanti 15 % nuosavų lėšų**  Reglamento (ES) 2019/2033 10 straipsnio 1 dalies a punktas. |
| 22 | **(−) Įmonių, kurios nėra finansų sektoriaus subjektai, kvalifikuotųjų akcijų paketo dalių bendra suma, viršijanti 60 % įmonės nuosavų lėšų**  Reglamento (ES) 2019/2033 10 straipsnio 1 dalies b punktas. |
| 23 | **(–) Finansų sektoriaus subjektų, kuriuose įstaiga neturi reikšmingų investicijų, CET1 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 36 straipsnio 1 dalies h punktas. |
| 24 | **(–) Finansų sektoriaus subjektų, kuriuose įstaiga turi reikšmingų investicijų, CET1 priemonės**  Reglamento (ES) 2019/2033 9 straipsnio 2 dalies d punktas.  Reglamento (ES) Nr. 575/2013 36 straipsnio 1 dalies i punktas. |
| 25 | **(−) Nustatytų išmokų pensijų fondo turtas**  Reglamento (ES) 2019/2033 9 straipsnio 2 dalies b punktas.  Reglamento (ES) Nr. 575/2013 36 straipsnio 1 dalies e punktas. |
| 26 | **(−) Kiti atskaitymai**  Visų kitų atskaitymų, išvardytų Reglamento (ES) Nr. 575/2013 36 straipsnio 1 dalyje, suma. |
| 27 | **CET1. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl CET1 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 1, 2 ir 3 dalys ir 484–487 straipsniai);  — pereinamojo laikotarpio koregavimai dėl papildomų mažumos dalių (Reglamento (ES) Nr. 575/2013 479 ir 480 straipsniai);  — kiti CET1 kapitalo pereinamojo laikotarpio koregavimai (Reglamento (ES) Nr. 575/2013 469–478 ir 481 straipsniai): atskaitymų iš CET1 koregavimai dėl pereinamojo laikotarpio nuostatų;  — kiti CET1 kapitalo elementai arba atskaitymai iš CET1 elemento, kurie negali būti priskirti prie vienos iš 4–26 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |
| 28 | **PAPILDOMAS 1 LYGIO KAPITALAS**  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 61 straipsnis.  Atskleidžiama bendra 29–31 ir 39 eilučių verčių suma. |
| 29 | **Visiškai apmokėtos tiesiogiai išleistos kapitalo priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 51 straipsnio a punktas, 52, 53 ir 54 straipsniai.  Į atskleidžiamą sumą su tomis priemonėmis susiję akcijų priedai neįskaičiuojami. |
| 30 | **Akcijų priedai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 51 straipsnio b punktas.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje atskleistina sumos dalis, susijusi su „Apmokėtomis kapitalo priemonėmis“. |
| 31 | **(−) BENDRA ATSKAITYMŲ IŠ PAPILDOMO 1 LYGIO KAPITALO SUMA**  Reglamento (ES) Nr. 575/2013 56 straipsnis.  Atskleidžiama bendra 32 ir 36–38 eilučių verčių suma. |
| 32 | **(−) Nuosavos AT1 priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 52 straipsnio 1 dalies b punktas, 56 straipsnio a punktas ir 57 straipsnis.  Investicinės įmonės ataskaitinę datą turimos nuosavos AT1 priemonės. Taikant Reglamento (ES) Nr. 575/2013 57 straipsnyje nustatytas išimtis.  Į atskleidžiamą sumą įskaičiuojami su savomis akcijomis susiję akcijų priedai. |
| 33 | **(−) Tiesiogiai turimos AT1 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 56 straipsnio a punktas. |
| 34 | **(−) Netiesiogiai turimos AT1 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 56 straipsnio a punktas. |
| 35 | **(−) Dirbtinai turimos AT1 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 56 straipsnio a punktas. |
| 36 | **(–) Finansų sektoriaus subjektų, kuriuose įstaiga neturi reikšmingų investicijų, AT1 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 56 straipsnio c punktas. |
| 37 | **(–) Finansų sektoriaus subjektų, kuriuose įstaiga turi reikšmingų investicijų, AT1 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 56 straipsnio d punktas. |
| 38 | **(−) Kiti atskaitymai**  Visų kitų atskaitymų pagal Reglamento (ES) Nr. 575/2013 56 straipsnį, neįtrauktų į nė vieną iš pirmiau nurodytų eilučių, suma. |
| 39 | **Papildomas 1 lygio kapitalas. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl AT1 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 4 ir 5 dalys, 484–487 straipsniai, 489 ir 491 straipsniai);  — patronuojamųjų įmonių išleistos priemonės, pripažintos AT1 kapitalu (Reglamento (ES) Nr. 575/2013 83, 85 ir 86 straipsniai): visa patronuojamųjų įmonių kvalifikuotojo T1 kapitalo suma, įtraukiama į konsoliduotą AT1 kapitalą, įskaitant specialiosios paskirties subjekto išleistą kapitalą (Reglamento (ES) Nr. 575/2013 83 straipsnis);  — pereinamojo laikotarpio koregavimai dėl papildomai AT1 kapitalu pripažįstamų patronuojamųjų įmonių išleistų priemonių (Reglamento (ES) Nr. 575/2013 480 straipsnis), kvalifikuotojo T1 kapitalo, įtraukto į konsoliduotą AT1 kapitalą, koregavimai dėl pereinamojo laikotarpio nuostatų;  — kiti AT1 kapitalo pereinamojo laikotarpio koregavimai (Reglamento (ES) Nr. 575/2013 472, 473a, 474, 475, 478 ir 481 straipsniai): atskaitymų koregavimai dėl pereinamojo laikotarpio nuostatų;  — atskaitymų iš AT1 straipsnių, viršijančių AT1 kapitalą, suma, atskaitoma iš CET1 pagal Reglamento (ES) Nr. 575/2013 36 straipsnio 1 dalies j punktą: papildomo 1 lygio kapitalo vertė negali būti neigiama, bet gali būti, kad atskaitymai iš AT1 straipsnių viršija turimų AT1 straipsnių sumą. Tokiu atveju šiame straipsnyje nurodoma suma, kurios reikia 28 eilutėje nurodytai sumai padidinti iki nulio ir kuri lygi atskaitymų iš AT1 straipsnių, viršijančių AT1 kapitalą, įtrauktų, be kitų atskaitymų, į 38 eilutę, atvirkštinei vertei;  — kiti AT1 kapitalo elementai arba atskaitymai iš AT1 elemento, kurie negali būti priskirti prie vienos iš 29–38 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |
| 40 | **2 LYGIO KAPITALAS**  Reglamento (ES) 2019/2033 9 straipsnio 2 dalis.  Reglamento (ES) Nr. 575/2013 71 straipsnis.  Atskleidžiama bendra 41–43 ir 50 eilučių verčių suma. |
| 41 | **Visiškai apmokėtos tiesiogiai išleistos kapitalo priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 62 straipsnio a punktas, 63 ir 65 straipsniai.  Į atskleidžiamą sumą su tomis priemonėmis susiję akcijų priedai neįskaičiuojami. |
| 42 | **Akcijų priedai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 62 straipsnio b punktas ir 65 straipsnis.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje atskleistina sumos dalis, susijusi su „Apmokėtomis kapitalo priemonėmis“. |
| 43 | **(−) BENDRA ATSKAITYMŲ IŠ 2 LYGIO KAPITALO SUMA**  Reglamento (ES) Nr. 575/2013 66 straipsnis. |
| 44 | **(−) Nuosavos T2 priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 63 straipsnio b punkto i papunktis, 66 straipsnio a punktas ir 67 straipsnis.  Informaciją teikiančios įstaigos arba grupės ataskaitinę datą turimos nuosavos T2 priemonės. Taikant Reglamento (ES) Nr. 575/2013 67 straipsnyje nustatytas išimtis.  Turimos akcijos, priskirtos prie „Reikalavimų neatitinkančių kapitalo priemonių“, šioje eilutėje neatskleidžiamos.  Į atskleidžiamą sumą įskaičiuojami su savomis akcijomis susiję akcijų priedai. |
| 45 | **(−) Tiesiogiai turimos T2 priemonės**  Reglamento (ES) Nr. 575/2013 63 straipsnio b punktas, 66 straipsnio a punktas ir 67 straipsnis. |
| 46 | **(−) Netiesiogiai turimos T2 priemonės**  Reglamento (ES) Nr. 575/2013 4 straipsnio 1 dalies 114 punktas, 63 straipsnio b punktas, 66 straipsnio a punktas ir 67 straipsnis. |
| 47 | **(−) Dirbtinai turimos T2 priemonės**  Reglamento (ES) Nr. 575/2013 4 straipsnio 1 dalies 126 punktas, 63 straipsnio b punktas, 66 straipsnio a punktas ir 67 straipsnis. |
| 48 | **(–) Finansų sektoriaus subjektų, kuriuose įstaiga neturi reikšmingų investicijų, T2 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 66 straipsnio c punktas. |
| 49 | **(–) Finansų sektoriaus subjektų, kuriuose įstaiga turi reikšmingų investicijų, T2 priemonės**  Reglamento (ES) Nr. 575/2013 4 straipsnio 1 dalies 27 punktas, 66 straipsnio d punktas, 68, 69 ir 79 straipsniai.  Įstaigos turimos finansų sektoriaus subjektų (apibrėžtų Reglamento (ES) Nr. 575/2013 4 straipsnio 1 dalies 27 punkte), kuriuose investicinė įmonė turi reikšmingų investicijų, T2 priemonės yra atskaitomos visos. |
| 50 | **2 lygio kapitalas. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl T2 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 6 ir 7 dalys, 484, 486, 488, 490 ir 491 straipsniai);  — patronuojamųjų įmonių išleistos priemonės, pripažintos T2 kapitalu (Reglamento (ES) Nr. 575/2013 83, 87 ir 88 straipsniai): visa patronuojamųjų įmonių kvalifikuotųjų nuosavų lėšų suma, įtraukiama į konsoliduotą T2 kapitalą, įskaitant specialiosios paskirties subjekto išleistą kvalifikuotąjį 2 lygio kapitalą (Reglamento (ES) Nr. 575/2013 83 straipsnis);  — pereinamojo laikotarpio koregavimai dėl papildomai T2 kapitalu pripažįstamų patronuojamųjų įmonių išleistų priemonių (Reglamento (ES) Nr. 575/2013 480 straipsnis): kvalifikuotųjų nuosavų lėšų, įtrauktų į konsoliduotą T2 kapitalą, koregavimai dėl pereinamojo laikotarpio nuostatų;  — kiti T2 kapitalo pereinamojo laikotarpio koregavimai (Reglamento (ES) Nr. 575/2013 472, 473a, 476, 477, 478 ir 481 straipsniai): atskaitymų iš 2 lygio kapitalo koregavimai dėl pereinamojo laikotarpio nuostatų;  — atskaitymai iš T2 straipsnių, viršijantys T2 kapitalą, atskaitomi iš AT1, pagal Reglamento (ES) Nr. 575/2013 56 straipsnio e punktą: 2 lygio kapitalo vertė negali būti neigiama, bet gali būti, kad atskaitymai iš T2 straipsnių viršija turimų T2 straipsnių sumą. Tokiu atveju šiame straipsnyje nurodoma suma, kurios reikia 40 eilutėje nurodytai sumai padidinti iki nulio;  — kiti T2 kapitalo elementai arba atskaitymai iš T2 elemento, kurie negali būti priskirti prie vienos iš 41–49 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |

**ES I CC1.02 forma. Reguliuojamų nuosavų lėšų sudėtis (mažos ir tarpusavio sąsajų neturinčios investicinės įmonės)**

|  |  |
| --- | --- |
| Nuorodos į teisės aktus ir nurodymai | |
| Eilutė | Nuorodos į teisės aktus ir nurodymai |
| 1 | **Nuosavos lėšos**  Reglamento (ES) 2019/2033 9 straipsnio 1 dalis.  Investicinės įmonės nuosavas lėšas sudaro jos bendro 1 lygio nuosavo kapitalo, papildomo 1 lygio kapitalo ir 2 lygio kapitalo suma.  Atskleidžiama bendra 2 ir 25 eilučių verčių suma. |
| 2 | **1 lygio kapitalas**  1 lygio kapitalą sudaro bendro 1 lygio nuosavo kapitalo ir papildomo 1 lygio kapitalo suma.  Atskleidžiama bendra 3 ir 20 eilučių verčių suma. |
| 3 | Bendras 1 lygio nuosavas kapitalas  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 50 straipsnis.  Atskleidžiama bendra 4–11 ir 19 eilučių verčių suma. |
| 4 | **Visiškai apmokėtos kapitalo priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies a punktas ir 27–31 straipsniai.  Prie jų priskiriamos savidraudos įmonių, kooperatinių bendrovių arba panašių įstaigų kapitalo priemonės (Reglamento (ES) Nr. 575/2013 27 ir 29 straipsniai).  Su tomis priemonėmis susiję akcijų priedai neįskaičiuojami.  Viešosios valdžios institucijų ekstremaliųjų situacijų atveju pasirašytos kapitalo priemonės įskaičiuojamos, jeigu įvykdomos visos Reglamento (ES) Nr. 575/2013 31 straipsnio sąlygos. |
| 5 | **Akcijų priedai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies b punktas.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje atskleistina sumos dalis, susijusi su „Apmokėtomis kapitalo priemonėmis“. |
| 6 | **Nepaskirstytasis pelnas**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies c punktas.  Nepaskirstytąjį pelną sudaro ankstesnių metų nepaskirstytojo pelno ir reikalavimus atitinkančio tarpinio arba metų pabaigos pelno suma. |
| 7 | **Sukauptos kitos bendrosios pajamos**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies d punktas. |
| 8 | **Kiti rezervai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 4 straipsnio 1 dalies 117 punktas ir 26 straipsnio 1 dalies e punktas.  Suma atskleidžiama atėmus visus skaičiavimo metu numatomus mokesčius. |
| 9 | **CET1 koregavimai pritaikius prudencinius filtrus**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 32–35 straipsniai. |
| 10 | **Kitos lėšos**  Reglamento (ES) 2019/2033 9 straipsnio 4 dalis. |
| 11 | **(−) BENDRA ATSKAITYMŲ IŠ BENDRO 1 LYGIO NUOSAVO KAPITALO SUMA**  Atskleidžiama bendra 12–18 eilučių verčių suma. |
| 12 | **(−) Einamųjų finansinių metų nuostoliai**  Reglamento (ES) Nr. 575/2013 36 straipsnio 1 dalies a punktas. |
| 13 | **(−) Prestižas**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 4 straipsnio 1 dalies 113 punktas, 36 straipsnio 1 dalies b punktas ir 37 straipsnis. |
| 14 | **(−) Kitas nematerialusis turtas**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 4 straipsnio 1 dalies 115 punktas, 36 straipsnio 1 dalies b punktas ir 37 straipsnio a punktas.  Kitas nematerialusis turtas – nematerialusis turtas pagal taikytiną apskaitos standartą, atėmus prestižą (taip pat pagal taikytiną apskaitos standartą). |
| 15 | **(−) Atidėtųjų mokesčių turtas, kuris priklauso nuo būsimo pelningumo ir susidaro ne dėl laikinųjų skirtumų, atėmus susijusius atidėtųjų mokesčių įsipareigojimus**  Reglamento (ES) 2019/2033 9 straipsnio 2 dalies a punktas.  Reglamento (ES) Nr. 575/2013 36 straipsnio 1 dalies c punktas. |
| 16 | **(−) Ne finansų sektoriaus įmonės kvalifikuotoji akcijų paketo dalis, viršijanti 15 % nuosavų lėšų**  Reglamento (ES) 2019/2033 10 straipsnio 1 dalies a punktas. |
| 17 | **(−) Įmonių, kurios nėra finansų sektoriaus subjektai, kvalifikuotųjų akcijų paketo dalių bendra suma, viršijanti 60 % įmonės nuosavų lėšų**  Reglamento (ES) 2019/2033 10 straipsnio 1 dalies a punktas. |
| 18 | **(−) Kiti atskaitymai**  Visų kitų atskaitymų, išvardytų Reglamento (ES) Nr. 575/2013 36 straipsnio 1 dalyje, suma. |
| 19 | **CET1. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl CET1 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 1, 2 ir 3 dalys ir 484–487 straipsniai);  — pereinamojo laikotarpio koregavimai dėl papildomų mažumos dalių (Reglamento (ES) Nr. 575/2013 479 ir 480 straipsniai);  — kiti CET1 kapitalo pereinamojo laikotarpio koregavimai (Reglamento (ES) Nr. 575/2013 469–478 ir 481 straipsniai): atskaitymų iš CET1 koregavimai dėl pereinamojo laikotarpio nuostatų;  — kiti CET1 kapitalo elementai arba atskaitymai iš CET1 elemento, kurie negali būti priskirti prie vienos iš 4–18 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |
| 20 | **PAPILDOMAS 1 LYGIO KAPITALAS**  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 61 straipsnis.  Atskleidžiama bendra 21–24 eilučių verčių suma. |
| 21 | **Visiškai apmokėtas tiesiogiai išleistas kapitalas**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 51 straipsnio a punktas, 52, 53 ir 54 straipsniai.  Į atskleidžiamą sumą su tomis priemonėmis susiję akcijų priedai neįskaičiuojami. |
| 22 | **Akcijų priedai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 51 straipsnio b punktas.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje atskleistina sumos dalis, susijusi su „Apmokėtomis kapitalo priemonėmis“. |
| 23 | **(−) BENDRA ATSKAITYMŲ IŠ PAPILDOMO 1 LYGIO KAPITALO SUMA**  Reglamento (ES) Nr. 575/2013 56 straipsnis. |
| 24 | **Papildomas 1 lygio kapitalas. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl AT1 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 4 ir 5 dalys, 484–487 straipsniai, 489 ir 491 straipsniai);  — patronuojamųjų įmonių išleistos priemonės, pripažintos AT1 kapitalu (Reglamento (ES) Nr. 575/2013 83, 85 ir 86 straipsniai): visa patronuojamųjų įmonių kvalifikuotojo T1 kapitalo suma, įtraukiama į konsoliduotą AT1 kapitalą, įskaitant specialiosios paskirties subjekto išleistą kapitalą (Reglamento (ES) Nr. 575/2013 83 straipsnis);  — pereinamojo laikotarpio koregavimai dėl papildomai AT1 kapitalu pripažįstamų patronuojamųjų įmonių išleistų priemonių (Reglamento (ES) Nr. 575/2013 480 straipsnis), kvalifikuotojo T1 kapitalo, įtraukto į konsoliduotą AT1 kapitalą, koregavimai dėl pereinamojo laikotarpio nuostatų;  — kiti AT1 kapitalo pereinamojo laikotarpio koregavimai (Reglamento (ES) Nr. 575/2013 472, 473a, 474, 475, 478 ir 481 straipsniai): atskaitymų koregavimai dėl pereinamojo laikotarpio nuostatų;  — atskaitymų iš AT1 straipsnių, viršijančių AT1 kapitalą, suma, atskaitoma iš CET1 pagal Reglamento (ES) Nr. 575/2013 36 straipsnio 1 dalies j punktą: papildomo 1 lygio kapitalo vertė negali būti neigiama, bet gali būti, kad atskaitymai iš AT1 straipsnių viršija turimų AT1 straipsnių sumą. Tokiu atveju šiame straipsnyje nurodoma suma, kurios reikia 20 eilutėje nurodytai sumai padidinti iki nulio ir kuri lygi atskaitymų iš AT1 straipsnių, viršijančių AT1 kapitalą, įtrauktų, be kitų atskaitymų, į 18 eilutę, atvirkštinei vertei;  — kiti AT1 kapitalo elementai arba atskaitymai iš AT1 elemento, kurie negali būti priskirti prie vienos iš 21–23 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |
| 25 | **2 LYGIO KAPITALAS**  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 71 straipsnis.  Atskleidžiama bendra 26–29 eilučių verčių suma. |
| 26 | **Visiškai apmokėtos tiesiogiai išleistos kapitalo priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 62 straipsnio a punktas, 63 ir 65 straipsniai.  Į atskleidžiamą sumą su tomis priemonėmis susiję akcijų priedai neįskaičiuojami. |
| 27 | **Akcijų priedai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 62 straipsnio b punktas ir 65 straipsnis.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje atskleistina sumos dalis, susijusi su „Apmokėtomis kapitalo priemonėmis“. |
| 29 | **(−) BENDRA ATSKAITYMŲ IŠ 2 LYGIO KAPITALO SUMA**  Reglamento (ES) Nr. 575/2013 66 straipsnis. |
| 30 | **2 lygio kapitalas. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl T2 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 6 ir 7 dalys, 484, 486, 488, 490 ir 491 straipsniai);  — patronuojamųjų įmonių išleistos priemonės, pripažintos T2 kapitalu (Reglamento (ES) Nr. 575/2013 83, 87 ir 88 straipsniai): visa patronuojamųjų įmonių kvalifikuotųjų nuosavų lėšų suma, įtraukiama į konsoliduotą T2 kapitalą, įskaitant specialiosios paskirties subjekto išleistą kvalifikuotąjį 2 lygio kapitalą (Reglamento (ES) Nr. 575/2013 83 straipsnis);  — pereinamojo laikotarpio koregavimai dėl papildomai T2 kapitalu pripažįstamų patronuojamųjų įmonių išleistų priemonių (Reglamento (ES) Nr. 575/2013 480 straipsnis): kvalifikuotųjų nuosavų lėšų, įtrauktų į konsoliduotą T2 kapitalą, koregavimai dėl pereinamojo laikotarpio nuostatų;  — kiti T2 kapitalo pereinamojo laikotarpio koregavimai (Reglamento (ES) Nr. 575/2013 472, 473a, 476, 477, 478 ir 481 straipsniai): atskaitymų iš 2 lygio kapitalo koregavimai dėl pereinamojo laikotarpio nuostatų;  — atskaitymų iš T2 straipsnių, viršijančių T2 kapitalą, suma, atskaitoma iš AT1, pagal Reglamento (ES) Nr. 575/2013 56 straipsnio e punktą: 2 lygio kapitalo vertė negali būti neigiama, bet gali būti, kad atskaitymai iš T2 straipsnių viršija turimų T2 straipsnių sumą. Tokiu atveju šiame straipsnyje nurodoma suma, kurios reikia 25 eilutėje nurodytai sumai padidinti iki nulio;  — kiti T2 kapitalo elementai arba atskaitymai iš T2 elemento, kurie negali būti priskirti prie vienos iš 26–28 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |

**ES I CC1.03 forma. Reguliuojamų nuosavų lėšų sudėtis (grupės kapitalo testas)**

6. Reglamento (ES) 2019/2033 8 straipsnio 3 dalyje nurodyti subjektai, kuriems taikomas tas straipsnis, informaciją apie nuosavų lėšų sudėtį atskleidžia pagal ES I CC1.03 formą ir vadovaudamiesi toliau pateiktais nurodymais.

|  |  |
| --- | --- |
| Eilutė | Nuorodos į teisės aktus ir nurodymai |
| 1 | **NUOSAVOS LĖŠOS**  Reglamento (ES) 2019/2033 9 straipsnio 1 dalis.  Investicinės įmonės nuosavas lėšas sudaro jos 1 lygio kapitalo ir 2 lygio kapitalo suma. |
| 2 | **1 LYGIO KAPITALAS**  1 lygio kapitalą sudaro bendro 1 lygio nuosavo kapitalo ir papildomo 1 lygio kapitalo suma. |
| 3 | BENDRAS 1 LYGIO NUOSAVAS KAPITALAS  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 50 straipsnis. |
| 4 | **Apmokėtos kapitalo priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies a punktas ir 27–31 straipsniai.  Prie jų priskiriamos savidraudos įmonių, kooperatinių bendrovių arba panašių įstaigų kapitalo priemonės (Reglamento (ES) Nr. 575/2013 27 ir 29 straipsniai).  Su tomis priemonėmis susiję akcijų priedai neįskaičiuojami.  Viešosios valdžios institucijų ekstremaliųjų situacijų atveju pasirašytos kapitalo priemonės įskaičiuojamos, jeigu įvykdomos visos Reglamento (ES) Nr. 575/2013 31 straipsnio sąlygos. |
| 5 | **Akcijų priedai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies b punktas.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje atskleistina sumos dalis, susijusi su „Apmokėtomis kapitalo priemonėmis“. |
| 6 | **Nepaskirstytasis pelnas**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies c punktas.  Nepaskirstytąjį pelną sudaro ankstesnių metų nepaskirstytojo pelno ir reikalavimus atitinkančio tarpinio arba metų pabaigos pelno suma. |
| 7 | **Ankstesnių metų nepaskirstytasis pelnas**  Reglamento (ES) Nr. 575/2013 4 straipsnio 1 dalies 123 punktas ir 26 straipsnio 1 dalies c punktas.  Reglamento (ES) Nr. 575/2013 4 straipsnio 1 dalies 123 punkte nurodoma, kad nepaskirstytasis pelnas yra „į kitą laikotarpį perkeliamas pelnas ir nuostoliai, likę po galutinio pelno arba nuostolių paskirstymo pagal taikytiną apskaitos sistemą“. |
| 8 | **Reikalavimus atitinkantis pelnas arba nuostoliai**  Reglamento (ES) Nr. 575/2013 4 straipsnio 1 dalies 121 punktas, 26 straipsnio 2 dalis ir 36 straipsnio 1 dalies a punktas.  Pagal Reglamento (ES) Nr. 575/2013 26 straipsnio 2 dalį leidžiama, gavus kompetentingos institucijos išankstinį leidimą, į nepaskirstytąjį pelną įtraukti tarpinį arba metų pabaigos pelną, jeigu įvykdomos tam tikros sąlygos.  Kita vertus, iš CET1 atskaitomi nuostoliai, kaip nurodyta Reglamento (ES) Nr. 575/2013 36 straipsnio 1 dalies a punkte. |
| 9 | **Sukauptos kitos bendrosios pajamos**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 26 straipsnio 1 dalies d punktas. |
| 10 | **Kiti rezervai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 4 straipsnio 1 dalies 117 punktas ir 26 straipsnio 1 dalies e punktas.  Suma atskleidžiama atėmus visus skaičiavimo metu numatomus mokesčius. |
| 11 | **CET1 koregavimai pritaikius prudencinius filtrus**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 32–35 straipsniai. |
| 12 | **Kitos lėšos**  Reglamento (ES) 2019/2033 9 straipsnio 4 dalis. |
| 13 | **(−) BENDRA ATSKAITYMŲ IŠ BENDRO 1 LYGIO NUOSAVO KAPITALO SUMA**  Atskleidžiama bendra 14–23 eilučių verčių suma. |
| 14 | **(−) Nuosavos CET1 priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 36 straipsnio 1 dalies f punktas ir 42 straipsnis.  Informaciją teikiančios įstaigos arba grupės ataskaitinę datą turimos nuosavos CET1 priemonės. Taikant Reglamento (ES) Nr. 575/2013 42 straipsnyje nustatytas išimtis.  Turimos akcijos, priskirtos prie „Reikalavimų neatitinkančių kapitalo priemonių“, šioje eilutėje nenurodomos.  Į atskleidžiamą sumą įskaičiuojami su savomis akcijomis susiję akcijų priedai. |
| 15 | **(−) Einamųjų finansinių metų nuostoliai**  Reglamento (ES) Nr. 575/2013 36 straipsnio 1 dalies a punktas. |
| 16 | **(−) Prestižas**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 4 straipsnio 1 dalies 113 punktas, 36 straipsnio 1 dalies b punktas ir 37 straipsnis. |
| 17 | **(−) Kitas nematerialusis turtas**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 4 straipsnio 1 dalies 115 punktas, 36 straipsnio 1 dalies b punktas ir 37 straipsnio a punktas.  Kitas nematerialusis turtas – nematerialusis turtas pagal taikytiną apskaitos standartą, atėmus prestižą (taip pat pagal taikomą apskaitos standartą). |
| 18 | **(−) Atidėtųjų mokesčių turtas, kuris priklauso nuo būsimo pelningumo ir susidaro ne dėl laikinųjų skirtumų, atėmus susijusius atidėtųjų mokesčių įsipareigojimus**  Reglamento (ES) 2019/2033 9 straipsnio 2 dalies a punktas.  Reglamento (ES) Nr. 575/2013 36 straipsnio 1 dalies c punktas. |
| 19 | **(−) Ne finansų sektoriaus įmonės kvalifikuotoji akcijų paketo dalis, viršijanti 15 % nuosavų lėšų**  Reglamento (ES) 2019/2033 10 straipsnio 1 dalies a punktas. |
| 20 | **(−) Įmonių, kurios nėra finansų sektoriaus subjektai, kvalifikuotųjų akcijų paketo dalių bendra suma, viršijanti 60 % įmonės nuosavų lėšų**  Reglamento (ES) 2019/2033 10 straipsnio 1 dalies b punktas. |
| 21 | **(–) Finansų sektoriaus subjektų, kuriuose įstaiga neturi reikšmingų investicijų, CET1 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 36 straipsnio 1 dalies h punktas. |
| 22 | **(−) Nustatytų išmokų pensijų fondo turtas**  Reglamento (ES) 2019/2033 9 straipsnio 2 dalies b punktas.  Reglamento (ES) Nr. 575/2013 36 straipsnio 1 dalies e punktas. |
| 23 | **(−) Kiti atskaitymai**  Visų kitų atskaitymų, išvardytų Reglamento (ES) Nr. 575/2013 36 straipsnio 1 dalyje, suma. |
| 24 | **CET1. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl CET1 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 1, 2 ir 3 dalys ir 484–487 straipsniai);  — kiti CET1 kapitalo pereinamojo laikotarpio koregavimai (Reglamento (ES) Nr. 575/2013 469–478 ir 481 straipsniai): atskaitymų iš CET1 koregavimai dėl pereinamojo laikotarpio nuostatų;  — kiti CET1 kapitalo elementai arba atskaitymai iš CET1 elemento, kurie negali būti priskirti prie vienos iš 4–23 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |
| 25 | **PAPILDOMAS 1 LYGIO KAPITALAS**  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 61 straipsnis.  Atskleidžiama bendra 26–28 ir 32 eilučių verčių suma. |
| 26 | **Apmokėtos kapitalo priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 51 straipsnio a punktas, 52, 53 ir 54 straipsniai.  Į atskleidžiamą sumą su tomis priemonėmis susiję akcijų priedai neįskaičiuojami. |
| 27 | **Akcijų priedai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 51 straipsnio b punktas.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje atskleistina sumos dalis, susijusi su „Apmokėtomis kapitalo priemonėmis“. |
| 28 | **(−) BENDRA ATSKAITYMŲ IŠ PAPILDOMO 1 LYGIO KAPITALO SUMA**  Reglamento (ES) Nr. 575/2013 56 straipsnis.  Atskleidžiama bendra 29–31 eilučių verčių suma. |
| 29 | **(−) Nuosavos AT1 priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 52 straipsnio 1 dalies b punktas, 56 straipsnio a punktas ir 57 straipsnis.  Investicinės įmonės ataskaitinę datą turimos nuosavos AT1 priemonės. Taikant Reglamento (ES) Nr. 575/2013 57 straipsnyje nustatytas išimtis.  Į atskleidžiamą sumą įskaičiuojami su savomis akcijomis susiję akcijų priedai. |
| 30 | **(–) Finansų sektoriaus subjektų, kuriuose įstaiga neturi reikšmingų investicijų, AT1 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 56 straipsnio c punktas. |
| 31 | **(−) Kiti atskaitymai**  Visų kitų atskaitymų pagal Reglamento (ES) Nr. 575/2013 56 straipsnį (išskyrus atskaitymus pagal Reglamento (ES) Nr. 575/2013 56 straipsnio d punktą), neįtrauktų nei į 0340, nei į 0380 eilutę, suma. |
| 32 | **Papildomas 1 lygio kapitalas. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl AT1 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 4 ir 5 dalys, 484–487 straipsniai, 489 ir 491 straipsniai);  — kiti AT1 kapitalo pereinamojo laikotarpio koregavimai (Reglamento (ES) Nr. 575/2013 472, 473a, 474, 475, 478 ir 481 straipsniai): atskaitymų koregavimai dėl pereinamojo laikotarpio nuostatų;  — atskaitymų iš AT1 straipsnių, viršijančių AT1 kapitalą, suma, atskaitoma iš CET1 pagal Reglamento (ES) Nr. 575/2013 36 straipsnio 1 dalies j punktą: papildomo 1 lygio kapitalo vertė negali būti neigiama, bet gali būti, kad atskaitymai iš AT1 straipsnių viršija turimų AT1 straipsnių sumą. Tokiu atveju šiame straipsnyje nurodoma suma, kurios reikia 0300 eilutėje nurodytai sumai padidinti iki nulio ir kuri lygi atskaitymų iš AT1 straipsnių, viršijančių AT1 kapitalą, įtrauktų, be kitų atskaitymų, į 23 eilutę, atvirkštinei vertei;  — kiti AT1 kapitalo elementai arba atskaitymai iš AT1 elemento, kurie negali būti priskirti prie vienos iš 26–31 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |
| 33 | **2 LYGIO KAPITALAS**  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 71 straipsnis.  Atskleidžiama bendra 34–36 ir 39 eilučių verčių suma. |
| 34 | **Visiškai apmokėtos tiesiogiai išleistos kapitalo priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 62 straipsnio a punktas, 63 ir 65 straipsniai.  Į atskleidžiamą sumą su tomis priemonėmis susiję akcijų priedai neįskaičiuojami. |
| 35 | **Akcijų priedai**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 62 straipsnio b punktas ir 65 straipsnis.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje atskleistina sumos dalis, susijusi su „Apmokėtomis kapitalo priemonėmis“. |
| 36 | **(−) BENDRA ATSKAITYMŲ IŠ 2 LYGIO KAPITALO SUMA**  Reglamento (ES) Nr. 575/2013 66 straipsnis. |
| 37 | **(−) Nuosavos T2 priemonės**  Reglamento (ES) 2019/2033 9 straipsnio 1 dalies i punktas.  Reglamento (ES) Nr. 575/2013 63 straipsnio b punkto i papunktis, 66 straipsnio a punktas ir 67 straipsnis.  Informaciją teikiančios įstaigos arba grupės ataskaitinę datą turimos nuosavos T2 priemonės. Taikant Reglamento (ES) Nr. 575/2013 67 straipsnyje nustatytas išimtis.  Turimos akcijos, priskirtos prie „Reikalavimų neatitinkančių kapitalo priemonių“, šioje eilutėje neatskleidžiamos.  Į atskleidžiamą sumą įskaičiuojami su savomis akcijomis susiję akcijų priedai. |
| 38 | **(–) Finansų sektoriaus subjektų, kuriuose įstaiga neturi reikšmingų investicijų, T2 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 66 straipsnio c punktas. |
| 39 | **2 lygio kapitalas. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl T2 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 6 ir 7 dalys, 484, 486, 488, 490 ir 491 straipsniai);  — kiti T2 kapitalo pereinamojo laikotarpio koregavimai (Reglamento (ES) Nr. 575/2013 472, 473a, 476, 477, 478 ir 481 straipsniai): atskaitymų iš 2 lygio kapitalo koregavimai dėl pereinamojo laikotarpio nuostatų;  — atskaitymų iš T2 straipsnių, viršijančių T2 kapitalą, suma, atskaitoma iš AT1, pagal Reglamento (ES) Nr. 575/2013 56 straipsnio e punktą: 2 lygio kapitalo vertė negali būti neigiama, bet gali būti, kad atskaitymai iš T2 straipsnių viršija turimų T2 straipsnių sumą. Tokiu atveju šiame straipsnyje nurodoma suma, kurios reikia 33 eilutėje nurodytai sumai padidinti iki nulio;  — kiti T2 kapitalo elementai arba atskaitymai iš T2 elemento, kurie negali būti priskirti prie vienos iš 34–38 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |

**ES I CC2 forma. Reguliuojamų nuosavų lėšų suderinimas su audituotose finansinėse ataskaitose teikiamu balansu**

7. Pagal Reglamento (ES) 2019/2033 49 straipsnio 1 dalies a punktą pildydamos VI priede pateiktą ES I CC2 formą investicinės įmonės vadovaujasi šiame priede pateiktais nurodymais.

8. Investicinės įmonės atskleidžia į jų paskelbtas finansines ataskaitas įtrauktą balansą. Finansinės ataskaitos – audituotos metų pabaigos duomenų finansinės ataskaitos.

9. Formos eilutės yra lanksčios ir investicinės įmonės jas pildo pagal savo finansines ataskaitas. Audituotose finansinėse ataskaitose pateikiami nuosavų lėšų straipsniai turi apimti visus straipsnius, kurie įtraukiami arba atskaitomi iš reguliuojamų nuosavų lėšų, įskaitant nuosavą kapitalą, įsipareigojimus, kaip antai skolą, ar kitų balanso eilučių, darančių poveikį reguliuojamoms nuosavoms lėšoms, kaip antai nematerialiojo turto, prestižo, atidėtųjų mokesčių turto. Investicinės įmonės detalizuoja balanso nuosavų lėšų straipsnius, jei to reikia siekiant atskirai pateikti visus komponentus, įtrauktus į informacijos apie nuosavų lėšų sudėtį (ES I CC1) formą. Investicinės įmonės detalizuoja balanso elementus tik tiek, kad būtų pasiektas detalumas, reikalingas komponentams, kuriuos reikia nurodyti ES I CC1 formoje, apskaičiuoti. Atskleidžiami duomenys yra proporcingi investicinės įmonės balanso sudėtingumui.

10. Skiltys yra nustatytos ir pildomos taip:

a. a skiltis. Investicinės įmonės pateikia skaičius, nurodytus balanse, įtrauktame į jų audituotas finansines ataskaitas, pagal apskaitos konsolidavimo apimtį.

b. b skiltis. Investicinės įmonės skaičius nurodo pagal reguliuojamąją konsolidavimo apimtį.

c. c skiltis. Investicinės įmonės pateikia kryžmines nuorodas tarp nuosavų lėšų straipsnių ES I CC2 formoje ir atitinkamų straipsnių informacijos apie nuosavas lėšas teikimo (ES I CC1) formoje. ES I CC2 formos c skiltyje pateikiama nuoroda bus susieta su nuoroda, pateikta ES I CC1 formos b skiltyje.

11. Toliau nurodytais atvejais, kai investicinių įmonių apskaitos konsolidavimo apimtis ir reguliuojamojo konsolidavimo apimtis visiškai vienodos, užpildoma tik a skiltis ir šis faktas aiškiai nurodomas:

d. kai investicinės įmonės konsoliduotai vykdo Reglamento (ES) 2019/2033 šeštoje dalyje nustatytas prievoles dėl riziką ribojančių reikalavimų investicinėms įmonėms, tačiau finansinių ataskaitų balansui taikoma konsolidavimo apimtis ir metodas sutampa su konsolidavimo apimtimi ir metodu, apibrėžtais pagal Reglamento (ES) 2019/2033 pirmos dalies II antraštinės dalies 2 skyrių, ir investicinės įmonės formos aiškinamosiose pastabose aiškiai nurodo, kad jokių skirtumų tarp atitinkamų konsolidavimo apimčių ir metodų nėra;

e. kai investicinės įmonės individualiai vykdo Reglamento (ES) 2019/2033 šeštoje dalyje nustatytas prievoles.

**ES I CCA lentelė. Pagrindinės įmonės išleistų nuosavų priemonių savybės**

12. Pagal Reglamento (ES) 2019/2033 49 straipsnio 1 dalies b punktą pildydamos VI priede pateiktą ES I CCA lentelę investicinės įmonės vadovaujasi šiame priede pateiktais nurodymais.

13. Investicinės įmonės ES I CCA lentelę pildo tokioms priemonių kategorijoms: bendro 1 lygio nuosavo kapitalo priemonėms, papildomo 1 lygio kapitalo priemonėms ir 2 lygio kapitalo priemonėms.

14. Atskirose lentelių skiltyse nurodomos kiekvienos reguliuojamų nuosavų lėšų priemonės savybės. Jeigu skirtingų tos pačios kategorijos priemonių savybės vienodos, investicinės įmonės gali užpildyti tik vieną skiltį, kurioje atskleidžia informaciją apie tas vienodas savybes ir nurodo emisijas, su kuriomis susijusios tos vienodos savybės.

|  |  |
| --- | --- |
| **Įmonės išleistų nuosavų lėšų priemonių pagrindinių savybių lentelės pildymo nurodymai** | |
| **Eilutės numeris** | **Paaiškinimas** |
| 1 | Emitentas  Nurodoma emitento juridinio asmens tapatybė.  *Laisvos formos tekstas* |
| 2 | Unikalus identifikatorius (pvz., CUSIP, ISIN arba „Bloomberg“ neviešam platinimui nustatytas identifikatorius)  Unikalus identifikatorius (pvz., CUSIP, ISIN arba „Bloomberg“ neviešam platinimui nustatytas identifikatorius).  *Laisvos formos tekstas* |
| 3 | Viešas arba neviešas platinimas  Nurodoma, ar priemonė platinama viešai, ar neviešai.  *Pasirinkti iš sąrašo: [viešas] [neviešas]* |
| 4 | Priemonei taikoma teisė (kelių jurisdikcijų teisė)  Nurodoma priemonei taikoma teisė (kelių jurisdikcijų teisė).  *Laisvos formos tekstas* |
| 5 | Priemonės rūšis (turi būti nurodytos pagal kiekvieną jurisdikciją taikomos rūšys)  Nurodoma priemonės rūšis priklausomai nuo jurisdikcijos.  *CET1 priemonių atveju pasirinkti priemonės pavadinimą iš EBI skelbiamo CET1 sąrašo.*  *Kitų priemonių atveju pasirinkti iš: meniu parinkčių, kurios investicinėms įmonėms pateiktinos kiekvienai jurisdikcijai atskirai. Turi būti įrašytos nuorodos į Reglamento (ES) 2019/2033 straipsnius, taikomus kiekvienos rūšies priemonei.* |
| 6 | Reguliuojamajame kapitale pripažinta suma (valiuta mln. paskutinę ataskaitinę datą)  Nurodoma reguliuojamose nuosavose lėšose pripažinta suma (bendra priemonės suma, pripažinta prieš taikant atitinkamo lygio informacijos atskleidimui nustatytas pereinamojo laikotarpio nuostatas; informacijos teikimo prievolėms vykdyti naudojama valiuta).  *Laisvos formos tekstas. Visų pirma nurodoma, ar kurios nors priemonių dalys įtrauktos į skirtingus reguliuojamų nuosavų lėšų lygius ir ar reguliuojamose nuosavose lėšose pripažinta suma skiriasi nuo emisijos sumos.* |
| 7 | Nominalioji priemonės suma  Nominalioji priemonės suma (emisijos valiuta ir informacijos teikimo prievolėms vykdyti naudojama valiuta).  *Laisvos formos tekstas* |
| 8 | Emisijos kaina  Priemonės emisijos kaina.  *Laisvos formos tekstas* |
| 9 | Išpirkimo kaina  Priemonės išpirkimo kaina.  *Laisvos formos tekstas* |
| 10 | Apskaitos klasifikacija  Nurodoma apskaitos klasifikacija.  *Pasirinkti iš sąrašo: [Nuosavas kapitalas] [Įsipareigojimas – amortizuota savikaina] [Įsipareigojimas – tikrosios vertės pasirinkimo galimybė] [Mažumos dalis konsoliduotoje patronuojamojoje įmonėje]* |
| 11 | Pradinė emisijos data  Nurodoma emisijos data.  *Laisvos formos tekstas* |
| 12 | Neterminuota ar fiksuoto termino  Nurodoma, ar priemonė fiksuoto termino, ar neterminuota.  *Pasirinkti iš sąrašo: [Neterminuota] [Fiksuoto termino]* |
| 13 | Pradinis terminas  Jeigu priemonė fiksuoto termino, nurodomas pradinis terminas (metai, mėnuo ir diena). Jeigu priemonė neterminuota, nurodyti „termino nėra“.  *Laisvos formos tekstas* |
| 14 | Emitento galimybė įvykdyti pasirinkimo pirkti sandorį iš anksto gavus priežiūros institucijos sutikimą  Nurodoma, ar numatyta galimybė emitentui įvykdyti (bet kokios rūšies) pasirinkimo pirkti sandorį.  *Pasirinkti iš sąrašo: [Taip] [Ne]* |
| 15 | Neprivalomo pasirinkimo pirkti sandorio data, sąlyginių pasirinkimo pirkti sandorių datos ir išpirkimo suma  Jeigu priemonės nuostatose numatyta galimybė emitentui įvykdyti pasirinkimo pirkti sandorį, nurodoma pirma pasirinkimo pirkti sandorio data, jeigu priemonės pasirinkimo pirkti sandoris nustatytas konkrečią datą (metai, mėnuo ir diena), ir papildomai nurodoma, ar priemonei nustatyta galimybė įvykdyti pasirinkimo pirkti sandorį, jei įvyksta su mokesčiais ir (arba) reguliavimu susijęs įvykis. Taip pat nurodoma išpirkimo kaina. Šie duomenys padeda įvertinti pastovumą.  *Laisvos formos tekstas* |
| 16 | Paskesnės pasirinkimo pirkti sandorių datos, jeigu taikoma  Nurodoma, ar nustatyta paskesnių pasirinkimo pirkti sandorių datų ir, jei taip, kokiu dažnumu. Šie duomenys padeda įvertinti pastovumą.  *Laisvos formos tekstas* |
| 17 | Nustatyto arba kintamojo dydžio dividendai ir (arba) atkarpa  Nurodoma, ar atkarpa ir (arba) dividendai yra: nustatyto dydžio visą priemonės galiojimo laikotarpį, kintamojo dydžio visą priemonės galiojimo laikotarpį, šiuo metu nustatyto dydžio, kuris ateityje bus pakeistas kintamuoju dydžiu, arba šiuo metu kintamojo dydžio, kuris ateityje bus pakeistas nustatytu dydžiu.  *Pasirinkti iš sąrašo: [Nustatyto dydžio], [Kintamojo dydžio] [Nustatyto dydžio, kuris bus pakeistas kintamuoju dydžiu], [Kintamojo dydžio, kuris bus pakeistas nustatytu dydžiu]* |
| 18 | Atkarpos dydis ir bet koks susijęs indeksas  Nurodomas priemonės atkarpos dydis ir visi susiję indeksai, su kuriais susietas atkarpos ir (arba) dividendų dydis.  *Laisvos formos tekstas* |
| 19 | Dividendų nemokėjimo nuostatos galiojimas  Nurodoma, ar nesumokėjus priemonės atkarpos išmokos ar dividendų draudžiama mokėti paprastųjų akcijų dividendus (t. y. ar numatyta dividendų nemokėjimo nuostata).  *Pasirinkti iš sąrašo: [Taip] [Ne]* |
| 20 | Taikoma visiškai savo nuožiūra, iš dalies savo nuožiūra arba privaloma (laiko atžvilgiu)  Nurodoma, ar emitentas dėl atkarpos ir (arba) dividendų mokėjimo sprendžia visiškai savo nuožiūra, iš dalies savo nuožiūra ar negali spręsti savo nuožiūra. Jeigu įstaiga gali visiškai savo nuožiūra visomis aplinkybėmis atšaukti atkarpos arba dividendų mokėjimus, ji turi pasirinkti parinktį „visiškai savo nuožiūra“ (įskaitant atvejus, kai yra numatyta dividendų nemokėjimo nuostata, kuri netrukdo įstaigai atšaukti su priemone susijusių mokėjimų). Jeigu mokėjimui atšaukti turi būti įvykdytos tam tikros sąlygos (pvz., nuosavos lėšos nesiekia tam tikros ribos), įstaiga turi pasirinkti parinktį „iš dalies savo nuožiūra“. Jeigu įstaiga negali atšaukti mokėjimo kitokiomis nei nemokumas aplinkybėmis, įstaiga turi pasirinkti parinktį „privaloma“.  *Pasirinkti iš sąrašo: [Visiškai savo nuožiūra] [Iš dalies savo nuožiūra] [Privaloma]*  *Laisvos formos tekstas (nurodyti, dėl kurių priežasčių gali būti veikiama savo nuožiūra, ar nustatyta dividendų mokėjimo nuostatų, dividendų nemokėjimo nuostatų, alternatyvus atkarpų mokėjimo mechanizmas)* |
| 21 | Taikoma visiškai savo nuožiūra, iš dalies savo nuožiūra arba privaloma (sumos atžvilgiu)  Nurodoma, ar emitentas dėl atkarpos ir (arba) dividendų sumos sprendžia visiškai savo nuožiūra, iš dalies savo nuožiūra ar negali spręsti savo nuožiūra.  *Pasirinkti iš sąrašo: [Visiškai savo nuožiūra] [Iš dalies savo nuožiūra] [Privaloma]* |
| 22 | Vertės padidėjimo arba kitos paskatos išpirkti buvimas  Nurodoma, ar esama vertės padidėjimo arba kitos paskatos išpirkti.  *Pasirinkti iš sąrašo: [Taip] [Ne]* |
| 23 | Nekaupiamieji ar kaupiamieji  Nurodoma, ar dividendai ir (arba) atkarpos yra kaupiamieji, ar nekaupiamieji.  *Pasirinkti iš sąrašo: [Nekaupiamieji] [Kaupiamieji] [Alternatyvus atkarpų mokėjimo mechanizmas]* |
| 24 | Konvertuojamoji arba nekonvertuojamoji  Nurodoma, ar priemonė yra konvertuojamoji, ar ne.  *Pasirinkti iš sąrašo: [Konvertuojamoji] [Nekonvertuojamoji]* |
| 25 | Jeigu priemonė konvertuojamoji, įvykis (-iai), kuriam (-iems) įvykus priemonė turi būti konvertuota  Nurodomos sąlygos, kuriomis priemonė bus konvertuota, įskaitant gyvybingumo praradimo momentą. Jeigu inicijuoti konvertavimą gali viena ar daugiau institucijų, reikia išvardyti tas institucijas. Teikiant informaciją apie kiekvieną iš šių institucijų, reikia nurodyti, ar teisinis pagrindas, kuriuo ta institucija gali inicijuoti konvertavimą, grindžiamas priemonės sutarties sąlygomis (sutartimi pagrįstas metodas), ar tas teisinis pagrindas grindžiamas teisės aktų nustatytomis priemonėmis (teisės aktais pagrįstas metodas).  *Laisvos formos tekstas* |
| 26 | Jeigu priemonė konvertuojamoji, ar ji konvertuojama visiškai, ar iš dalies  Nurodoma, ar priemonė visada konvertuojama visiškai, gali būti konvertuojama visiškai arba iš dalies, ar visada konvertuojama iš dalies.  *Pasirinkti iš sąrašo: [Visada visiškai] [Visiškai arba iš dalies] [Visada iš dalies]* |
| 27 | Jeigu priemonė konvertuojamoji, konvertavimo koeficientas  Nurodomas konvertavimo į priemonę, kuria nuostoliai padengiami lengviau, koeficientas.  *Laisvos formos tekstas* |
| 28 | Jeigu priemonė konvertuojamoji, ar konvertuoti privaloma, ar neprivaloma  Konvertuojamųjų priemonių atveju nurodoma, ar konvertuoti privaloma, ar neprivaloma.  *Pasirinkti iš sąrašo: [Privalomas] [Neprivalomas] [Netaikoma] ir [Turėtojų nuožiūra] [Emitento nuožiūra] [Ir turėtojų, ir emitento nuožiūra]* |
| 29 | Jeigu priemonė konvertuojamoji, nurodyti priemonės, į kurią ji konvertuojama, rūšį  Konvertuojamųjų priemonių atveju nurodoma priemonės, į kurią ji konvertuojama, rūšis.  *Pasirinkti iš sąrašo: [Bendro 1 lygio nuosavo kapitalo] [Papildomo 1 lygio kapitalo] [2 lygio kapitalo] [Kita]* |
| 30 | Jeigu priemonė konvertuojamoji, nurodyti priemonės, į kurią ji konvertuojama, emitentą  Konvertuojamųjų priemonių atveju nurodomas priemonės, į kurią ji konvertuojama, emitentas.  *Laisvos formos tekstas* |
| 31 | Su nurašymu susijusios savybės  Nurodoma, ar yra su nurašymu susijusi savybė.  *Pasirinkti iš sąrašo: [Taip] [Ne]* |
| 32 | Jeigu priemonė gali būti nurašyta, įvykis (-iai), kuriam (-iems) įvykus priemonė turi būti nurašyta  Nurodomi įvykiai, kuriems įvykus priemonė turi būti nurašyta, įskaitant gyvybingumo praradimo momentą. Jeigu inicijuoti nurašymą gali viena ar daugiau institucijų, reikia išvardyti tas institucijas. Teikiant informaciją apie kiekvieną iš šių institucijų reikia nurodyti, ar teisinis pagrindas, kuriuo ta institucija gali inicijuoti nurašymą, grindžiamas priemonės sutarties sąlygomis (sutartimi pagrįstas metodas), ar tas teisinis pagrindas grindžiamas teisės aktų nustatytomis priemonėmis (teisės aktais pagrįstas metodas).  *Laisvos formos tekstas* |
| 33 | Jeigu priemonė gali būti nurašyta, ar ji nurašoma visa, ar iš dalies  Nurodoma, ar priemonė visais atvejais bus visiškai nurašoma, gali būti nurašyta iš dalies, ar visais atvejais bus nurašoma iš dalies. Šie duomenys padeda įvertinti nuostolių padengimo lygį nurašymo atveju.  *Pasirinkti iš sąrašo: [Visada visiškai] [Visiškai arba iš dalies] [Visada iš dalies]* |
| 34 | Jeigu priemonė gali būti nurašyta, ar nurašymas galutinis, ar laikinas  Galimų nurašyti priemonių atveju nurodoma, ar nurašymas galutinis, ar laikinas.  *Pasirinkti iš sąrašo: [Nuolatinis] [Laikinas] [Netaikoma]* |
| 35 | Jeigu nurašymas laikinas, įrašymo mechanizmo apibūdinimas  Apibūdinamas įrašymo mechanizmas.  *Laisvos formos tekstas* |
| 36 | Reikalavimų neatitinkančios pakitusios savybės  Nurodoma, ar yra reikalavimų neatitinkančių savybių.  Pasirinkite [taip] arba [ne]. |
| 37 | Jeigu taip, nurodyti reikalavimų neatitinkančias savybes  Jeigu yra reikalavimų neatitinkančių savybių, įstaiga jas nurodo.  *Laisvos formos tekstas* |
| 38 | Nuoroda į išsamias priemonės sąlygas (nuoroda)  Investicinės įmonės nurodo hipersaitą, kur galima susipažinti su emisijos prospektu, įskaitant visas priemonės sąlygas. |