**ПРИЛОЖЕНИЕ V**

**Част I: Единен информационен модел**

Всички позиции за данни, съдържащи се в приложенията към настоящия регламент, се преобразуват в единен информационен модел, въз основа на който институциите и компетентните органи изграждат съгласувани информационни системи.

Единният информационен модел отговаря на следните критерии:

а) осигурява структурирано представяне на всички позиции за данни, съдържащи се в приложения I, III и VIII;

б) отчита всички стопански понятия, съдържащи се в приложения I—IV и VIII—IX;

в) съдържа речник на данните, в който са определени обозначенията на таблиците, обозначенията на ординатата, обозначенията на оста, обозначенията на областта, обозначенията на измерението и обозначенията на параметъра;

г) съдържа допълнителни показатели, определящи свойствата или стойността на данните;

д) съдържа определения на данните, които се изразяват като съвкупност от характеристики, позволяващи еднозначно установяване на финансовото понятие;

д) включва всички съответни технически изисквания, необходими за разработването на информационнотехнологични решения за стандартизирано докладване на информация за надзорни цели.

**Част II: Правила за утвърждаване**

По отношение на позициите за данни, посочени в приложенията към настоящия регламент, се прилагат правила за утвърждаване, осигуряващи качеството и съгласуваността на данните.

Правилата за утвърждаване отговарят на следните критерии:

а) определят логическата връзка между съответните данни;

б) включват филтри и предварителни условия за определяне на набора от данни, спрямо които се прилагат тези правила;

в) осигуряват проверка на съгласуваността на докладваните данни;

г) осигуряват проверка на точността на докладваните данни;

д) определят стойностите по подразбиране, които се прилагат, когато съответната информация не е била докладвана.