**BG**  
**ПРИЛОЖЕНИЕ IX**

**ПРИЛОЖЕНИЕ IX**

**ДОКЛАДВАНЕ ОТНОСНО КАПИТАЛОВИЯ ТЕСТ ЗА ГРУПА**

Съдържание

ЧАСТ I: ОБЩИ УКАЗАНИЯ 2

1. Структура и правила 2

1.1 Структура 2

1.2 Правила за номериране 2

1.3 Правила относно представянето на положителни и отрицателни стойности 2

ЧАСТ II: УКАЗАНИЯ ОТНОСНО ОБРАЗЦИТЕ 3

**1. СОБСТВЕН КАПИТАЛ: РАЗМЕР, СЪСТАВ, ИЗИСКВАНИЯ И ИЗЧИСЛЯВАНЕ** 3

1.1 Общи положения 3

1.2. I 11.01 — СЪСТАВ НА СОБСТВЕНИЯ КАПИТАЛ — КАПИТАЛОВ ТЕСТ ЗА ГРУПА (I11.1) 3

1.2.1. Указания относно определени позиции 3

1.3 I 11.02 КАПИТАЛОВИ ИЗИСКВАНИЯ — КАПИТАЛОВ ТЕСТ ЗА ГРУПА (I11.2) 9

1.3.1. Указания относно определени позиции 9

1.4 IF 11.03 ИНФОРМАЦИЯ ЗА ДЪЩЕРНИТЕ ПРЕДПРИЯТИЯ (IF11.3) 10

1.4.1. Указания относно определени позиции 10

## ЧАСТ I: ОБЩИ УКАЗАНИЯ

1. Структура и правила

1.1 Структура

(1) Като цяло докладването относно капиталовия тест за група се състои от 2 образеца:

а) Състав на собствения капитал

б) Инструменти на собствения капитал.

2. За всеки образец са посочени препратки към законодателни актове. В настоящата част от регламента се съдържа допълнителна подробна информация за по-общите аспекти на докладването за всяка група образци, указания за определени позиции, както и правила относно утвърждаването.

1.2 Правила за номериране

3. При означаването на колоните, редовете и клетките от образците указанията следват правилото за обозначаване, определено в точки 4—7. Тези цифрови кодове се използват широко при правилата за утвърждаване.

4. В указанията се съблюдават следните общи означения: {Образец; Ред; Колона}.

5. Когато се извършва утвърждаване в рамките на образец, в който се използват само съдържащите се в него данни, означенията не включват думата „образец“: {Ред; Колона}.

6. При образците, които имат само една колона, се посочват само редовете. {Образец; Ред}

7. Знакът „звездичка“ се използва, за да се покаже, че утвърждаването обхваща посочените преди това редове или колони.

1.3 Правила относно представянето на положителни и отрицателни стойности

8. Всяка стойност, с която се увеличават собственият капитал или капиталовите изисквания, или изискванията за ликвидност, се докладва като положителна. Обратно, всяка стойност, с която се намаляват общият размер на собствения капитал или капиталовите изисквания, се докладва като отрицателна. Когато преди означението на дадена позиция е поставен отрицателен знак (–), докладваните по нея стойности не може да са положителни.

## ЧАСТ II: УКАЗАНИЯ ОТНОСНО ОБРАЗЦИТЕ

**1. СОБСТВЕН КАПИТАЛ: РАЗМЕР, СЪСТАВ, ИЗИСКВАНИЯ И ИЗЧИСЛЯВАНЕ**

1.1 Общи положения

10. В раздела за собствения капитал се съдържа информация за притежавания от инвестиционния посредник собствен капитал и за неговите капиталови изисквания. Той се състои от два образеца:

а) Образец I 11.01 се отнася за състава на собствения капитал, притежаван от инвестиционния посредник: базов собствен капитал от първи ред (БСК1), допълнителен капитал от първи ред (ДК1) и капитал от втори ред (К2).

б) Образец I 11.02 съдържа информация за капиталовите изисквания в контекста на капиталовия тест за група, т.е. вътрешногрупови позиции, условни пасиви и общи капиталови изисквания на дъщерните предприятия.

в) Образец I 11.03 съдържа съответната информация за капиталовите изисквания, условните пасиви, подчинените вземания и участията в предприятия от финансовия сектор на равнище дъщерно предприятие, представена по субекти.

11. Позициите в тези образци се докладват без преходните корекции. Това означава, че стойностите (освен когато преходните капиталови изисквания са изрично посочени) се изчисляват в съответствие със заключителните разпоредби (т.е. както биха били изчислени, ако няма преходни разпоредби).

1.2. I 11.01 — СЪСТАВ НА СОБСТВЕНИЯ КАПИТАЛ — КАПИТАЛОВ ТЕСТ ЗА ГРУПА (I11.1)

1.2.1. Указания относно определени позиции

|  |  |
| --- | --- |
| Ред | Препратки към законодателни актове и указания |
| 0010 | **СОБСТВЕН КАПИТАЛ**  Член 9, параграф 1 от Регламент (ЕС) 2019/2033.  Собственият капитал на даден инвестиционен посредник е сборът на неговия капитал от първи ред и капитал от втори ред. |
| 0020 | **КАПИТАЛ ОТ ПЪРВИ РЕД**  Капиталът от първи ред е сборът от базовия собствен капитал от първи ред и допълнителния капитал от първи ред. |
| 0030 | БАЗОВ СОБСТВЕН КАПИТАЛ ОТ ПЪРВИ РЕД  Член 9, параграф 1 от Регламент (ЕС) 2019/2033.  Член 50 от Регламент (ЕС) № 575/2013. |
| 0040 | **Изплатени изцяло капиталови инструменти**  Член 9, параграф 1, подточка i) от Регламент (ЕС) 2019/2033.  Член 26, параграф 1, буква а) и членове 27 — 31 от Регламент (ЕС) № 575/2013.  Включват се капиталовите инструменти на взаимоспомагателни и кооперативни дружества или на други подобни институции (членове 27 и 29 от Регламент (ЕС) № 575/2013).  Не се включват премийните резерви, свързани с инструментите.  Капиталовите инструменти, записани от публичните органи в извънредни ситуации, се включват, ако са изпълнени всички условия по член 31 от Регламент (ЕС) № 575/2013. |
| 0050 | **Премийни резерви от емисии**  Член 9, параграф 1, подточка i) от Регламент (ЕС) 2019/2033.  Член 26, параграф 1, буква б) от Регламент (ЕС) № 575/2013.  Премийните резерви имат същото значение, както в приложимия счетоводен стандарт.  Докладваната в тази позиция стойност е частта, свързана с „Изплатени капиталови инструменти“. |
| 0060 | **Неразпределена печалба**  Член 9, параграф 1, подточка i) от Регламент (ЕС) 2019/2033.  Член 26, параграф 1, буква в) от Регламент (ЕС) № 575/2013.  Неразпределената печалба включва неразпределената печалба от предходната година плюс допустимата междинна или годишна печалба.  Докладва се сборът на редове 0070 и 0080. |
| 0070 | **Неразпределена печалба от предходни години**  Член 4, параграф 1, точка 123 и член 26, параграф 1, буква в) от Регламент (ЕС) № 575/2013.  В член 4, параграф 1, точка 123 от Регламент (ЕС) № 575/2013 неразпределената печалба се определя като „печалбата и загубата, пренесена от окончателния резултат от дейността съгласно приложимата счетоводна рамка“. |
| 0080 | **Допустима печалба**  Член 4, параграф 1, точка 121, член 26, параграф 2 и член 36, параграф 1, буква а) от Регламент (ЕС) № 575/2013.  Член 26, параграф 2 от Регламент (ЕС) № 575/2013 дава възможност междинната или годишната печалба да бъдат включени като неразпределена печалба с предварителното съгласие на компетентните органи, ако са изпълнени някои условия. |
| 0090 | **Натрупан друг всеобхватен доход**  Член 9, параграф 1, подточка i) от Регламент (ЕС) 2019/2033.  Член 26, параграф 1, буква г) от Регламент (ЕС) № 575/2013. |
| 0100 | **Други резерви**  Член 9, параграф 1, подточка i) от Регламент (ЕС) 2019/2033.  Член 4, параграф 1, точка 117 и член 26, параграф 1, буква д) от Регламент (ЕС) № 575/2013.  Докладваната стойност е след приспадане на данъчните отчисления, очаквани към момента на изчисляването. |
| 0120 | **Корекции на БСК1 вследствие на пруденциални филтри**  Член 9, параграф 1, подточка i) от Регламент (ЕС) 2019/2033.  Членове 32—35 от Регламент (ЕС) № 575/2013. |
| 0130 | **Други средства**  Член 9, параграф 4 от Регламент (ЕС) 2019/2033. |
| 0145 | **(–)ОБЩО ПРИСПАДАНИЯ ОТ БАЗОВИЯ СОБСТВЕН КАПИТАЛ ОТ ПЪРВИ РЕД**  Член 8, параграф 2, буква а) от Регламент (ЕС) 2019/2033, член 36, параграф 1 от Регламент (ЕС) № 575/2013, с изключение на подточка i) от посочения параграф.  Докладва се сборът на редове 0150 и 0190—0280. |
| 0150 | **(–)Собствени инструменти на БСК1**  Член 9, параграф 1, подточка i) от Регламент (ЕС) 2019/2033.  Член 36, параграф 1, буква е) и член 42 от Регламент (ЕС) № 575/2013.  Собствените инструменти на БСК1, държани от докладващата институция или група към датата, към която се съставя докладът. Спазват се изключенията, предвидени в член 42 от Регламент (ЕС) № 575/2013.  Дяловото участие, включено като „Недопустими капиталови инструменти“, не се докладва в този ред.  Докладваната стойност включва премийните резерви, свързани със собствените акции. |
| 0190 | **(–)Загуби за текущата финансова година**  Член 36, параграф 1, буква а) от Регламент (ЕС) № 575/2013. |
| 0200 | **(–)Репутация**  Член 9, параграф 1, подточка i) от Регламент (ЕС) 2019/2033.  Член 4, параграф 1, точка 113, член 36, параграф 1, буква б) и член 37 от Регламент (ЕС) № 575/2013. |
| 0210 | **(–)Други нематериални активи**  Член 9, параграф 1, подточка i) от Регламент (ЕС) 2019/2033.  Член 4, параграф 1, точка 115, член 36, параграф 1, буква б) и член 37, буква а) от Регламент (ЕС) № 575/2013.  Другите нематериални активи са нематериалните активи съгласно приложимия счетоводен стандарт минус репутацията също съгласно приложимия счетоводен стандарт. |
| 0220 | **(–)Отсрочени данъчни активи, които се основават на бъдеща печалба и не се дължат на временни разлики, без свързаните данъчни пасиви**  Член 9, параграф 2, буква а) от Регламент (ЕС) 2019/2033.  Член 36, параграф 1, буква в) от Регламент (ЕС) № 575/2013. |
| 0230 | **(−)Квалифицирано дялово участие извън финансовия сектор, чийто размер превишава 15 % от собствения капитал**  Член 10, параграф 1, буква а) от Регламент (ЕС) 2019/2033. |
| 0240 | **(−)Общ размер на квалифицираното дялово участие в предприятия, различни от предприятия от финансовия сектор, който превишава 60 % от собствения капитал**  Член 10, параграф 1, буква б) от Регламент (ЕС) 2019/2033. |
| 0250 | **(–)Инструменти на БСК1 на предприятия от финансовия сектор, в които предприятието майка няма значителни инвестиции**  Член 9, параграф 2, буква в) от Регламент (ЕС) № 2019/2033.  Член 36, параграф 1, буква з) от Регламент (ЕС) № 575/2013.  „Предприятие майка от Съюза“ в този ред означава инвестиционен посредник майка от Съюза, инвестиционен холдинг майка от Съюза, смесен финансов холдинг майка от Съюза или всяко друго предприятие майка, което е инвестиционен посредник, финансова институция, предприятие за спомагателни услуги или обвързан агент. |
| 0270 | **(–)Активи на пенсионен фонд с предварително определен размер на пенсията**  Член 9, параграф 2, буква б) от Регламент (ЕС) № 2019/2033.  Член 36, параграф 1, буква д) от Регламент (ЕС) № 575/2013. |
| 0280 | **(–)Други приспадания**  Сборът на всички други приспадания в съответствие с член 36, параграф 1 от Регламент (ЕС) № 575/2013, с изключение на приспаданията в съответствие с член 36, параграф 1, подточка i) от Регламент (ЕС) № 575/2013, които не са включени в редове 0150—0270 по-горе. |
| 0295 | **БСК1: други елементи на капитала, приспадания и корекции**  Този ред включва сбора от следните елементи, когато е приложимо:  — Преходни корекции вследствие на унаследяване на капиталови инструменти на БСК1 (член 483, параграфи 1, 2 и 3 и членове 484—487 от Регламент (ЕС) № 575/2013).  — Други преходни корекции на БСК1 (членове 469—478 и 481 от Регламент (ЕС) № 575/2013): корекции на приспаданията от БСК1 вследствие на преходни разпоредби.  — Други елементи на БСК1 или приспадания от елемент на БСК1, които не може да бъдат отнесени към редове 0040—0280.  Този ред не се използва с цел включване на елементи на капитала или приспадания от капитала, които не са обхванати от Регламент (ЕС) 2019/2033 или Регламент (ЕС) № 575/2013, в изчисляването на коефициентите на платежоспособност. |
| 0300 | **ДОПЪЛНИТЕЛЕН КАПИТАЛ ОТ ПЪРВИ РЕД**  Член 9, параграф 1 от Регламент (ЕС) 2019/2033.  Член 61 от Регламент (ЕС) № 575/2013. |
| 0310 | **Изплатени изцяло, пряко емитирани капиталови инструменти**  Член 9, параграф 1, подточка i) от Регламент (ЕС) 2019/2033.  Член 51, буква а) и членове 52, 53 и 54 от Регламент (ЕС) № 575/2013.  Докладваната стойност не включва премийните резерви, свързани с инструментите. |
| 0320 | **Премийни резерви от емисии**  Член 9, параграф 1, подточка i) от Регламент (ЕС) 2019/2033.  Член 51, буква б) от Регламент (ЕС) № 575/2013.  Премийните резерви имат същото значение, както в приложимия счетоводен стандарт.  Докладваната в тази позиция стойност е частта, свързана с „Изплатени капиталови инструменти“. |
| 0335 | **(–)ОБЩО ПРИСПАДАНИЯ ОТ ДОПЪЛНИТЕЛНИЯ КАПИТАЛ ОТ ПЪРВИ РЕД**  Член 56 от Регламент (ЕС) № 575/2013, с изключение на буква г) от посочения член.  Докладва се общият сбор на редове 0340, 0380 и 0400. |
| 0340 | **(–)Собствени инструменти на ДК1**  Член 9, параграф 1, подточка i) от Регламент (ЕС) 2019/2033.  Член 52, параграф 1, буква б), член 56, буква а) и член 57 от Регламент (ЕС) № 575/2013.  Собствените инструменти на ДК1, държани от инвестиционния посредник към датата, към която се съставя докладът. Спазват се изключенията, предвидени в член 57 от Регламент (ЕС) № 575/2013.  Докладваната стойност включва премийните резерви, свързани със собствените акции. |
| 0380 | **(–)Инструменти на ДК1 на предприятия от финансовия сектор, в които предприятието майка няма значителни инвестиции**  Член 9, параграф 2, буква в) от Регламент (ЕС) 2019/2033.  Член 56, буква в) от Регламент (ЕС) № 575/2013.  „Предприятие майка от Съюза“ в този ред означава инвестиционен посредник майка от Съюза, инвестиционен холдинг майка от Съюза, смесен финансов холдинг майка от Съюза или всяко друго предприятие майка, което е инвестиционен посредник, финансова институция, предприятие за спомагателни услуги или обвързан агент. |
| 0400 | **(–)Други приспадания**  Сборът на всички други приспадания в съответствие с член 56 от Регламент (ЕС) № 575/2013, с изключение на приспаданията в съответствие с член 56, буква г) от Регламент (ЕС) № 575/2013, които не са включени в редове 0340 или 0380 по-горе. |
| 0415 | **Допълнителен капитал от първи ред: други елементи на капитала, приспадания и корекции**  Този ред включва сбора от следните елементи, когато е приложимо:  — Преходни корекции вследствие на унаследяване на капиталови инструменти на ДК1 (член 483, параграфи 4 и 5, членове 484—487, членове 489 и 491 от Регламент (ЕС) № 575/2013).  — Други преходни корекции на ДК1 (членове 472, 473а, 474, 475, 478 и 481 от Регламент (ЕС) № 575/2013): корекции на приспаданията вследствие на преходни разпоредби.  — Превишение на приспаданията от елементите на ДК1 над ДК1, приспаднато от БСК1 в съответствие с член 36, параграф 1, буква й) от Регламент (ЕС) № 575/2013: допълнителният капитал от първи ред не може да бъде отрицателен, но е възможно приспаданията от елементите на ДК1 да превишават размера на наличните елементи на ДК1. Ако случаят е такъв, този елемент представлява сумата, с която докладваната в ред 0300 сума трябва да се увеличи до нула и е равна на стойността с обратен знак на превишението на приспаданията от елементите на ДК1 над ДК1, включено, наред с други приспадания, в ред 0280.  — Други елементи на ДК1 или приспадания от елемент на ДК1, които не може да бъдат отнесени към редове 0310—0400.  Този ред не се използва с цел включване на елементи на капитала или приспадания от капитала, които не са обхванати от Регламент (ЕС) 2019/2033 или Регламент (ЕС) № 575/2013, в изчисляването на коефициентите на платежоспособност. |
| 0420 | **КАПИТАЛ ОТ ВТОРИ РЕД**  Член 9, параграф 1 от Регламент (ЕС) 2019/2033.  Член 71 от Регламент (ЕС) № 575/2013.  Докладва се общият сбор на редове 0430—0455 и 0525. |
| 0430 | **Изплатени изцяло, пряко емитирани капиталови инструменти**  Член 9, параграф 1, подточка i) от Регламент (ЕС) 2019/2033.  Член 62, буква а) и членове 63 и 65 от Регламент (ЕС) № 575/2013.  Докладваната стойност не включва премийните резерви, свързани с инструментите. |
| 0440 | **Премийни резерви от емисии**  Член 9, параграф 1, подточка i) от Регламент (ЕС) 2019/2033.  Член 62, буква б) и член 65 от Регламент (ЕС) № 575/2013.  Премийните резерви имат същото значение, както в приложимия счетоводен стандарт.  Докладваната в тази позиция стойност е частта, свързана с „Изплатени капиталови инструменти“. |
| 0455 | **(−)ОБЩО ПРИСПАДАНИЯ ОТ КАПИТАЛА ОТ ВТОРИ РЕД**  Член 66 от Регламент (ЕС) № 575/2013, с изключение на буква г) от посочения член. |
| 0460 | **(–)Собствени инструменти на К2**  Член 9, параграф 1, подточка i) от Регламент (ЕС) 2019/2033.  Член 63, буква б), подточка i), член 66, буква а) и член 67 от Регламент (ЕС) № 575/2013.  Собствените инструменти на К2, държани от докладващата институция или група към датата, към която се съставя докладът. Спазват се изключенията, предвидени в член 67 от Регламент (ЕС) № 575/2013.  Дяловото участие, включено като „Недопустими капиталови инструменти“, не се докладва в този ред.  Докладваната стойност включва премийните резерви, свързани със собствените акции. |
| 0500 | **(–)Инструменти на К2 на предприятия от финансовия сектор, в които предприятието майка няма значителни инвестиции**  Член 9, параграф 2, буква в) от Регламент (ЕС) 2019/2033.  Член 66, буква в) от Регламент (ЕС) № 575/2013.  „Предприятие майка от Съюза“ в този ред означава инвестиционен посредник майка от Съюза, инвестиционен холдинг майка от Съюза, смесен финансов холдинг майка от Съюза или всяко друго предприятие майка, което е инвестиционен посредник, финансова институция, предприятие за спомагателни услуги или обвързан агент. |
| 0525 | **Капитал от втори ред: други елементи на капитала, приспадания и корекции**  Този ред включва сбора от следните елементи, когато е приложимо:  — Преходни корекции вследствие на унаследяване на капиталови инструменти на К2 (член 483, параграфи 6 и 7 и членове 484, 486, 488, 490 и 491 от Регламент (ЕС) № 575/2013.  — Други преходни корекции на К2 (членове 472, 473а, 476, 477, 478 и 481 от Регламент (ЕС) № 575/2013): Корекции на приспаданията от капитала от втори ред вследствие на преходни разпоредби.  — Превишение на приспаданията от елементите на К2 над К2, приспаднато от ДК1 в съответствие с член 56, буква д) от Регламент (ЕС) № 575/2013: капиталът от втори ред не може да бъде отрицателен, но е възможно приспаданията от елементите на К2 да превишават размера на наличните елементи на К2. Ако случаят е такъв, тази позиция представлява сумата, с която докладваната в ред 0420 сума трябва да се увеличи до нула.  — Други елементи на К2 или приспадания от елемент на К2, които не може да бъдат отнесени към редове 0430—0500.  Този ред не се използва с цел включване на елементи на капитала или приспадания от капитала, които не са обхванати от Регламент (ЕС) 2019/2033 или Регламент (ЕС) № 575/2013, в изчисляването на коефициентите на платежоспособност. |

1.3 I 11.02 КАПИТАЛОВИ ИЗИСКВАНИЯ — КАПИТАЛОВ ТЕСТ ЗА ГРУПА (I11.2)

1.3.1. Указания относно определени позиции

|  |  |
| --- | --- |
| Ред | Препратки към законодателни актове и указания |
| 0010 | **Инструменти на БСК1 на предприятия от финансовия сектор в групата инвестиционни посредници, когато предприятието майка има значителни инвестиции в тези предприятия**  Член 8, параграф 3, буква а) от Регламент (ЕС) № 2019/2033 във връзка с член 36, параграф 1, подточка i) от Регламент (ЕС) № 575/2013. |
| 0020 | **Инструменти на ДК1 на предприятия от финансовия сектор в групата инвестиционни посредници, когато предприятието майка има значителни инвестиции в тези предприятия**  Член 8, параграф 3, буква а) от Регламент (ЕС) № 2019/2033 във връзка с член 56, буква г) от Регламент (ЕС) № 575/2013. |
| 0030 | **Инструменти на К2 на предприятия от финансовия сектор в групата инвестиционни посредници, когато предприятието майка има значителни инвестиции в тези предприятия**  Член 8, параграф 3, буква а) от Регламент (ЕС) 2019/2033 във връзка с член 66, буква г) от Регламент (ЕС) № 575/2013. |
| 0040 | **Участия в предприятия от финансовия сектор в групата инвестиционни посредници, доколкото те не представляват собствен капитал за предприятието от групата, в което е инвестирало предприятието майка**  Член 8, параграф 3, буква а) от Регламент (ЕС) 2019/2033.  В този ред колона се включват участия на предприятието майка, доколкото те не представляват собствен капитал за предприятието от групата, в което е инвестирало предприятието майка. |
| 0050 | **Подчинени вземания от предприятия от финансовия сектор в групата инвестиционни посредници**  Член 8, параграф 3, буква а) от Регламент (ЕС) 2019/2033.  В този ред се включват подчинени вземания на предприятието майка, доколкото те не представляват собствен капитал за предприятието от групата, в което е инвестирало предприятието майка. |
| 0060 | **Условни задължения в полза на предприятия в групата инвестиционни посредници**  Член 8, параграф 3, буква б) от Регламент (ЕС) № 2019/2033. |
| 0070 | **Общо капиталови изисквания за дъщерните предприятия**  В случай че се прилага член 8, параграф 4 от Регламент (ЕС) 2019/2033. |

1.4 IF 11.03 ИНФОРМАЦИЯ ЗА ДЪЩЕРНИТЕ ПРЕДПРИЯТИЯ (IF11.3)

10. Всички субекти, включени в капиталовия тест за група, се докладват в този образец. Това включва и предприятието майка на самата група.

1.4.1. Указания относно определени позиции

|  |  |
| --- | --- |
| Колони | Препратки към законодателни актове и указания |
| 0010 | **Код**  Кодът като част от идентификатора на реда трябва да бъде индивидуален за всеки субект, за който се отнася докладваната информация. За инвестиционните посредници и застрахователните предприятия кодът е ИКПС. За останалите субекти кодът е ИКПС или, ако няма такъв, национален код. Кодът е индивидуален и се използва последователно във всички образци и във времето. Полето с кода трябва винаги да бъде попълнено. |
| 0020 | **Вид на кода**  Докладващият субект посочва вида код, който е посочил в колона 0010 като „ИКПС“ или „Национален код“.  Видът на кода винаги се посочва. |
| 0030 | **Наименование на предприятието**  Наименование на предприятието, попадащо в обхвата на консолидацията. |
| 0040 | **Предприятие майка/дъщерно предприятие**  Посочва се дали субектът, за който се отнася докладваната в реда информация, е предприятието майка на групата или дъщерно предприятие. |
| 0050 | **Държава**  Посочва се държавата, в която се намира дъщерното предприятие. |
| 0060—0100 | **Инвестиции на предприятието майка**  Член 8, параграф 3, буква а) от Регламент (ЕС) 2019/2033.  В този раздел се докладват инвестициите на предприятието майка в предприятията от групата. |
| 0060 | **БСК1**  Член 8, параграф 3, буква а) от Регламент (ЕС) № 2019/2033 във връзка с член 36, параграф 1, подточка i) от Регламент (ЕС) № 575/2013. |
| 0070 | **ДК1**  Член 8, параграф 3, буква а) от Регламент (ЕС) № 2019/2033 във връзка с член 56, буква г) от Регламент (ЕС) № 575/2013. |
| 0080 | **К2**  Член 8, параграф 3, буква а) от Регламент (ЕС) № 2019/2033 във връзка с член 66, буква г) от Регламент (ЕС) № 575/2013. |
| 0090 | **Участия**  Член 8, параграф 3, буква а) от Регламент (ЕС) 2019/2033.  В тази колона се включват участия на предприятието майка, доколкото те не представляват собствен капитал за предприятието от групата, в което е инвестирало предприятието майка. |
| 0100 | **Подчинени вземания**  Член 8, параграф 3, буква а) от Регламент (ЕС) 2019/2033.  В тази колона се включват подчинените вземания на предприятието майка, доколкото те не представляват собствен капитал за предприятието от групата, в което е инвестирало предприятието майка. |
| 0110 | **Условни задължения на предприятието майка в полза на предприятието**  Член 8, параграф 3, буква б) от Регламент (ЕС) 2019/2033. |
| 0120 | **Общо капиталови изисквания за дъщерните предприятия**  Член 8, параграф 4 от Регламент (ЕС) 2019/2033. |
| 0130 | **Постоянен минимален капитал**  Член 14 от Регламент (ЕС) 2019/2033. |
| 0140 | **Изискване въз основа на К-факторите**  Член 15 от Регламент (ЕС) 2019/2033. |
| 0150 | **Управлявани активи**  Член 15, параграф 2 и член 17 от Регламент (ЕС) 2019/2033. |
| 0160 | **Държани парични средства на клиенти — по обособени сметки**  Член 15, параграф 2 и член 18 от Регламент (ЕС) 2019/2033. |
| 0170 | **Държани парични средства на клиенти — по необособени сметки**  Член 15, параграф 2 и член 18 от Регламент (ЕС) 2019/2033. |
| 0180 | **Съхранявани и администрирани активи**  Член 15, параграф 2 и член 19 от Регламент (ЕС) 2019/2033. |
| 0190 | **Изпълнени нареждания на клиенти — сделки с парични разплащания**  Член 15, параграф 2, член 20, параграф 1 и член 20, параграф 2, буква а) от Регламент (ЕС) 2019/2033. |
| 0200 | **Изпълнени нареждания на клиенти — сделки с деривати**  Член 15, параграф 2, член 20, параграф 1 и член 20, параграф 2, буква б) от Регламент (ЕС) 2019/2033. |
| 0210 | **Изискване въз основа на K-фактора за риска във връзка с нетните позиции**  Член 22 от Регламент (ЕС) 2019/2033. |
| 0220 | **Предоставен клирингов маржин**  Член 23, параграф 2 от Регламент (ЕС) 2019/2033. |
| 0230 | **Неизпълнение на контрагент по сделка**  Член 26 и член 24 от Регламент (ЕС) 2019/2033. |
| 0240 | **Дневен поток на трансакциите — сделки с парични разплащания**  За да изчислят изискването въз основа на К-факторите, при докладването инвестиционните посредници прилагат коефициента по член 15, параграф 2 от Регламент (ЕС) 2019/2033.  В случай на неблагоприятни пазарни условия в съответствие с член 15, параграф 5, буква в) от Регламент (ЕС) 2019/2033 инвестиционните посредници прилагат коригиран коефициент, както е посочено в същата буква.  Факторът за дневния поток на трансакциите се изчислява в съответствие с член 33, параграф 2, буква а) от Регламент (ЕС) 2019/2033. |
| 0250 | **Дневен поток на трансакциите — сделки с деривати**  За да изчислят изискването въз основа на К-факторите, при докладването инвестиционните посредници прилагат коефициента по член 15, параграф 2 от Регламент (ЕС) 2019/2033.  В случай на неблагоприятни пазарни условия в съответствие с член 15, параграф 5, буква в) от Регламент (ЕС) 2019/2033 инвестиционните посредници прилагат коригиран коефициент, както е посочено в същата буква.  Факторът за дневния поток на трансакциите се изчислява в съответствие с член 33, параграф 2, буква б) от Регламент (ЕС) 2019/2033. |
| 0260 | **Изискване въз основа на К-фактора за риска от концентрация**  Член 37, параграф 2, член 39 и член 24 от Регламент (ЕС) 2019/2033. |
| 0270 | **Изисквания за постоянните общи разходи**  Член 13 от Регламент (ЕС) 2019/2033. |