**FI**  
**LIITE IV**

**”LIITE IV**

**PIENIÄ JA ILMAN SIDOSSUHTEITA OLEVIA SIJOITUSPALVELUYRITYKSIÄ KOSKEVA RAPORTOINTI**

Sisällysluettelo

I OSA: YLEISET OHJEET 2

1. Rakenne ja käytännöt 2

1.1. Rakenne 2

1.2. Numerointikäytäntö 2

1.3. Merkkikäytäntö 2

1.4 Varovaisuusperiaatteen mukainen konsolidointi 2

II OSA: LOMAKKEISIIN LIITTYVÄT OHJEET 3

**1. OMAT VARAT: TASO, KOOSTUMUS, VAATIMUKSET JA LASKELMAT** 3

1.1. Yleiset huomiot 3

1.2. I 01.01 – OMIEN VAROJEN KOOSTUMUS (I 1.1) 3

1.2.1 Positiokohtaiset ohjeet 3

1.3. I 02.03 – OMIEN VAROJEN VAATIMUKSET (I 2.3) 8

1.3.1 Positiokohtaiset ohjeet 8

1.4. I 02.04 – VAKAVARAISUUSSUHTEET (I 2.4) 9

1.4.1 Positiokohtaiset ohjeet 9

1.5. I 03.01 – KIINTEITÄ YLEISKUSTANNUKSIA KOSKEVAN VAATIMUKSEN LASKENTA (I 3.1) 11

1.5.1 Positiokohtaiset ohjeet 11

2. PIENET JA ILMAN SIDOSSUHTEITA OLEVAT SIJOITUSPALVELUYRITYKSET 13

2,1 I 05.00 – TOIMINNAN LAAJUUS – KYNNYSARVOJEN TARKASTELU (I 5) 13

2.1.1 Positiokohtaiset ohjeet 13

**3. MAKSUVALMIUSVAATIMUKSET** 16

3.1. I 09.01 – MAKSUVALMIUSVAATIMUKSET (I 9.1) 16

3.1.1 Positiokohtaiset ohjeet 16

## I OSA: YLEISET OHJEET

1. Rakenne ja käytännöt

1.1. Rakenne

1. Kehys koostuu kaiken kaikkiaan seuraavista tietokokonaisuuksista:

a) omat varat;

b) omien varojen vaatimuksia koskevat laskelmat;

c) kiinteitä yleiskustannuksia koskevan vaatimuksen laskenta;

d) toiminnan laajuus asetuksen (EU) 2019/2033 12 artiklan 1 kohdassa säädettyjen edellytysten perusteella;

e) maksuvalmiusvaatimukset.

2. Kunkin lomakkeen osalta annetaan lainsäädäntöviittaukset. Tämä asetuksen osa sisältää tarkemmat lisätiedot kunkin lomakesarjan raportointiin liittyvistä yleisistä näkökohdista sekä positiokohtaiset ohjeet ja validointisäännöt.

1.2. Numerointikäytäntö

3. Tässä asiakirjassa noudatetaan 4–7 kohdassa esitettyä merkintäkäytäntöä, kun viitataan lomakkeiden sarakkeisiin, riveihin ja soluihin. Kyseisiä numerokoodeja käytetään laajasti validointisäännöissä.

4. Ohjeissa noudatetaan seuraavaa yleistä merkintätapaa: {lomake; rivi; sarake}.

5. Kun on kyse lomakkeen sisällä tehtävistä validoinneista, joissa käytetään ainoastaan kyseiseen lomakkeeseen sisältyviä tietoelementtejä, merkinnöissä ei viitata itse lomakkeeseen: {rivi; sarake}.

6. Lomakkeissa, joissa on ainoastaan yksi sarake, viitataan vain riveihin: {lomake; rivi}.

7. Asteriskia (\*) käytetään ilmaisemaan, että validointi kohdistuu edellä määriteltyihin riveihin tai sarakkeisiin.

1.3. Merkkikäytäntö

8. Määrät, jotka lisäävät omia varoja tai omien varojen vaatimuksia tai maksuvalmiusvaatimuksia, ilmoitetaan positiivisina lukuina. Vastaavasti määrät, jotka vähentävät omien varojen kokonaismäärää tai omien varojen vaatimuksia, ilmoitetaan negatiivisina lukuina. Jos jonkin erän otsaketta edeltää miinusmerkki (–), on tämä osoitus siitä, että erässä ei ole tarkoitus ilmoittaa positiivista lukua.

1.4 Varovaisuusperiaatteen mukainen konsolidointi

9. Asetusta (EU) 2019/2033 ja direktiiviä (EU) 2019/2034 sovelletaan sijoituspalveluyrityksiin yksilöllisesti ja konsolidoidusti, mikä sisältää asetuksen (EU) 2019/2033 seitsemännen osan raportointivaatimukset, lukuun ottamatta tapauksia, joissa on myönnetty poikkeus. Asetuksen (EU) 2019/2033 4 artiklan 11 kohdan 1 alakohdassa määritellään konsolidoitu asema sellaiseksi asemaksi, joka syntyy soveltamalla asetuksen (EU) 2019/2033 vaatimuksia sijoituspalveluyritysryhmään ikään kuin ryhmän yhteisöt muodostaisivat yhden ainoan sijoituspalveluyrityksen. Asetuksen (EU) 2019/2033 7 artiklan soveltamisen seurauksena sijoituspalveluyritysryhmien on täytettävä raportointivaatimukset täyttämällä kaikki kyseisten ryhmien varovaisuusperiaatteen mukaisen konsolidoinnin laajuuden (joka voi poiketa niiden kirjanpidollisen konsolidoinnin laajuudesta) perusteella vaaditut lomakkeet.

## II OSA: LOMAKKEISIIN LIITTYVÄT OHJEET

**1. OMAT VARAT: TASO, KOOSTUMUS, VAATIMUKSET JA LASKELMAT**

1.1. Yleiset huomiot

10. Omia varoja koskeva yleiskatsaus sisältää tiedot sijoituspalveluyrityksen omista varoista ja omien varojen vaatimuksista. Se koostuu kahdesta lomakkeesta:

a) Lomake I 01.01 sisältää sijoituspalveluyrityksen hallussa olevien omien varojen koostumukset: ydinpääoma (CET1), ensisijainen lisäpääoma (AT1) ja toissijainen pääoma (T2).

b) Lomakkeet I 02.03 ja I 02.04 sisältävät omien varojen vaatimukset yhteensä, pysyvän vähimmäispääomavaatimuksen, kiinteitä yleiskustannuksia koskevan vaatimuksen, mahdolliset omien varojen lisävaatimukset ja ohjeet sekä siirtymäkauden omien varojen vaatimuksen ja vakavaraisuussuhteet.

c) Lomake I 03.01 sisältää tietoja kiinteitä yleiskustannuksia koskevan vaatimuksen laskemisesta.

11. Näiden lomakkeiden erät ilmoitetaan bruttomääräisinä ilman siirtymäkauden oikaisuja. Tämä tarkoittaa sitä, että luvut (lukuun ottamatta tapauksia, joissa siirtymäkauden omien varojen vaatimus on nimenomaisesti mainittu) lasketaan loppusäännösten mukaisesti (eli ikään kuin siirtymäsäännöksiä ei olisi).

1.2. I 01.01 – OMIEN VAROJEN KOOSTUMUS (I 1.1)

1.2.1 Positiokohtaiset ohjeet

|  |  |
| --- | --- |
| Rivi | Lainsäädäntöviittaukset ja ohjeet |
| 0010 | **OMAT VARAT**  Asetuksen (EU) 2019/2033 9 artiklan 1 kohta.  Sijoituspalveluyrityksen omat varat koostuvat sen ensisijaisen pääoman (T1) ja toissijaisen pääoman (T2) summasta.  Ilmoitetaan rivien 0020 ja 0380 summa. |
| 0020 | **ENSISIJAINEN PÄÄOMA (T1)**  Ensisijainen pääoma (T1) on ydinpääoman (CET1) ja ensisijaisen lisäpääoman (AT1) summa. |
| 0030 | YDINPÄÄOMA (CET1)  Asetuksen (EU) 2019/2033 9 artiklan 1 kohta.  Asetuksen (EU) N:o 575/2013 50 artikla.  Ilmoitetaan rivien 0040–0060, 0090–0140 ja 0290 summa. |
| 0040 | **Kokonaan maksetut pääomainstrumentit**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 26 artiklan 1 kohdan a alakohta ja 27–31 artikla.  Tähän kohtaan sisällytetään keskinäisten yhtiöiden, osuuskuntien tai vastaavien laitosten pääomainstrumentit (asetuksen (EU) N:o 575/2013 27 ja 29 artikla).  Siihen ei sisällytetä instrumentteihin liittyvää ylikurssirahastoa.  Viranomaisten kriisitilanteissa merkitsemät pääomainstrumentit sisällytetään tähän, jos kaikki asetuksen (EU) N:o 575/2013 31 artiklan edellytykset täyttyvät. |
| 0050 | **Ylikurssirahasto**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 26 artiklan 1 kohdan b alakohta.  Ylikurssirahastolla tarkoitetaan samaa kuin sovellettavassa tilinpäätössäännöstössä.  Tässä kohdassa ilmoitettava määrä on ”Maksettuihin pääomainstrumentteihin” liittyvä osa. |
| 0060 | **Kertyneet voittovarat**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 26 artiklan 1 kohdan c alakohta.  Kertyneisiin voittovaroihin sisällytetään edellisen vuoden aikana kertyneet voitot sekä hyväksyttävät kesken tilikauden tai tilikauden päätteeksi kertyneet voitot.  Ilmoitetaan rivien 0070 ja 0080 summa. |
| 0070 | **Edellisvuosien kertyneet voittovarat**  Asetuksen (EU) N:o 575/2013 4 artiklan 1 kohdan 123 alakohta ja 26 artiklan 1 kohdan c alakohta.  Asetuksen (EU) N:o 575/2013 4 artiklan 1 kohdan 123 alakohdassa tarkoitetaan kertyneillä voittovaroilla ”edellisten tilikausien lopullisen tuloksen käsittelyn yhteydessä syntyneitä voittoja ja tappioita sovellettavan tilinpäätössäännöstön mukaisesti”. |
| 0080 | **Hyväksyttävät voitot**  Asetuksen (EU) N:o 575/2013 4 artiklan 1 kohdan 121 alakohta, 26 artiklan 2 kohta ja 36 artiklan 1 kohdan a alakohta.  Asetuksen (EU) N:o 575/2013 26 artiklan 2 kohdassa sallitaan kesken tilikauden tai tilikauden päätteeksi kertyneiden voittojen sisällyttäminen kertyneisiin voittovaroihin toimivaltaisten viranomaisten etukäteisellä luvalla, mikäli tietyt ehdot täyttyvät. |
| 0090 | **Kertyneet muun laajan tuloksen erät**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 26 artiklan 1 kohdan d alakohta. |
| 0100 | **Muut rahastot**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 4 artiklan 1 kohdan 117 alakohta ja 26 artiklan 1 kohdan e alakohta.  Määrä ilmoitetaan siten, että siitä on vähennetty laskentahetkellä odotettavissa olevat verot. |
| 0110 | **Ydinpääomaan (CET1) sisällytetyt vähemmistöosuudet**  Asetuksen (EU) N:o 575/2013 84 artiklan 1 kohta, 85 artiklan 1 kohta ja 87 artiklan 1 kohta.  Tässä tarkoitetaan tytäryritysten vähemmistöosuuksien kaikkien sellaisten määrien summaa, jotka sisältyvät konsolidoituun ydinpääomaan (CET1). |
| 0120 | **Omiin varoihin sovellettavista suodattimista aiheutuvat ydinpääoman (CET1) oikaisut**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 32–35 artikla. |
| 0130 | **Muut rahastot**  Asetuksen (EU) 2019/2033 9 artiklan 4 kohta. |
| 0140 | **(–) YDINPÄÄOMASTA (CET1) TEHTÄVÄT VÄHENNYKSET YHTEENSÄ**  Ilmoitetaan rivien 0190–0285 summa. |
| 0190 | **(–) Kuluvan tilikauden tappiot**  Asetuksen (EU) N:o 575/2013 36 artiklan 1 kohdan a alakohta. |
| 0200 | **(–) Liikearvo**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 4 artiklan 1 kohdan 113 alakohta, 36 artiklan 1 kohdan b alakohta ja 37 artikla. |
| 0210 | **(–) Muut aineettomat hyödykkeet**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 4 artiklan 1 kohdan 115 alakohta, 36 artiklan 1 kohdan b alakohta ja 37 artiklan a alakohta.  Muut aineettomat hyödykkeet ovat sovellettavan tilinpäätössäännöstön mukaisia aineettomia hyödykkeitä, joihin ei kuulu sovellettavan tilinpäätössäännöstön mukaista liikearvoa. |
| 0220 | **(–) Tulevista veronalaisista voitoista riippuvat laskennalliset verosaamiset, jotka eivät synny väliaikaisten erojen seurauksena ja joista on vähennetty niihin liittyvät verovelat**  Asetuksen (EU) 2019/2033 9 artiklan 2 kohdan a alakohta.  Asetuksen (EU) N:o 575/2013 36 artiklan 1 kohdan c alakohta. |
| 0230 | **(–) Finanssialan ulkopuolinen huomattava omistusosuus, joka on yli 15 prosenttia omista varoista**  Asetuksen (EU) 2019/2033 10 artiklan 1 kohdan a alakohta. |
| 0240 | **(–) Muissa yrityksissä kuin finanssialan yhteisöissä olevien huomattavien omistusosuuksien kokonaismäärä, joka on yli 60 prosenttia yrityksen omista varoista**  Asetuksen (EU) 2019/2033 10 artiklan 1 kohdan b alakohta. |
| 0285 | **(–) Muut vähennykset**  Kaikkien muiden asetuksen (EU) N:o 575/2013 36 artiklan 1 kohdan mukaisten vähennysten summa, jotka eivät sisälly mihinkään edellä olevista riveistä 0160–0240. |
| 0290 | **Ydinpääoma (CET1): muut pääoman osatekijät, vähennykset ja oikaisut**  Tämä rivi sisältää tapauksen mukaan seuraavien erien summan:  – Määräajaksi vapautetuista ydinpääoman (CET1) instrumenteista aiheutuvat siirtymäkauden oikaisut (asetuksen (EU) N:o 575/2013 483 artiklan 1, 2 ja 3 kohta sekä 484–487 artikla).  – Muista vähemmistöosuuksista aiheutuvat siirtymäkauden oikaisut (asetuksen (EU) N:o 575/2013 479 ja 480 artikla).  – Muut ydinpääomaa (CET1) koskevat siirtymäkauden oikaisut (asetuksen (EU) N:o 575/2013 469–478 ja 481 artikla): siirtymäsäännöksistä johtuviin ydinpääomasta (CET1) tehtäviä vähennyksiä koskevat oikaisut.  – Muut ydinpääoman (CET1) osatekijät tai ydinpääoman (CET1) osatekijän vähennykset, joita ei voida kirjata jollekin riveistä 0040–0285.  Tätä riviä ei saa käyttää asetusten (EU) 2019/2033 ja (EU) N:o 575/2013 ulkopuolelle jäävien pääomaerien tai -vähennysten sisällyttämiseen vakavaraisuussuhdelukujen laskentaan. |
| 0300 | **ENSISIJAINEN LISÄPÄÄOMA (AT1)**  Asetuksen (EU) 2019/2033 9 artiklan 1 kohta.  Asetuksen (EU) N:o 575/2013 61 artikla.  Ilmoitetaan rivien 0310–0410 summa. |
| 0310 | **Kokonaan maksetut, suoraan liikkeeseenlasketut pääomainstrumentit**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 51 artiklan a alakohta sekä 52, 53 ja 54 artikla.  Ilmoitettavaan määrään ei sisällytetä instrumentteihin liittyvää ylikurssirahastoa. |
| 0320 | **Ylikurssirahasto**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 51 artiklan b alakohta.  Ylikurssirahastolla tarkoitetaan samaa kuin sovellettavassa tilinpäätössäännöstössä.  Tässä kohdassa ilmoitettava määrä on ”Kokonaan maksettuihin, suoraan liikkeeseenlaskettuihin pääomainstrumentteihin” liittyvä osa. |
| 0330 | **(–) ENSISIJAISESTA LISÄPÄÄOMASTA (AT1) TEHTÄVÄT VÄHENNYKSET YHTEENSÄ**  Asetuksen (EU) N:o 575/2013 56 artikla. |
| 0410 | **Ensisijainen pääoma (T1): muut pääoman osatekijät, vähennykset ja oikaisut**  Tämä rivi sisältää tapauksen mukaan seuraavien erien summan:  – Määräajaksi vapautetuista ensisijaisen lisäpääoman (AT1) instrumenteista aiheutuvat siirtymäkauden oikaisut (asetuksen (EU) N:o 575/2013 483 artiklan 4 ja 5 kohta, 484–487 artikla sekä 489 ja 491 artikla).  – Ensisijaiseen lisäpääomaan (AT1) sisällytetyt tytäryritysten liikkeeseenlaskemat instrumentit (asetuksen (EU) N:o 575/2013 83, 85 ja 86 artikla): tytäryritysten, ehdot täyttävän ensisijaisen pääoman (T1) kaikkien määrien summa, joka sisältyy konsolidoituun ensisijaiseen lisäpääomaan (AT1), mukaan lukien erillisyhtiön liikkeeseenlaskema pääoma (asetuksen (EU) N:o 575/2013 83 artikla).  – Toissijaiseen pääomaan (AT1) sisällytetyistä tytäryritysten liikkeeseenlaskemista instrumenteista aiheutuvat siirtymäkauden oikaisut (asetuksen (EU) N:o 575/2013 480 artikla): tässä tarkoitetaan niitä siirtymäsäännöksistä aiheutuvia oikaisuja, jotka kohdistuvat konsolidoituun ensisijaiseen lisäpääomaan (AT1) sisältyvään ehdot täyttävään ensisijaiseen pääomaan (T1).  – Muut ensisijaista lisäpääomaa (AT1) koskevat siirtymäkauden oikaisut (asetuksen (EU) N:o 575/2013 472, 473 a, 474, 475, 478 ja 481 artikla): tässä tarkoitetaan vähennyksiin tehtäviä oikaisuja, jotka aiheutuvat siirtymäsäännöksistä.  – Ensisijaisen lisäpääoman (AT1) eristä tehtävät vähennykset, jotka ylittävät ensisijaisen lisäpääoman (AT1) ja jotka vähennetään ydinpääomasta (CET1) asetuksen (EU) N:o 575/2013 36 artiklan 1 kohdan j alakohdan mukaisesti: Ensisijainen lisäpääoma (AT1) ei voi olla negatiivinen, mutta ensisijaisen lisäpääoman (AT1) eristä tehtävät vähennykset voivat ylittää käytettävissä olevien ensisijaisen lisäpääoman (AT1) erien määrän. Jos näin tapahtuu, tämä erä tarkoittaa määrää, joka tarvitaan rivillä 0300 ilmoitetun määrän korottamiseksi nollaan, ja se on käänteisluku siitä, kuinka paljon ne ensisijaisen lisäpääoman (AT1) eristä tehtävät vähennykset ylittävät ensisijaisen lisäpääoman (AT1), jotka sisältyvät muiden vähennysten ohella riville 0285.  – Muut ydinpääoman (AT1) osatekijät tai ydinpääoman (AT1) osatekijän vähennykset, joita ei voida kirjata jollekin riveistä 0310–0330.  Tätä riviä ei saa käyttää sellaisten pääomaerien tai vähennysten sisällyttämiseen vakavaraisuussuhdelukujen laskentaan, jotka eivät kuulu asetuksen (EU) 2019/2033 tai asetuksen (EU) N:o 575/2013 soveltamisalaan. |
| 0420 | **TOISSIJAINEN PÄÄOMA (T2)**  Asetuksen (EU) 2019/2033 9 artiklan 1 kohta.  Asetuksen (EU) N:o 575/2013 71 artikla.  Ilmoitetaan rivien 0430–0520 summa. |
| 0430 | **Kokonaan maksetut, suoraan liikkeeseenlasketut pääomainstrumentit**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 62 artiklan a alakohta ja 63 ja 65 artikla.  Ilmoitettavaan määrään ei sisällytetä instrumentteihin liittyvää ylikurssirahastoa. |
| 0440 | **Ylikurssirahasto**  Asetuksen (EU) 2019/2033 9 artiklan 1 kohdan i alakohta.  Asetuksen (EU) N:o 575/2013 62 artiklan b alakohta ja 65 artikla.  Ylikurssirahastolla tarkoitetaan samaa kuin sovellettavassa tilinpäätössäännöstössä.  Tässä kohdassa ilmoitettava määrä on ”Kokonaan maksettuihin, suoraan liikkeeseenlaskettuihin pääomainstrumentteihin” liittyvä osa. |
| 0450 | **(–) TOISSIJAISESTA PÄÄOMASTA (T2) TEHTÄVÄT VÄHENNYKSET YHTEENSÄ**  Asetuksen (EU) N:o 575/2013 66 artikla. |
| 0520 | **Toissijainen pääoma (T2): muut pääoman osatekijät, vähennykset ja oikaisut**  Tämä rivi sisältää tapauksen mukaan seuraavien erien summan:  – Määräajaksi vapautetuista toissijaisen pääoman (T2) instrumenteista aiheutuvat siirtymäkauden oikaisut (asetuksen (EU) N:o 575/2013 483 artiklan 6 ja 7 kohta sekä 484, 486, 488, 490 ja 491 artikla).  – Ensisijaiseen lisäpääomaan (T2) sisällytetyt tytäryritysten liikkeeseenlaskemat instrumentit (asetuksen (EU) N:o 575/2013 83, 87 ja 88 artikla): tytäryritysten ehdot täyttävien omien varojen kaikkien määrien summa, joka sisältyy konsolidoituun toissijaiseen pääomaan (T2), mukaan lukien erillisyhtiön liikkeeseenlaskema ehdot täyttävä toissijainen pääoma (T2) (asetuksen (EU) N:o 575/2013 83 artikla).  – Toissijaiseen pääomaan (T2) sisällytetyistä tytäryritysten liikkeeseenlaskemista instrumenteista aiheutuvat siirtymäkauden oikaisut (asetuksen (EU) N:o 575/2013 480 artikla): tässä tarkoitetaan niitä siirtymäsäännöksistä aiheutuvia oikaisuja, jotka kohdistuvat konsolidoituun toissijaiseen pääomaan (T2) sisältyviin ehdot täyttäviin omiin varoihin.  – Muut ensisijaista lisäpääomaa (T2) koskevat siirtymäkauden oikaisut (asetuksen (EU) N:o 575/2013 472, 473 a, 476, 477, 478 ja 481 artikla): siirtymäsäännöksistä johtuviin toissijaisesta pääomasta (T2) tehtäviin vähennyksiin tehtävät oikaisut  – Toissijaisen pääoman (T2) eristä tehtävät vähennykset, jotka ylittävät toissijaisen pääoman (T2) siten, että ne vähennetään ensisijaisesta lisäpääomasta (AT1) asetuksen (EU) N:o 575/2013 56 artiklan e alakohdan mukaisesti: Toissijainen pääoma (T2) ei voi olla negatiivinen, mutta toissijaisesta pääomasta (T2) tehtävät vähennykset voivat ylittää käytettävissä olevien toissijaisen pääoman (T2) erien määrän. Jos näin tapahtuu, tämä erä edustaa määrää, joka tarvitaan rivillä 0420 ilmoitetun määrän korottamiseksi nollaan.  – Muut toissijaisen pääoman (T2) osatekijät tai toissijaisen pääoman (T2) osatekijän vähennykset, joita ei voida kirjata jollekin riveistä 0430–0450.  Tätä riviä ei saa käyttää asetusten (EU) 2019/2033 ja (EU) N:o 575/2013 ulkopuolelle jäävien pääomaerien tai -vähennysten sisällyttämiseen vakavaraisuussuhdelukujen laskentaan. |

1.3. I 02.03 – OMIEN VAROJEN VAATIMUKSET (I 2.3)

1.3.1 Positiokohtaiset ohjeet

|  |  |
| --- | --- |
| Rivi | Lainsäädäntöviittaukset ja ohjeet |
| 0010 | **Omien varojen vaatimus**  Asetuksen (EU) 2019/2033 11 artiklan 1 ja 2 kohta.  Tämä erä on rivien 0020 ja 0030 enimmäismäärä. |
| 0020 | **Pysyvä vähimmäispääomavaatimus**  Asetuksen (EU) 2019/2033 14 artikla. |
| 0030 | **Kiinteitä yleiskustannuksia koskeva vaatimus**  Asetuksen (EU) 2019/2033 13 artikla. |
| 0050–0090 | **Siirtymäkauden omien varojen vaatimukset** |
| 0050 | **Asetuksen (EU) N:o 575/2013 mukaisiin omien varojen vaatimuksiin perustuva siirtymäkauden vaatimus**  Asetuksen (EU) 2019/2033 57 artiklan 3 kohdan a alakohta. |
| 0060 | **Kiinteitä yleiskustannuksia koskeviin vaatimuksiin perustuva siirtymäkauden vaatimus**  Asetuksen (EU) 2019/2033 57 artiklan 3 kohdan b alakohta. |
| 0070 | **Siirtymäkauden vaatimus sellaisten sijoituspalveluyritysten osalta, joihin on aiemmin sovellettu ainoastaan perustamispääomavaatimusta**  Asetuksen (EU) 2019/2033 57 artiklan 4 kohdan a alakohta. |
| 0080 | **Perustamispääomavaatimukseen perustuva siirtymäkauden vaatimus toimiluvan myöntämisen yhteydessä**  Asetuksen (EU) 2019/2033 57 artiklan 4 kohdan b alakohta. |
| 0090 | **Siirtymäkauden vaatimus sellaisten sijoituspalveluyritysten osalta, joilla ei ole toimilupaa tarjota tiettyjä palveluja**  Asetuksen (EU) 2019/2033 57 artiklan 4 kohdan c alakohta. |
| 0110–0130 | **Lisätietoerät** |
| 0110 | **Omien varojen lisävaatimus**  Direktiivin (EU) 2019/2034 40 artikla.  Vakavaraisuuden arviointiprosessin jälkeen vaadittavat täydentävät omat varat. |
| 0120 | **Omien varojen vaatimus yhteensä**  Sijoituspalveluyrityksen omien varojen kokonaisvaatimus koostuu sen viitepäivänä sovellettavien omien varojen vaatimusten, rivillä 0110 ilmoitettujen omien varojen lisävaatimusten ja rivillä 0120 ilmoitettujen täydentäviä omia varoja koskevien ohjeiden summasta. |

1.4. I 02.04 – VAKAVARAISUUSSUHTEET (I 2.4)

1.4.1 Positiokohtaiset ohjeet

|  |  |
| --- | --- |
| Rivi | Lainsäädäntöviittaukset ja ohjeet |
| 0010 | **Ydinpääoman (CET1) suhde**  Asetuksen (EU) 2019/2033 9 artiklan 1 kohdan a alakohta ja 11 artiklan 1 ja 2 kohta.  Tämä erä ilmaistaan prosenttilukuna. |
| 0020 | **Ydinpääoman (CET1) ylijäämä(+)/alijäämä(–)**  Tämä erä osoittaa ydinpääoman (CET1) ylijäämän tai alijäämän, joka liittyy asetuksen (EU) 2019/2033 9 artiklan 1 kohdassa asetettuun vaatimukseen.  Asetuksen (EU) 2019/2033 57 artiklan 3 ja 4 kohdan siirtymäsäännöksiä ei oteta huomioon tämän erän osalta. |
| 0030 | **Ensisijaisen pääoman (T1) suhde**  Asetuksen (EU) 2019/2033 9 artiklan 1 kohdan b alakohta ja 11 artiklan 1 ja 2 kohta.  Tämä erä ilmaistaan prosenttilukuna. |
| 0040 | **Ensisijaisen pääoman (T1) ylijäämä(+)/alijäämä(–)**  Tämä erä osoittaa ensisijaisen pääoman (T1) ylijäämän tai alijäämän, joka liittyy asetuksen (EU) 2019/2033 9 artiklan 1 kohdassa asetettuun vaatimukseen.  Asetuksen (EU) 2019/2033 57 artiklan 3 ja 4 kohdan siirtymäsäännöksiä ei oteta huomioon tämän erän osalta. |
| 0050 | **Omien varojen suhde**  Asetuksen (EU) 2019/2033 9 artiklan 1 kohdan c alakohta ja 11 artiklan 1 ja 2 kohta.  Tämä erä ilmaistaan prosenttilukuna. |
| 0060 | **Kokonaispääoman ylijäämä(+)/alijäämä(–)**  Tämä erä osoittaa omien varojen ylijäämän tai alijäämän, joka liittyy asetuksen (EU) 2019/2033 9 artiklan 1 kohdassa asetettuun vaatimukseen.  Asetuksen (EU) 2019/2033 57 artiklan 3 ja 4 kohdan siirtymäsäännöksiä ei oteta huomioon tämän erän osalta. |

1.5. I 03.01 – KIINTEITÄ YLEISKUSTANNUKSIA KOSKEVAN VAATIMUKSEN LASKENTA (I 3.1)

1.5.1 Positiokohtaiset ohjeet

|  |  |
| --- | --- |
| Rivi | Lainsäädäntöviittaukset ja ohjeet |
| 0010 | **Kiinteitä yleiskustannuksia koskeva vaatimus**  Asetuksen (EU) 2019/2033 13 artiklan 1 kohta.  Ilmoitettavan määrän on oltava vähintään 25 prosenttia edellisen vuoden vuosittaisista kiinteistä yleiskustannuksista (rivi 0020).  Jos kyseessä on asetuksen (EU) 2019/2033 13 artiklan 2 kohdan mukainen olennainen muutos, ilmoitettava määrä on toimivaltaisen viranomaisen kyseisen artiklan mukaisesti asettama kiinteitä yleiskustannuksia koskeva vaatimus.  Asetuksen (EU) 2019/2033 13 artiklan 3 kohdassa eritellyissä tapauksissa ilmoitettava määrä on kuluvan vuoden ennakoidut kiinteät yleiskustannukset (rivi 0200). |
| 0020 | **Edellisen vuoden vuotuiset kiinteät yleiskustannukset voitonjaon jälkeen**  Asetuksen (EU) 2019/2033 13 artiklan 1 kohta.  Sijoituspalveluyritysten on ilmoitettava edellisen vuoden kiinteät yleiskustannukset voitonjaon jälkeen. |
| 0030 | **Edellisen vuoden kustannukset yhteensä voitonjaon jälkeen**  Asetuksen (EU) 2019/2033 13 artiklan 1 kohta.  Ilmoitettava määrä on voitonjaon jälkeinen määrä. |
| 0040 | **Joista: kolmansille osapuolille sijoituspalveluyritysten puolesta aiheutuneet kiinteät kustannukset**  Asetuksen (EU) 2019/2033 13 artikla. |
| 0050 | **(–) Vähennykset yhteensä**  Asetuksen (EU) 2019/2033 13 artiklan 4 kohdassa tarkoitettujen vähennettävien erien lisäksi kokonaiskustannuksista on vähennettävä myös seuraavat erät, jos ne sisältyvät kokonaiskustannuksiin asiaankuuluvan tilinpäätössäännöstön mukaisesti:  a) keskusvastapuolille, pörsseille ja muille kauppapaikoille ja välittäjille liiketoimien toteuttamista, rekisteröintiä tai selvitystä varten maksettavat palkkiot, välityspalkkiot ja muut maksut ainoastaan, jos ne siirretään suoraan asiakkaille ja veloitetaan niiltä. Näihin eivät sisälly palkkiot ja muut maksut, jotka ovat tarpeen keskusvastapuolten, pörssien ja muiden kauppapaikkojen jäsenyyden ylläpitämiseksi tai muutoin tappioiden jakamista koskevien taloudellisten velvoitteiden täyttämiseksi keskusvastapuolia, pörssejä ja muita kauppapaikkoja kohtaan;  b) asiakkaille asiakasrahoista maksetut korot, jos tällaisia korkoja ei ole millään tavalla velvoitettu maksamaan;  c) menot veroista, jos ne erääntyvät suhteessa sijoituspalveluyrityksen vuotuiseen voittoon;  d) tappiot omaan lukuun käytävästä kaupankäynnistä rahoitusvälineillä;  e) maksut, jotka liittyvät sopimusperusteisiin voittojen ja tappioiden siirtämistä koskeviin sopimuksiin, joiden mukaisesti sijoituspalveluyrityksen on vuositilinpäätöksensä laatimisen jälkeen siirrettävä vuotuinen tulos emoyritykselle;  f) asetuksen (EU) N:o 575/2013 26 artiklan 1 kohdan f alakohdan mukaiset maksut yleisen pankkiriskin rahastoon;  g) kustannukset, jotka liittyvät sellaisiin eriin, jotka on jo vähennetty omista varoista asetuksen (EU) N:o 575/2013 36 artiklan 1 kohdan mukaisesti. |
| 0060 | **(–) Henkilöstön bonukset ja muut palkkiot**  Asetuksen (EU) 2019/2033 13 artiklan 4 kohdan a alakohta.  Henkilöstön bonuksien ja muiden palkkioiden katsotaan riippuvan sijoituspalveluyrityksen kyseisen vuoden nettovoitosta, jos molemmat seuraavista edellytyksistä täyttyvät:  h) vähennettävät henkilöstön bonukset tai muut palkkiot on jo maksettu työntekijöille maksuvuotta edeltävänä vuonna tai henkilöstön bonusten tai muiden palkkioiden maksaminen työntekijöille ei vaikuta yrityksen pääomapositioon maksuvuonna;  i) yritys ei ole velvollinen myöntämään tai jakamaan muita bonuksia tai muita palkkioiden muodossa suoritettavia maksuja kuluvan vuoden ja tulevien vuosien osalta, ellei se tee kyseisenä vuonna nettovoittoa. |
| 0070 | **(–) Työntekijöiden, johtajien ja kumppaneiden osuudet nettovoitosta**  Asetuksen (EU) 2019/2033 13 artiklan 4 kohdan b alakohta.  Työntekijöiden, johtajien ja kumppaneiden osuudet voitosta lasketaan nettovoiton perusteella. |
| 0080 | **(–) Muut harkinnanvaraiset voitonjaot ja muuttuvat palkkiot**  Asetuksen (EU) 2019/2033 13 artiklan 4 kohdan c alakohta. |
| 0090 | **(–) Maksetut yhteispalkkiot**  Asetuksen (EU) 2019/2033 13 artiklan 4 kohdan d alakohta. |
| 0100 | **(–) Keskusvastapuolille maksettavat asiakkailta veloitettavat maksut, välityspalkkiot ja muut maksut**  Keskusvastapuolille, pörsseille ja muille kauppapaikoille ja välittäjille liiketoimien toteuttamista, rekisteröintiä tai selvitystä varten maksettavat palkkiot, välityspalkkiot ja muut maksut ainoastaan, jos ne siirretään suoraan asiakkaille ja veloitetaan niiltä. Näihin eivät sisälly palkkiot ja muut maksut, jotka ovat tarpeen keskusvastapuolten, pörssien ja muiden kauppapaikkojen jäsenyyden ylläpitämiseksi tai muutoin tappioiden jakamista koskevien taloudellisten velvoitteiden täyttämiseksi keskusvastapuolia, pörssejä ja muita kauppapaikkoja kohtaan. |
| 0110 | **(–) Sidonnaisasiamiehille suoritetut palkkiot**  Asetuksen (EU) 2019/2033 13 artiklan 4 kohdan e alakohta. |
| 0130 | **(–) Epätavanomaisesta toiminnasta johtuvat kertaluonteiset menot**  Asetuksen (EU) 2019/2033 13 artiklan 4 kohdan f alakohta. |
| 0140 | **(–) Veromenot**  Menot veroista, jos ne erääntyvät suhteessa sijoituspalveluyrityksen vuotuiseen voittoon. |
| 0150 | **(–) Tappiot omaan lukuun käytävästä kaupankäynnistä rahoitusvälineillä**  Ei kaipaa tarkempaa selitystä. |
| 0160 | **(–) Sopimusperusteiset voittojen ja tappioiden siirtämistä koskevat sopimukset**  Maksut, jotka liittyvät sopimusperusteisiin voittojen ja tappioiden siirtämistä koskeviin sopimuksiin, joiden mukaisesti sijoituspalveluyrityksen on vuositilinpäätöksensä laatimisen jälkeen siirrettävä vuotuinen tulos emoyritykselle. |
| 0170 | **(–) Raaka-aineisiin liittyvät menot**  Hyödyke- ja päästöoikeusmarkkinoilla toimivat välittäjät voivat vähentää raaka-aineista aiheutuvat menot, jotka liittyvät sijoituspalveluyrityksen kaupankäyntiin kohde-etuutena olevan hyödykkeen johdannaisilla. |
| 0180 | **(–) Maksut yleisen pankkiriskin rahastoon**  Asetuksen (EU) N:o 575/2013 26 artiklan 1 kohdan f alakohdan mukaiset maksut yleisen pankkiriskin rahastoon. |
| 0190 | **(–) Omista varoista jo vähennettyihin eriin liittyvät kustannukset**  Kustannukset, jotka liittyvät sellaisiin eriin, jotka on jo vähennetty omista varoista asetuksen (EU) N:o 575/2013 36 artiklan 1 kohdan mukaisesti. |
| 0200 | **Kuluvan vuoden ennakoidut kiinteät yleiskustannukset**  Voitonjakoa seuraavan vuoden kiinteiden yleiskustannusten ennuste. |
| 0210 | **Kiinteiden yleiskustannusten vaihtelu (%)**  Määrä ilmoitetaan seuraavana absoluuttisena arvona:  [(Kuluvan vuoden vuotuiset kiinteät yleiskustannukset) – (edellisen vuoden ennakoidut kiinteät yleiskustannukset) / (edellisen vuoden vuosittaiset kiinteät yleiskustannukset)]. |

2. PIENET JA ILMAN SIDOSSUHTEITA OLEVAT SIJOITUSPALVELUYRITYKSET

2,1 I 05.00 – TOIMINNAN LAAJUUS – KYNNYSARVOJEN TARKASTELU (I 5)

2.1.1 Positiokohtaiset ohjeet

|  |  |
| --- | --- |
| Rivi | Lainsäädäntöviittaukset ja ohjeet |
| 0010 | **Hoidettavina olevat (yhdistetyt) varat**  Asetuksen (EU) 2019/2033 12 artiklan 1 kohdan a alakohta.  Jos raportoiva sijoituspalveluyritys kuuluu ryhmään, ilmoitettu arvo on asetuksen (EU) 2019/2033 12 artiklan 2 kohdan mukaisesti määritettävä yhdistetysti kaikkien niiden sijoituspalveluyritysten osalta, jotka kuuluvat ryhmään.  Sijoituspalveluyritysten on sisällytettävä hoidettavina olevat harkinnanvaraiset ja muut kuin harkinnanvaraiset varat.  Ilmoitettava määrä on se määrä, jota käytettäisiin K-tekijöiden laskemiseen ennen asiaankuuluvien kertoimien soveltamista. |
| 0020 | **Käsiteltävinä olevat (yhdistetyt) asiakastoimeksiannot – käteiskaupat**  Asetuksen (EU) 2019/2033 12 artiklan 1 kohdan b alakohdan i alakohta.  Jos raportoiva sijoituspalveluyritys kuuluu ryhmään, ilmoitettu arvo on asetuksen (EU) 2019/2033 12 artiklan 2 kohdan mukaisesti määritettävä yhdistetysti kaikkien niiden sijoituspalveluyritysten osalta, jotka kuuluvat ryhmään.  Ilmoitettava määrä on se määrä, jota käytettäisiin K-tekijöiden laskemiseen ennen asiaankuuluvien kertoimien soveltamista. |
| 0030 | **Käsiteltävinä olevat (yhdistetyt) asiakastoimeksiannot – johdannaiset**  Asetuksen (EU) 2019/2033 12 artiklan 1 kohdan b alakohdan i alakohta.  Jos raportoiva sijoituspalveluyritys kuuluu ryhmään, ilmoitettu arvo on asetuksen (EU) 2019/2033 12 artiklan 2 kohdan mukaisesti määritettävä yhdistetysti kaikkien niiden sijoituspalveluyritysten osalta, jotka kuuluvat ryhmään.  Ilmoitettava määrä on se määrä, jota käytettäisiin K-tekijöiden laskemiseen ennen asiaankuuluvien kertoimien soveltamista. |
| 0040 | **Säilytettävinä ja hallinnoitavina olevat varat**  Asetuksen (EU) 2019/2033 12 artiklan 1 kohdan c alakohta.  Ilmoitettava määrä on se määrä, jota käytettäisiin K-tekijöiden laskemiseen ennen asiaankuuluvien kertoimien soveltamista. |
| 0050 | **Hallussa olevat asiakasrahat**  Asetuksen (EU) 2019/2033 12 artiklan 1 kohdan d alakohta.  Ilmoitettava määrä on se määrä, jota käytettäisiin K-tekijöiden laskemiseen ennen asiaankuuluvien kertoimien soveltamista. |
| 0060 | **Päivittäinen kaupankäyntivirta – käteiskaupat ja johdannaiskaupat**  Asetuksen (EU) 2019/2033 12 artiklan 1 kohdan e alakohta.  Ilmoitettava määrä on se määrä, jota käytettäisiin K-tekijöiden laskemiseen ennen asiaankuuluvien kertoimien soveltamista. |
| 0070 | **Nettopositioriski**  Asetuksen (EU) 2019/2033 12 artiklan 1 kohdan f alakohta.  Ilmoitettava määrä on se määrä, jota käytettäisiin K-tekijöiden laskemiseen ennen asiaankuuluvien kertoimien soveltamista. |
| 0080 | **Annettu määritysmarginaali**  Asetuksen (EU) 2019/2033 12 artiklan 1 kohdan f alakohta.  Ilmoitettava määrä on se määrä, jota käytettäisiin K-tekijöiden laskemiseen ennen asiaankuuluvien kertoimien soveltamista. |
| 0090 | **Kaupan vastapuolen maksukyvyttömyys**  Asetuksen (EU) 2019/2033 12 artiklan 1 kohdan g alakohta.  Ilmoitettava määrä on se määrä, jota käytettäisiin K-tekijöiden laskemiseen ennen asiaankuuluvien kertoimien soveltamista. |
| 0100 | **Taseeseen sisältyvä ja taseen ulkopuolinen (yhdistetty) loppusumma**  Asetuksen (EU) 2019/2033 12 artiklan 1 kohdan h alakohta.  Jos raportoiva sijoituspalveluyritys kuuluu ryhmään, ilmoitettu arvo on asetuksen (EU) 2019/2033 12 artiklan 2 kohdan mukaisesti määritettävä yhdistetysti kaikkien niiden sijoituspalveluyritysten osalta, jotka kuuluvat ryhmään. |
| 0110 | **Yhdistetyt vuotuiset kokonaisbruttotuotot**  Asetuksen (EU) 2019/2033 12 artiklan 1 kohdan i alakohta.  Jos raportoiva sijoituspalveluyritys kuuluu ryhmään, ilmoitettu arvo on asetuksen (EU) 2019/2033 12 artiklan 2 kohdan mukaisesti määritettävä yhdistetysti kaikkien niiden sijoituspalveluyritysten osalta, jotka kuuluvat ryhmään.  Ilmoitettava arvo on rivi 0120 + rivi 0130. |
| 0120 | **Vuotuiset kokonaisbruttotuotot**  Vuotuisten kokonaisbruttotuottojen arvo ilman ryhmän sisäisiä bruttotuottoja asetuksen (EU) 2019/2033 12 artiklan 2 kohdan mukaisesti. |
| 0130 | **(–) Ryhmän sisäinen osa vuotuisista bruttotuotoista**  Sijoituspalveluyritysryhmässä asetuksen (EU) 2019/2033 12 artiklan 2 kohdan mukaisesti saatujen bruttotuottojen arvo. |
| 0140 | **Joista: tulot toimeksiantojen vastaanottamisesta ja välittämisestä**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 2 alakohta. |
| 0150 | **Joista: tulot toimeksiantojen toteuttamisesta asiakkaiden lukuun**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 2 alakohta. |
| 0160 | **Joista: tulot kaupankäynnistä omaan lukuun**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 2 alakohta. |
| 0170 | **Joista: tulot salkunhoidosta**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 2 alakohta. |
| 0180 | **Joista: tulot sijoitusneuvonnasta**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 2 alakohta. |
| 0190 | **Joista: tulot rahoitusvälineiden merkinnästä / rahoitusvälineiden liikkeeseenlaskun järjestämisestä merkintätakauksen perusteella**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 2 alakohta. |
| 0200 | **Joista: tulot rahoitusvälineiden liikkeeseenlaskun järjestämisestä ilman merkintätakausta**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 2 alakohta. |
| 0210 | **Joista: tulot monenkeskisen kaupankäyntijärjestelmän ylläpidosta**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 2 alakohta. |
| 0220 | **Joista: tulot organisoidun kaupankäyntijärjestelmän ylläpidosta**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 2 alakohta. |
| 0230 | **Joista: tulot rahoitusvälineiden säilyttämisestä ja hoidosta**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 3 alakohta. |
| 0240 | **Joista: tulot luoton- tai lainanannosta sijoittajille**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 3 alakohta. |
| 0250 | **Joista: tulot yrityksille annettavasta neuvonnasta pääomarakenteesta, teollisuusstrategiasta sekä muista näihin liittyvistä kysymyksistä sekä yritysten sulautumista ja yritysostoja koskevasta neuvonnasta ja palveluista**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 3 alakohta. |
| 0260 | **Joista: tulot valuuttapalveluista**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 3 alakohta. |
| 0270 | **Joista: sijoitustutkimus ja rahoitusanalyysi**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 3 alakohta. |
| 0280 | **Joista: tulot merkintäsitoumuksia koskevista palveluista**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 3 alakohta. |
| 0290 | **Joista: sijoituspalvelut ja oheistoiminta, jotka liittyvät johdannaisten kohde-etuuksiin**  Asetuksen (EU) 2019/2033 54 artiklan 1 kohdan d alakohta.  Direktiivin 2014/65/EU 4 artiklan 1 kohdan 3 alakohta. |

**3. MAKSUVALMIUSVAATIMUKSET**

3.1. I 09.01 – MAKSUVALMIUSVAATIMUKSET (I 9.1)

3.1.1 Positiokohtaiset ohjeet

|  |  |
| --- | --- |
| Rivi | Lainsäädäntöviittaukset ja ohjeet |
| 0010 | **Maksuvalmiusvaatimus**  Asetuksen (EU) 2019/2033 43 artiklan 1 kohta. |
| 0020 | **Asiakkaille annetut takaukset**  Asetuksen (EU) 2019/2033 45 artikla.  Ilmoitettava arvo on 1,6 prosenttia asiakkaille asetuksen (EU) 2019/2033 45 artiklan mukaisesti annettujen takausten kokonaismäärästä. |
| 0030 | **Likvidit varat yhteensä**  Asetuksen (EU) 2019/2033 43 artiklan 1 kohdan a alakohta ja 43 artiklan 2 kohta.  Likvidien varojen kokonaismäärä ilmoitetaan asiaankuuluvien arvonleikkausten soveltamisen jälkeen. |