**EL**  
**ΠΑΡΑΡΤΗΜΑ IX**

**«ΠΑΡΑΡΤΗΜΑ IX**

**ΥΠΟΒΟΛΗ ΑΝΑΦΟΡΩΝ ΣΧΕΤΙΚΑ ΜΕ ΤΗ ΔΟΚΙΜΗ ΚΕΦΑΛΑΙΩΝ ΟΜΙΛΟΥ**

Πίνακας περιεχομένων

ΜΕΡΟΣ I: ΓΕΝΙΚΕΣ ΟΔΗΓΙΕΣ 2

1. Δομή και συμβάσεις 2

1.1 Δομή 2

1.2 Κανόνες αρίθμησης 2

1.3 Κανόνες προσήμων 2

ΜΕΡΟΣ II: ΟΔΗΓΙΕΣ ΣΧΕΤΙΚΑ ΜΕ ΤΑ ΥΠΟΔΕΙΓΜΑΤΑ 3

**1. ΙΔΙΑ ΚΕΦΑΛΑΙΑ: ΥΨΟΣ, ΣΥΝΘΕΣΗ, ΑΠΑΙΤΗΣΕΙΣ ΚΑΙ ΥΠΟΛΟΓΙΣΜΟΣ** 3

1.1. Γενικές παρατηρήσεις 3

1.2. Ι 11.01 — ΣΥΝΘΕΣΗ ΙΔΙΩΝ ΚΕΦΑΛΑΙΩΝ — ΔΟΚΙΜΗ ΚΕΦΑΛΑΙΩΝ ΟΜΙΛΟΥ (I11.1) 3

1.2.1. Οδηγίες για συγκεκριμένες θέσεις 3

1.3 I 11.02 ΑΠΑΙΤΗΣΕΙΣ ΙΔΙΩΝ ΚΕΦΑΛΑΙΩΝ — ΔΟΚΙΜΗ ΚΕΦΑΛΑΙΩΝ ΟΜΙΛΟΥ (I11.2) 9

1.3.1. Οδηγίες για συγκεκριμένες θέσεις 9

1.4 IF 11.03 ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΙΣ ΘΥΓΑΤΡΙΚΕΣ ΕΠΙΧΕΙΡΗΣΕΙΣ (IF11.3) 10

1.4.1. Οδηγίες για συγκεκριμένες θέσεις 10

## ΜΕΡΟΣ I: ΓΕΝΙΚΕΣ ΟΔΗΓΙΕΣ

1. Δομή και συμβάσεις

1.1 Δομή

1. Συνολικά, η υποβολή αναφοράς σχετικά με τη δοκιμή κεφαλαίων ομίλου αποτελείται από 2 υποδείγματα:

α) Σύνθεση των ιδίων κεφαλαίων

β) Μέσα ιδίων κεφαλαίων.

2. Για κάθε υπόδειγμα, υπάρχουν παραπομπές σε νομικά κείμενα αναφοράς. Στο παρόν μέρος του παρόντος κανονισμού περιλαμβάνονται αναλυτικότερες πληροφορίες σχετικά με γενικότερες πτυχές της υποβολής αναφορών για κάθε δέσμη υποδειγμάτων, οδηγίες σχετικά με συγκεκριμένες θέσεις, καθώς και κανόνες επικύρωσης.

1.2 Κανόνες αρίθμησης

3. Το έγγραφο ακολουθεί τους κανόνες σήμανσης που ορίζονται στα σημεία 4 έως 7, όταν γίνεται παραπομπή στις στήλες, τις γραμμές και τα κελιά των υποδειγμάτων. Οι συγκεκριμένοι αριθμητικοί κωδικοί χρησιμοποιούνται εκτεταμένα στους κανόνες επικύρωσης.

4. Στις οδηγίες χρησιμοποιείται το ακόλουθο γενικό σύμβολο: {Υπόδειγμα· Γραμμή· Στήλη}.

5. Στην περίπτωση επικυρώσεων εντός ενός υποδείγματος στο οποίο χρησιμοποιούνται μόνο τα σημεία δεδομένων του συγκεκριμένου υποδείγματος, τα σύμβολα δεν αναφέρονται σε υπόδειγμα: {Γραμμή· Στήλη}.

6. Στην περίπτωση υποδειγμάτων με μόνο μία στήλη, αναφέρονται μόνον οι γραμμές. {Υπόδειγμα· Γραμμή}

7. Ο αστερίσκος χρησιμοποιείται για να εκφράσει την επικύρωση γραμμών ή στηλών που έχουν προσδιοριστεί προηγουμένως.

1.3 Κανόνες προσήμων

8. Οποιοδήποτε ποσό αυξάνει τα ίδια κεφάλαια ή τις απαιτήσεις ιδίων κεφαλαίων ή τις απαιτήσεις ρευστότητας αναφέρεται ως θετικό. Αντιθέτως, οποιοδήποτε ποσό μειώνει τα συνολικά ίδια κεφάλαια ή τις απαιτήσεις ιδίων κεφαλαίων αναφέρεται ως αρνητικό. Όπου υπάρχει αρνητικό πρόσημο (-) πριν από τον τίτλο ενός στοιχείου, δεν αναμένεται να αναφερθεί θετική τιμή για το στοιχείο αυτό.

## ΜΕΡΟΣ II: ΟΔΗΓΙΕΣ ΣΧΕΤΙΚΑ ΜΕ ΤΑ ΥΠΟΔΕΙΓΜΑΤΑ

**1. ΙΔΙΑ ΚΕΦΑΛΑΙΑ: ΥΨΟΣ, ΣΥΝΘΕΣΗ, ΑΠΑΙΤΗΣΕΙΣ ΚΑΙ ΥΠΟΛΟΓΙΣΜΟΣ**

1.1. Γενικές παρατηρήσεις

10. Το τμήμα της επισκόπησης των ιδίων κεφαλαίων περιέχει πληροφορίες σχετικά με τα ίδια κεφάλαια που κατέχει μια επιχείρηση επενδύσεων και τις απαιτήσεις ιδίων κεφαλαίων της. Αποτελείται από δύο υποδείγματα:

α) το υπόδειγμα I 11.01 περιλαμβάνει τη σύνθεση των ιδίων κεφαλαίων που κατέχει μια επιχείρηση επενδύσεων: κεφάλαιο κοινών μετοχών της κατηγορίας 1 (CET1), πρόσθετο κεφάλαιο της κατηγορίας 1 (AT1) και κεφάλαιο της κατηγορίας 2 (T2).

β) Το υπόδειγμα I 11.02 περιλαμβάνει πληροφορίες σχετικά με τις «απαιτήσεις ιδίων κεφαλαίων» στο πλαίσιο της δοκιμής κεφαλαίων ομίλου, δηλαδή τις συμμετοχές εντός του ομίλου, τις ενδεχόμενες υποχρεώσεις και τις συνολικές απαιτήσεις ιδίων κεφαλαίων των θυγατρικών.

γ) Το υπόδειγμα I 11.03 περιλαμβάνει τις σχετικές πληροφορίες για τις κεφαλαιακές απαιτήσεις, τις ενδεχόμενες υποχρεώσεις, τις απαιτήσεις μειωμένης εξασφάλισης και τις συμμετοχές οντοτήτων του χρηματοπιστωτικού τομέα σε επίπεδο θυγατρικής, κατανεμημένες ανά οντότητα.

11. Τα στοιχεία στα υποδείγματα αυτά περιλαμβάνουν μεταβατικές προσαρμογές. Αυτό σημαίνει ότι τα αριθμητικά στοιχεία (με εξαίρεση όταν αναφέρεται ρητά η μεταβατική απαίτηση ιδίων κεφαλαίων) υπολογίζονται σύμφωνα με τις τελικές διατάξεις (δηλαδή σαν να μην υπήρχαν μεταβατικές διατάξεις).

1.2. Ι 11.01 — ΣΥΝΘΕΣΗ ΙΔΙΩΝ ΚΕΦΑΛΑΙΩΝ — ΔΟΚΙΜΗ ΚΕΦΑΛΑΙΩΝ ΟΜΙΛΟΥ (I11.1)

1.2.1. Οδηγίες για συγκεκριμένες θέσεις

|  |  |
| --- | --- |
| Γραμμή | Νομικά κείμενα αναφοράς και οδηγίες |
| 0010 | **ΙΔΙΑ ΚΕΦΑΛΑΙΑ**  Άρθρο 9 παράγραφος 1 του κανονισμού (ΕΕ) 2019/2033.  Τα ίδια κεφάλαια μιας επιχείρησης επενδύσεων απαρτίζονται από το άθροισμα του κεφαλαίου της κατηγορίας 1 και του κεφαλαίου της κατηγορίας 2. |
| 0020 | **ΚΕΦΑΛΑΙΟ ΤΗΣ ΚΑΤΗΓΟΡΙΑΣ 1**  Το κεφάλαιο της κατηγορίας 1 είναι το άθροισμα του κεφαλαίου κοινών μετοχών της κατηγορίας 1 και του πρόσθετου κεφαλαίου της κατηγορίας 1. |
| 0030 | ΚΕΦΑΛΑΙΟ ΚΟΙΝΩΝ ΜΕΤΟΧΩΝ ΤΗΣ ΚΑΤΗΓΟΡΙΑΣ 1  Άρθρο 9 παράγραφος 1 του κανονισμού (ΕΕ) 2019/2033.  Άρθρο 50 του κανονισμού (ΕΕ) αριθ. 575/2013. |
| 0040 | **Πλήρως καταβεβλημένα κεφαλαιακά μέσα**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 26 παράγραφος 1 στοιχείο α) και άρθρα 27 έως 31 του κανονισμού (ΕΕ) αριθ. 575/2013.  Περιλαμβάνονται κεφαλαιακά μέσα αλληλασφαλιστικών ενώσεων, συνεταιριστικών εταιρειών ή παρόμοιων ιδρυμάτων [άρθρα 27 και 29 του κανονισμού (ΕΕ) αριθ. 575/2013].  Δεν περιλαμβάνεται η διαφορά από την έκδοση μετοχών υπέρ το άρτιο που αφορά τα μέσα.  Κεφαλαιακά μέσα που αναλαμβάνονται από δημόσιες αρχές σε καταστάσεις έκτακτης ανάγκης περιλαμβάνονται, εάν συντρέχουν όλες οι προϋποθέσεις του άρθρου 31 του κανονισμού (ΕΕ) αριθ. 575/2013. |
| 0050 | **Διαφορά από έκδοση μετοχών υπέρ το άρτιο**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 26 παράγραφος 1 στοιχείο β) του κανονισμού (ΕΕ) αριθ. 575/2013.  Ο όρος «διαφορά από την έκδοση μετοχών υπέρ το άρτιο» έχει την ίδια έννοια με αυτήν του εφαρμοστέου λογιστικού προτύπου.  Το προς αναφορά ποσό στο συγκεκριμένο στοιχείο είναι το μέρος που σχετίζεται με τα «καταβεβλημένα κεφαλαιακά μέσα». |
| 0060 | **Κέρδη εις νέον**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 26 παράγραφος 1 στοιχείο γ) του κανονισμού (ΕΕ) αριθ. 575/2013.  Τα κέρδη εις νέον περιλαμβάνουν τα κέρδη εις νέον από προηγούμενα έτη συν τα επιλέξιμα ενδιάμεσα κέρδη περιόδου ή κέρδη τέλους χρήσεως.  Αναφέρεται το άθροισμα των ποσών των γραμμών 0070 και 0080. |
| 0070 | **Κέρδη εις νέον από προηγούμενα έτη**  Άρθρο 4 παράγραφος 1 σημείο 123 και άρθρο 26 παράγραφος 1 στοιχείο γ) του κανονισμού (ΕΕ) αριθ. 575/2013.  Το άρθρο 4 παράγραφος 1 σημείο 123 του κανονισμού (ΕΕ) αριθ. 575/2013 ορίζει ως κέρδη εις νέον «τα αποτελέσματα που μεταφέρονται στην επόμενη περίοδο κατόπιν της τελικής εφαρμογής των αποτελεσμάτων δυνάμει του ισχύοντος λογιστικού πλαισίου». |
| 0080 | **Επιλέξιμο κέρδος**  Άρθρο 4 παράγραφος 1 σημείο 121, άρθρο 26 παράγραφος 2 και άρθρο 36 παράγραφος 1 στοιχείο α) του κανονισμού (ΕΕ) αριθ. 575/2013.  Σύμφωνα με το άρθρο 26 παράγραφος 2 του κανονισμού (ΕΕ) αριθ. 575/2013, τα ενδιάμεσα κέρδη περιόδου ή κέρδη τέλους χρήσεως δύναται να συμπεριληφθούν στα κέρδη εις νέον, με την προηγούμενη έγκριση της αρμόδιας αρχής, εφόσον πληρούνται ορισμένες προϋποθέσεις. |
| 0090 | **Συσσωρευμένα λοιπά συνολικά έσοδα**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 26 παράγραφος 1 στοιχείο δ) του κανονισμού (ΕΕ) αριθ. 575/2013. |
| 0100 | **Άλλα αποθεματικά**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 4 παράγραφος 1 σημείο 117 και άρθρο 26 παράγραφος 1 στοιχείο ε) του κανονισμού (ΕΕ) αριθ. 575/2013.  Το προς αναφορά ποσό δεν περιλαμβάνει προβλεπόμενες φορολογικές οφειλές κατά τη στιγμή του υπολογισμού. |
| 0120 | **Προσαρμογές στο CET1 λόγω εποπτικών προσαρμογών**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρα 32 έως 35 του κανονισμού (ΕΕ) αριθ. 575/2013. |
| 0130 | **Λοιπά κεφάλαια**  Άρθρο 9 παράγραφος 4 του κανονισμού (ΕΕ) 2019/2033. |
| 0145 | **(-) ΣΥΝΟΛΙΚΕΣ ΑΦΑΙΡΕΣΕΙΣ ΑΠΟ ΤΟ ΚΕΦΑΛΑΙΟ ΚΟΙΝΩΝ ΜΕΤΟΧΩΝ ΤΗΣ ΚΑΤΗΓΟΡΙΑΣ 1**  Άρθρο 8 παράγραφος 2 στοιχείο α) του κανονισμού (ΕΕ) 2019/2033, άρθρο 36 παράγραφος 1 του κανονισμού (ΕΕ) αριθ. 575/2013 με εξαίρεση το σημείο i) της εν λόγω παραγράφου.  Αναφέρεται το άθροισμα των ποσών των γραμμών 0150 και 0190 έως 0280. |
| 0150 | **(-) Ίδια μέσα CET1**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 36 παράγραφος 1 στοιχείο στ) και άρθρο 42 του κανονισμού (ΕΕ) αριθ. 575/2013.  Ίδια μέσα CET1 που βρίσκονται στην κατοχή του αναφέροντος ιδρύματος ή ομίλου κατά την ημερομηνία υποβολής αναφοράς. Με την επιφύλαξη των εξαιρέσεων του άρθρου 42 του κανονισμού (ΕΕ) αριθ. 575/2013.  Οι τοποθετήσεις σε μετοχές που περιλαμβάνονται στα «Κεφαλαιακά μέσα που δεν είναι επιλέξιμα» δεν αναφέρονται στη συγκεκριμένη γραμμή.  Το προς αναφορά ποσό περιλαμβάνει τη διαφορά από την έκδοση μετοχών υπέρ το άρτιο που αφορά τις ίδιες μετοχές. |
| 0190 | **(-) Ζημίες της τρέχουσας χρήσης**  Άρθρο 36 παράγραφος 1 στοιχείο α) του κανονισμού (ΕΕ) αριθ. 575/2013. |
| 0200 | **(-) Υπεραξία**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 4 παράγραφος 1 σημείο 113, άρθρο 36 παράγραφος 1 στοιχείο β), και άρθρο 37 του κανονισμού (ΕΕ) αριθ. 575/2013. |
| 0210 | **(-) Λοιπά άυλα στοιχεία ενεργητικού**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 4 παράγραφος 1 σημείο 115, άρθρο 36 παράγραφος 1 στοιχείο β) και άρθρο 37 στοιχείο α) του κανονισμού (ΕΕ) αριθ. 575/2013.  Τα λοιπά άυλα στοιχεία ενεργητικού είναι τα άυλα στοιχεία ενεργητικού δυνάμει του ισχύοντος λογιστικού προτύπου, πλην της υπεραξίας, επίσης σύμφωνα με το ισχύον λογιστικό πρότυπο. |
| 0220 | **(-) Αναβαλλόμενες φορολογικές απαιτήσεις που βασίζονται σε μελλοντική κερδοφορία και δεν προκύπτουν από προσωρινές διαφορές πλην των σχετικών φορολογικών υποχρεώσεων**  Άρθρο 9 παράγραφος 2 στοιχείο α) του κανονισμού (ΕΕ) 2019/2033.  Άρθρο 36 παράγραφος 1 στοιχείο γ) του κανονισμού (ΕΕ) αριθ. 575/2013. |
| 0230 | **(-) Ειδικές συμμετοχές εκτός του χρηματοπιστωτικού τομέα που υπερβαίνουν το 15 % των ιδίων κεφαλαίων**  Άρθρο 10 παράγραφος 1 στοιχείο α) του κανονισμού (ΕΕ) 2019/2033. |
| 0240 | **(-) Συνολικές ειδικές συμμετοχές σε επιχειρήσεις εκτός των οντοτήτων του χρηματοπιστωτικού τομέα που υπερβαίνουν το 60 % των ιδίων κεφαλαίων τους**  Άρθρο 10 παράγραφος 1 στοιχείο β) του κανονισμού (ΕΕ) 2019/2033. |
| 0250 | **(-) Μέσα CET1 οντοτήτων του χρηματοπιστωτικού τομέα όπου η μητρική οντότητα δεν έχει σημαντική επένδυση**  Άρθρο 9 παράγραφος 2 στοιχείο γ) του κανονισμού (ΕΕ) 2019/2033.  Άρθρο 36 παράγραφος 1 στοιχείο η) του κανονισμού (ΕΕ) αριθ. 575/2013.  Ως μητρική επιχείρηση στη γραμμή αυτή νοούνται μητρικές επιχειρήσεις επενδύσεων εγκατεστημένες στην Ένωση, μητρικές επενδυτικές εταιρείες συμμετοχών εγκατεστημένες στην Ένωση, μητρικές μεικτές χρηματοοικονομικές εταιρείες συμμετοχών εγκατεστημένες στην Ένωση ή οποιεσδήποτε άλλες μητρικές επιχειρήσεις που είναι επιχειρήσεις επενδύσεων, τα χρηματοδοτικά ιδρύματα, οι επιχειρήσεις παροχής επικουρικών υπηρεσιών ή οι συνδεδεμένοι αντιπρόσωποι. |
| 0270 | **(-) Περιουσιακά στοιχεία συνταξιοδοτικών ταμείων προκαθορισμένων παροχών**  Άρθρο 9 παράγραφος 2 στοιχείο β) του κανονισμού (ΕΕ) 2019/2033.  Άρθρο 36 παράγραφος 1 στοιχείο ε) του κανονισμού (ΕΕ) αριθ. 575/2013. |
| 0280 | **(-) Λοιπές αφαιρέσεις**  Το άθροισμα όλων των λοιπών αφαιρέσεων σύμφωνα με το άρθρο 36 παράγραφος 1 του κανονισμού (ΕΕ) αριθ. 575/2013, με εξαίρεση τις αφαιρέσεις σύμφωνα με το άρθρο 36 παράγραφος 1 σημείο i) του κανονισμού (ΕΕ) αριθ. 575/2013, που δεν περιλαμβάνονται σε καμία από τις γραμμές 0150 έως 0270 ανωτέρω. |
| 0295 | **CET1: Άλλα στοιχεία κεφαλαίου, αφαιρέσεις και προσαρμογές**  Η γραμμή αυτή περιλαμβάνει το άθροισμα των ακόλουθων στοιχείων, ανάλογα με την περίπτωση:  — Μεταβατικές προσαρμογές λόγω αποδοχής του προϋφιστάμενου καθεστώτος όσον αφορά τα κεφαλαιακά μέσα CET1 [άρθρο 483 παράγραφοι 1, 2 και 3 και άρθρα 484 έως 487 του κανονισμού (ΕΕ) αριθ. 575/2013].  — Άλλες μεταβατικές προσαρμογές στο κεφάλαιο CET1 [άρθρα 469 έως 478 και άρθρο 481 του κανονισμού (ΕΕ) αριθ. 575/2013]: προσαρμογές στις αφαιρέσεις από το κεφάλαιο CET1 λόγω μεταβατικών διατάξεων.  — Άλλα στοιχεία κεφαλαίου CET1 ή αφαιρέσεις από στοιχείο του κεφαλαίου CET1 που δεν μπορούν να αναφερθούν σε καμία από τις γραμμές 0040 έως 0280.  Η γραμμή αυτή δεν χρησιμοποιείται για να συμπεριληφθούν στον υπολογισμό των συντελεστών φερεγγυότητας στοιχεία κεφαλαίου ή αφαιρέσεις που δεν καλύπτονται από τον κανονισμό (ΕΕ) 2019/2033 ή τον κανονισμό (ΕΕ) αριθ. 575/2013. |
| 0300 | **ΠΡΟΣΘΕΤΟ ΚΕΦΑΛΑΙΟ ΤΗΣ ΚΑΤΗΓΟΡΙΑΣ 1**  Άρθρο 9 παράγραφος 1 του κανονισμού (ΕΕ) 2019/2033.  Άρθρο 61 του κανονισμού (ΕΕ) αριθ. 575/2013. |
| 0310 | **Πλήρως καταβεβλημένα, απευθείας εκδοθέντα κεφαλαιακά μέσα**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 51 στοιχείο α) και άρθρα 52, 53 και 54 του κανονισμού (ΕΕ) αριθ. 575/2013.  Το προς αναφορά ποσό δεν περιλαμβάνει τη διαφορά από την έκδοση μετοχών υπέρ το άρτιο που αφορά τα μέσα. |
| 0320 | **Διαφορά από έκδοση μετοχών υπέρ το άρτιο**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 51 στοιχείο β) του κανονισμού (ΕΕ) αριθ. 575/2013.  Ο όρος «διαφορά από την έκδοση μετοχών υπέρ το άρτιο» έχει την ίδια έννοια με αυτήν του εφαρμοστέου λογιστικού προτύπου.  Το προς αναφορά ποσό στο συγκεκριμένο στοιχείο είναι το μέρος που σχετίζεται με τα «καταβεβλημένα κεφαλαιακά μέσα». |
| 0335 | **(-) ΣΥΝΟΛΙΚΕΣ ΑΦΑΙΡΕΣΕΙΣ ΑΠΟ ΠΡΟΣΘΕΤΑ ΣΤΟΙΧΕΙΑ ΤΗΣ ΚΑΤΗΓΟΡΙΑΣ 1**  Άρθρο 56 του κανονισμού (ΕΕ) αριθ. 575/2013, με εξαίρεση το στοιχείο δ) του εν λόγω άρθρου.  Αναφέρεται το συνολικό άθροισμα των ποσών των γραμμών 0340, 0380 και 0400. |
| 0340 | **(-) Ίδια μέσα AT1**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 52 παράγραφος 1 στοιχείο β), άρθρο 56 στοιχείο α) και άρθρο 57 του κανονισμού (ΕΕ) αριθ. 575/2013.  Ίδια μέσα AT1 που βρίσκονται στην κατοχή της επιχείρησης επενδύσεων κατά την ημερομηνία υποβολής αναφοράς. Με την επιφύλαξη των εξαιρέσεων του άρθρου 57 του κανονισμού (ΕΕ) αριθ. 575/2013.  Το προς αναφορά ποσό περιλαμβάνει τη διαφορά από την έκδοση μετοχών υπέρ το άρτιο που αφορά τις ίδιες μετοχές. |
| 0380 | **(-) Μέσα AT1 οντοτήτων του χρηματοπιστωτικού τομέα όπου η μητρική οντότητα δεν έχει σημαντική επένδυση**  Άρθρο 9 παράγραφος 2 στοιχείο γ) του κανονισμού (ΕΕ) 2019/2033.  Άρθρο 56 στοιχείο γ) του κανονισμού (ΕΕ) αριθ. 575/2013.  Ως μητρική επιχείρηση στη γραμμή αυτή νοούνται μητρικές επιχειρήσεις επενδύσεων εγκατεστημένες στην Ένωση, μητρικές επενδυτικές εταιρείες συμμετοχών εγκατεστημένες στην Ένωση, μητρικές μεικτές χρηματοοικονομικές εταιρείες συμμετοχών εγκατεστημένες στην Ένωση ή οποιεσδήποτε άλλες μητρικές επιχειρήσεις που είναι επιχειρήσεις επενδύσεων, τα χρηματοδοτικά ιδρύματα, οι επιχειρήσεις παροχής επικουρικών υπηρεσιών ή οι συνδεδεμένοι αντιπρόσωποι. |
| 0400 | **(-) Λοιπές αφαιρέσεις**  Το άθροισμα όλων των λοιπών αφαιρέσεων σύμφωνα με το άρθρο 56 του κανονισμού (ΕΕ) αριθ. 575/2013, με εξαίρεση τις αφαιρέσεις σύμφωνα με το άρθρο 56 στοιχείο δ) του κανονισμού (ΕΕ) αριθ. 575/2013, που δεν περιλαμβάνονται σε καμία από τις γραμμές 0340 ή 0380 ανωτέρω. |
| 0415 | **Πρόσθετα στοιχεία της κατηγορίας 1: Άλλα στοιχεία κεφαλαίου, αφαιρέσεις και προσαρμογές**  Η γραμμή αυτή περιλαμβάνει το άθροισμα των ακόλουθων στοιχείων, ανάλογα με την περίπτωση:  — Μεταβατικές προσαρμογές λόγω αποδοχής του προϋφιστάμενου καθεστώτος όσον αφορά τα κεφαλαιακά μέσα AT1 [άρθρο 483 παράγραφοι 4 και 5, άρθρα 484 έως 487, άρθρα 489 και 491 του κανονισμού (ΕΕ) αριθ. 575/2013].  — Άλλες μεταβατικές προσαρμογές στο κεφάλαιο AT1 [άρθρα 472, 473α, 474, 475, 478 και 481 του κανονισμού (ΕΕ) αριθ. 575/2013]: προσαρμογές στις αφαιρέσεις λόγω μεταβατικών διατάξεων.  — Υπερβάλλον ποσό αφαίρεσης από στοιχεία ΑΤ1 επί κεφαλαίου ΑΤ1, που αφαιρείται από το κεφάλαιο CET1 σύμφωνα με το άρθρο 36 παράγραφος 1 στοιχείο ι) του κανονισμού (ΕΕ) αριθ. 575/2013: τα πρόσθετα στοιχεία της κατηγορίας 1 δεν μπορούν να είναι αρνητικά, αλλά είναι πιθανό οι αφαιρέσεις από στοιχεία AT1 να υπερβαίνουν το ποσό των διαθέσιμων στοιχείων AT1. Όταν συμβαίνει αυτό, το εν λόγω στοιχείο αντιπροσωπεύει το ποσό που απαιτείται για την αύξηση του ποσού που αναφέρεται στη γραμμή 0300 στο μηδέν και ισούται με το αντίστροφο του υπερβάλλοντος ποσού των αφαιρέσεων από στοιχεία ΑΤ1 επί κεφαλαίου ΑΤ1 που περιλαμβάνονται, μεταξύ άλλων αφαιρέσεων, στη γραμμή 0280.  — Άλλα στοιχεία κεφαλαίου AT1 ή αφαιρέσεις από στοιχείο του κεφαλαίου AT1 που δεν μπορούν να αναφερθούν σε καμία από τις γραμμές 0310 έως 0400.  Η γραμμή αυτή δεν χρησιμοποιείται για να συμπεριληφθούν στον υπολογισμό των συντελεστών φερεγγυότητας στοιχεία κεφαλαίου ή αφαιρέσεις που δεν καλύπτονται από τον κανονισμό (ΕΕ) 2019/2033 ή τον κανονισμό (ΕΕ) αριθ. 575/2013. |
| 0420 | **ΚΕΦΑΛΑΙΟ ΤΗΣ ΚΑΤΗΓΟΡΙΑΣ 2**  Άρθρο 9 παράγραφος 1 του κανονισμού (ΕΕ) 2019/2033.  Άρθρο 71 του κανονισμού (ΕΕ) αριθ. 575/2013.  Αναφέρεται το συνολικό άθροισμα των ποσών των γραμμών 0430 έως 0455 και 0525. |
| 0430 | **Πλήρως καταβεβλημένα, απευθείας εκδοθέντα κεφαλαιακά μέσα**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 62 στοιχείο α), άρθρα 63 και 65 του κανονισμού (ΕΕ) αριθ. 575/2013.  Το προς αναφορά ποσό δεν περιλαμβάνει τη διαφορά από την έκδοση μετοχών υπέρ το άρτιο που αφορά τα μέσα. |
| 0440 | **Διαφορά από έκδοση μετοχών υπέρ το άρτιο**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 62 στοιχείο β) και άρθρο 65 του κανονισμού (ΕΕ) αριθ. 575/2013.  Ο όρος «διαφορά από την έκδοση μετοχών υπέρ το άρτιο» έχει την ίδια έννοια με αυτήν του εφαρμοστέου λογιστικού προτύπου.  Το προς αναφορά ποσό στο συγκεκριμένο στοιχείο είναι το μέρος που σχετίζεται με τα «καταβεβλημένα κεφαλαιακά μέσα». |
| 0455 | **(-) ΣΥΝΟΛΙΚΕΣ ΑΦΑΙΡΕΣΕΙΣ ΑΠΟ ΜΕΣΑ ΤΗΣ ΚΑΤΗΓΟΡΙΑΣ 2**  Άρθρο 66 του κανονισμού (ΕΕ) αριθ. 575/2013, με εξαίρεση το στοιχείο δ) του εν λόγω άρθρου. |
| 0460 | **(-) Ίδια μέσα T2**  Άρθρο 9 παράγραφος 1 σημείο i) του κανονισμού (ΕΕ) 2019/2033.  Άρθρο 63 στοιχείο β) σημείο i), άρθρο 66 στοιχείο α) και άρθρο 67 του κανονισμού (ΕΕ) αριθ. 575/2013.  Ίδια μέσα T2 που βρίσκονται στην κατοχή του αναφέροντος ιδρύματος ή ομίλου κατά την ημερομηνία υποβολής αναφοράς. Με την επιφύλαξη των εξαιρέσεων του άρθρου 67 του κανονισμού (ΕΕ) αριθ. 575/2013.  Οι τοποθετήσεις σε μετοχές που περιλαμβάνονται στα «Κεφαλαιακά μέσα που δεν είναι επιλέξιμα» δεν αναφέρονται στη συγκεκριμένη γραμμή.  Το προς αναφορά ποσό περιλαμβάνει τη διαφορά από την έκδοση μετοχών υπέρ το άρτιο που αφορά τις ίδιες μετοχές. |
| 0500 | **(-) Μέσα T2 οντοτήτων του χρηματοπιστωτικού τομέα όπου η μητρική οντότητα δεν έχει σημαντική επένδυση**  Άρθρο 9 παράγραφος 2 στοιχείο γ) του κανονισμού (ΕΕ) 2019/2033.  Άρθρο 66 στοιχείο γ) του κανονισμού (ΕΕ) αριθ. 575/2013.  Ως μητρική επιχείρηση στη γραμμή αυτή νοούνται μητρικές επιχειρήσεις επενδύσεων εγκατεστημένες στην Ένωση, μητρικές επενδυτικές εταιρείες συμμετοχών εγκατεστημένες στην Ένωση, μητρικές μεικτές χρηματοοικονομικές εταιρείες συμμετοχών εγκατεστημένες στην Ένωση ή οποιεσδήποτε άλλες μητρικές επιχειρήσεις που είναι επιχειρήσεις επενδύσεων, τα χρηματοδοτικά ιδρύματα, οι επιχειρήσεις παροχής επικουρικών υπηρεσιών ή οι συνδεδεμένοι αντιπρόσωποι. |
| 0525 | **Στοιχεία της κατηγορίας 2: Άλλα στοιχεία κεφαλαίου, αφαιρέσεις και προσαρμογές**  Η γραμμή αυτή περιλαμβάνει το άθροισμα των ακόλουθων στοιχείων, ανάλογα με την περίπτωση:  — Μεταβατικές προσαρμογές λόγω αποδοχής του προϋφιστάμενου καθεστώτος όσον αφορά τα κεφαλαιακά μέσα T2 [άρθρο 483 παράγραφοι 6 και 7, άρθρα 484, 486, 488, 490 και 491 του κανονισμού (ΕΕ) αριθ. 575/2013]  — Άλλες μεταβατικές προσαρμογές στο κεφάλαιο T2 [άρθρα 472, 473α, 476, 477, 478 και 481 του κανονισμού (ΕΕ) αριθ. 575/2013]: προσαρμογές στις αφαιρέσεις από το κεφάλαιο της κατηγορίας 2 λόγω μεταβατικών διατάξεων  — Υπερβάλλον ποσό αφαίρεσης από στοιχεία T2 επί κεφαλαίου T2, που αφαιρείται από το κεφάλαιο AT1 σύμφωνα με το άρθρο 56 στοιχείο ε) του κανονισμού (ΕΕ) αριθ. 575/2013: τα στοιχεία της κατηγορίας 2 δεν μπορούν να είναι αρνητικά, αλλά είναι πιθανό οι αφαιρέσεις από στοιχεία T2 να υπερβαίνουν το ποσό των διαθέσιμων στοιχείων T2. Όταν συμβαίνει αυτό, το εν λόγω στοιχείο αντιπροσωπεύει το ποσό που απαιτείται για την αύξηση του ποσού που αναφέρεται στη γραμμή 0420 στο μηδέν  — Άλλα στοιχεία κεφαλαίου T2 ή αφαιρέσεις από στοιχείο του κεφαλαίου T2 που δεν μπορούν να αναφερθούν σε καμία από τις γραμμές 0430 έως 0500.  Η γραμμή αυτή δεν χρησιμοποιείται για να συμπεριληφθούν στον υπολογισμό των συντελεστών φερεγγυότητας στοιχεία κεφαλαίου ή αφαιρέσεις που δεν καλύπτονται από τον κανονισμό (ΕΕ) 2019/2033 ή τον κανονισμό (ΕΕ) αριθ. 575/2013. |

1.3 I 11.02 ΑΠΑΙΤΗΣΕΙΣ ΙΔΙΩΝ ΚΕΦΑΛΑΙΩΝ — ΔΟΚΙΜΗ ΚΕΦΑΛΑΙΩΝ ΟΜΙΛΟΥ (I11.2)

1.3.1. Οδηγίες για συγκεκριμένες θέσεις

|  |  |
| --- | --- |
| Γραμμή | Νομικά κείμενα αναφοράς και οδηγίες |
| 0010 | **Μέσα CET1 οντοτήτων του χρηματοπιστωτικού τομέα στον όμιλο επιχειρήσεων επενδύσεων όπου η μητρική επιχείρηση έχει σημαντική επένδυση στις εν λόγω οντότητες**  Άρθρο 8 παράγραφος 3 στοιχείο α) του κανονισμού (ΕΕ) 2019/2033 σε συνδυασμό με το άρθρο 36 παράγραφος 1 στοιχείο θ) του κανονισμού (ΕΕ) αριθ. 575/2013. |
| 0020 | **Μέσα AT1 οντοτήτων του χρηματοπιστωτικού τομέα στον όμιλο επιχειρήσεων επενδύσεων όπου η μητρική επιχείρηση έχει σημαντική επένδυση στις εν λόγω οντότητες**  Άρθρο 8 παράγραφος 3 στοιχείο α) του κανονισμού (ΕΕ) 2019/2033 σε συνδυασμό με το άρθρο 56 στοιχείο δ) του κανονισμού (ΕΕ) αριθ. 575/2013. |
| 0030 | **Μέσα T2 οντοτήτων του χρηματοπιστωτικού τομέα στον όμιλο επιχειρήσεων επενδύσεων όπου η μητρική επιχείρηση έχει σημαντική επένδυση στις εν λόγω οντότητες**  Άρθρο 8 παράγραφος 3 στοιχείο α) σε συνδυασμό με το άρθρο 66 στοιχείο δ) του κανονισμού (ΕΕ) αριθ. 575/2013. |
| 0040 | **Συμμετοχές οντοτήτων του χρηματοπιστωτικού τομέα στον όμιλο επιχειρήσεων επενδύσεων στον βαθμό που δεν συνιστούν ίδια κεφάλαια για την οντότητα του ομίλου στην οποία έχει επενδύσει η μητρική επιχείρηση**  Άρθρο 8 παράγραφος 3 στοιχείο α) του κανονισμού (ΕΕ) 2019/2033.  Η γραμμή αυτή περιλαμβάνει συμμετοχές της μητρικής επιχείρησης στον βαθμό που δεν συνιστούν ίδια κεφάλαια για την οντότητα του ομίλου στην οποία έχει επενδύσει η μητρική επιχείρηση. |
| 0050 | **Απαιτήσεις μειωμένης εξασφάλισης οντοτήτων του χρηματοπιστωτικού τομέα στον όμιλο επιχειρήσεων επενδύσεων**  Άρθρο 8 παράγραφος 3 στοιχείο α) του κανονισμού (ΕΕ) 2019/2033.  Η γραμμή αυτή περιλαμβάνει απαιτήσεις μειωμένης εξασφάλισης της μητρικής επιχείρησης στον βαθμό που δεν συνιστούν ίδια κεφάλαια για την οντότητα του ομίλου στην οποία έχει επενδύσει η μητρική επιχείρηση. |
| 0060 | **Ενδεχόμενες υποχρεώσεις υπέρ οντοτήτων του ομίλου επιχειρήσεων επενδύσεων**  Άρθρο 8 παράγραφος 3 στοιχείο β) του κανονισμού (ΕΕ) 2019/2033. |
| 0070 | **Συνολικές απαιτήσεις ιδίων κεφαλαίων για τις θυγατρικές επιχειρήσεις**  Σε περίπτωση εφαρμογής του άρθρου 8 παράγραφος 4 του κανονισμού (ΕΕ) 2019/2033. |

1.4 IF 11.03 ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΙΣ ΘΥΓΑΤΡΙΚΕΣ ΕΠΙΧΕΙΡΗΣΕΙΣ (IF11.3)

10. Στο παρόν υπόδειγμα αναφέρονται όλες οι οντότητες που περιλαμβάνονται στο πεδίο εφαρμογής της δοκιμής κεφαλαίων ομίλου. Περιλαμβάνεται επίσης η μητρική επιχείρηση του ίδιου του ομίλου.

1.4.1. Οδηγίες για συγκεκριμένες θέσεις

|  |  |
| --- | --- |
| Στήλες | Νομικά κείμενα αναφοράς και οδηγίες |
| 0010 | **Κωδικός**  Ο κωδικός ως μέρος αναγνωριστικού κωδικού γραμμής πρέπει να είναι μοναδικός για κάθε αναφερόμενη οντότητα. Για επιχειρήσεις επενδύσεων και ασφαλιστικές επιχειρήσεις ο κωδικός είναι ο κωδικός LEI. Για άλλες οντότητες, ο κωδικός είναι ο κωδικός LEI ή, αν δεν υπάρχει, εθνικός κωδικός. Ο κωδικός είναι μοναδικός και χρησιμοποιείται με συνέπεια σε όλα τα υποδείγματα και διαχρονικά. Ο κωδικός έχει πάντοτε μια τιμή. |
| 0020 | **Είδος κωδικού**  Οι αναφέρουσα οντότητα προσδιορίζει το είδος του κωδικού που αναφέρεται στη στήλη 0010 ως «είδος κωδικού LEI» ή «είδος εθνικού κωδικού».  Το είδος του κωδικού αναφέρεται πάντοτε. |
| 0030 | **Όνομα της επιχείρησης**  Ονομασία της επιχείρησης εντός του πεδίου εφαρμογής της ενοποίησης. |
| 0040 | **Μητρική/θυγατρική**  Δηλώνει αν η οντότητα που αναφέρεται στη γραμμή είναι η μητρική επιχείρηση του ομίλου ή μια θυγατρική |
| 0050 | **Χώρα**  Αναφέρεται η χώρα στην οποία είναι εγκατεστημένη η θυγατρική. |
| 0060 - 0100 | **Επενδύσεις της μητρικής επιχείρησης**  Άρθρο 8 παράγραφος 3 στοιχείο α) του κανονισμού (ΕΕ) 2019/2033.  Στο παρόν τμήμα αναφέρονται οι επενδύσεις της μητρικής επιχείρησης στις οντότητες του ομίλου. |
| 0060 | **CET1**  Άρθρο 8 παράγραφος 3 στοιχείο α) του κανονισμού (ΕΕ) 2019/2033 σε συνδυασμό με το άρθρο 36 παράγραφος 1 στοιχείο θ) του κανονισμού (ΕΕ) αριθ. 575/2013. |
| 0070 | **AT1**  Άρθρο 8 παράγραφος 3 στοιχείο α) του κανονισμού (ΕΕ) 2019/2033 σε συνδυασμό με το άρθρο 56 στοιχείο δ) του κανονισμού (ΕΕ) αριθ. 575/2013. |
| 0080 | **T2**  Άρθρο 8 παράγραφος 3 στοιχείο α) του κανονισμού (ΕΕ) 2019/2033 σε συνδυασμό με το άρθρο 66 στοιχείο δ) του κανονισμού (ΕΕ) αριθ. 575/2013. |
| 0090 | **Εκμεταλλεύσεις**  Άρθρο 8 παράγραφος 3 στοιχείο α) του κανονισμού (ΕΕ) 2019/2033.  Η στήλη αυτή περιλαμβάνει συμμετοχές της μητρικής επιχείρησης στον βαθμό που δεν συνιστούν ίδια κεφάλαια για την οντότητα του ομίλου στην οποία έχει επενδύσει η μητρική επιχείρηση. |
| 0100 | **Απαιτήσεις μειωμένης εξασφάλισης**  Άρθρο 8 παράγραφος 3 στοιχείο α) του κανονισμού (ΕΕ) 2019/2033.  Η στήλη αυτή περιλαμβάνει απαιτήσεις μειωμένης εξασφάλισης της μητρικής επιχείρησης στον βαθμό που δεν συνιστούν ίδια κεφάλαια για την οντότητα του ομίλου στην οποία έχει επενδύσει η μητρική επιχείρηση. |
| 0110 | **Ενδεχόμενες υποχρεώσεις της μητρικής επιχείρησης υπέρ της οντότητας**  Άρθρο 8 παράγραφος 3 στοιχείο β) του κανονισμού (ΕΕ) 2019/2033. |
| 0120 | **Συνολικές απαιτήσεις ιδίων κεφαλαίων για τις θυγατρικές επιχειρήσεις**  Άρθρο 8 παράγραφος 4 του κανονισμού (ΕΕ) 2019/2033. |
| 0130 | **Μόνιμο ελάχιστο κεφάλαιο**  Άρθρο 14 του κανονισμού (ΕΕ) 2019/2033. |
| 0140 | **Απαίτηση παράγοντα Κ**  Άρθρο 15 του κανονισμού (ΕΕ) 2019/2033. |
| 0150 | **Στοιχεία ενεργητικού υπό διαχείριση**  Άρθρο 15 παράγραφος 2 και άρθρο 17 του κανονισμού (ΕΕ) αριθ. 2019/2033. |
| 0160 | **Χρήματα πελατών υπό κατοχή — Διαχωρισμένοι λογαριασμοί**  Άρθρο 15 παράγραφος 2 και άρθρο 18 του κανονισμού (ΕΕ) αριθ. 2019/2033. |
| 0170 | **Χρήματα πελατών υπό κατοχή — Μη διαχωρισμένοι λογαριασμοί**  Άρθρο 15 παράγραφος 2 και άρθρο 18 του κανονισμού (ΕΕ) αριθ. 2019/2033. |
| 0180 | **Περιουσιακά στοιχεία υπό φύλαξη και διαχείριση**  Άρθρο 15 παράγραφος 2 και άρθρο 19 του κανονισμού (ΕΕ) αριθ. 2019/2033. |
| 0190 | **Εκτελούμενες εντολές πελατών — Συναλλαγές τοις μετρητοίς**  Άρθρο 15 παράγραφος 2, άρθρο 20 παράγραφος 1 και άρθρο 20 παράγραφος 2 στοιχείο α) του κανονισμού (ΕΕ) 2019/2033. |
| 0200 | **Εκτελούμενες εντολές πελατών — Συναλλαγές παραγώγων**  Άρθρο 15 παράγραφος 2, άρθρο 20 παράγραφος 1 και άρθρο 20 παράγραφος 2 στοιχείο β) του κανονισμού (ΕΕ) 2019/2033. |
| 0210 | **Απαίτηση για τον κίνδυνο καθαρής θέσης (K-NPR)**  Άρθρο 22 του κανονισμού (ΕΕ) 2019/2033. |
| 0220 | **Παρεχόμενο περιθώριο εκκαθάρισης**  Άρθρο 23 παράγραφος 2 του κανονισμού (ΕΕ) 2019/2033. |
| 0230 | **Αθέτηση αντισυμβαλλομένου**  Άρθρο 26 και άρθρο 24 του κανονισμού (ΕΕ) αριθ. 2019/2033. |
| 0240 | **Ημερήσια ροή συναλλαγών — Συναλλαγές τοις μετρητοίς**  Για τους σκοπούς του υπολογισμού της απαίτησης του παράγοντα Κ, οι επιχειρήσεις επενδύσεων αναφέρουν στοιχεία εφαρμόζοντας τον συντελεστή του άρθρου 15 παράγραφος 2 του κανονισμού (ΕΕ) 2019/2033.  Σε περίπτωση ακραίων συνθηκών της αγοράς, σύμφωνα με το άρθρο 15 παράγραφος 5 στοιχείο γ) του κανονισμού (ΕΕ) 2019/2033, οι επιχειρήσεις επενδύσεων εφαρμόζουν προσαρμοσμένο συντελεστή, όπως ορίζεται στο στοιχείο αυτό.  Ο παράγοντας ημερήσιας ροής συναλλαγών υπολογίζεται σύμφωνα με το άρθρο 33 παράγραφος 2 στοιχείο α) του κανονισμού (ΕΕ) 2019/2033. |
| 0250 | **Ημερήσια ροή συναλλαγών — Συναλλαγές παραγώγων**  Για τους σκοπούς του υπολογισμού της απαίτησης του παράγοντα Κ, οι επιχειρήσεις επενδύσεων αναφέρουν στοιχεία εφαρμόζοντας τον συντελεστή του άρθρου 15 παράγραφος 2 του κανονισμού (ΕΕ) 2019/2033.  Σε περίπτωση ακραίων συνθηκών της αγοράς, σύμφωνα με το άρθρο 15 παράγραφος 5 στοιχείο γ) του κανονισμού (ΕΕ) 2019/2033, οι επιχειρήσεις επενδύσεων εφαρμόζουν προσαρμοσμένο συντελεστή, όπως ορίζεται στο στοιχείο αυτό.  Ο παράγοντας ημερήσιας ροής συναλλαγών υπολογίζεται σύμφωνα με το άρθρο 33 παράγραφος 2 στοιχείο β) του κανονισμού (ΕΕ) 2019/2033. |
| 0260 | **Απαίτηση για τον κίνδυνο συγκέντρωσης (K-CON)**  Άρθρο 37 παράγραφος 2, άρθρο 39 και άρθρο 24 του κανονισμού (ΕΕ) αριθ. 2019/2033. |
| 0270 | **Απαιτήσεις παγίων εξόδων**  Άρθρο 13 του κανονισμού (ΕΕ) 2019/2033. |