**EN**  
**IARSCRÍBHINN IV**

**‘IARSCRÍBHINN IV**

**TUAIRISCIÚ LE hAGHAIDH GNÓLACHTAÍ INFHEISTÍOCHTA BEAGA NEAMH-IDIRNASCTHA**

Clár na nÁbhar

CUID I: TREORACHA GINEARÁLTA 2

1. Struchtúr agus coinbhinsiúin 2

1.1 Struchtúr 2

1.2 Coinbhinsiún uimhrithe 2

1.3 Coinbhinsiún comhartha 2

1.4 Comhdhlúthú stuamachta 2

CUID II: TREORACHA A BHAINEANN LE TEIMPLÉID 3

**1. CISTÍ DÍLSE: LEIBHÉAL, COMHDHÉANAMH, CEANGLAIS AGUS RÍOMH** 3

1.1 Barúlacha Ginearálta 3

1.2. I 01.01 – COMHDHÉANAMH NA gCISTÍ DÍLSE (I 1.1) 3

1.2.1. Treoracha a bhaineann le suíomhanna sonracha 3

1.3 I 02.03 – CEANGLAIS CISTÍ DÍLSE (I 2.3) 8

1.3.1. Treoracha a bhaineann le suíomhanna sonracha 8

1.4. I 02.04 – CÓIMHEASA CAIPITIL (I 2.4) 9

1.4.1. Treoracha a bhaineann le suíomhanna sonracha 9

1.5. I 03.01 – RÍOMH CEANGLAIS MAIDIR LE FORCHOSTAIS SHEASTA (I 3.1) 11

1.5.1. Treoracha a bhaineann le suíomhanna sonracha 11

2. GNÓLACHTAÍ INFHEISTÍOCHTA BEAGA NEAMH-IDIRNASCTHA 13

2.1. I 05.00 – LEIBHÉAL GNÍOMHAÍOCHTA – ATHBHREITHNIÚ TAIRSÍ (I 5) 13

2.1.1. Treoracha a bhaineann le suíomhanna sonracha 13

**3. CEANGLAIS MAIDIR LE LEACHTACHT** 16

3.1 I 09.01 – CEANGLAIS MAIDIR LE LEACHTACHT (I 9.1) 16

3.1.1. Treoracha a bhaineann le suíomhanna sonracha 16

## CUID I: TREORACHA GINEARÁLTA

1. Struchtúr agus coinbhinsiúin

1.1 Struchtúr

1. Ar an iomlán, tá na bloic faisnéise seo a leanas sa chreat:

(a) Cistí dílse;

(b) Ríomhanna na gceanglas cistí dílse;

(c) Ríomh ceanglais maidir le forchostais sheasta;

(d) An leibhéal gníomhaíochta i dtaca leis na coinníollacha a leagtar amach in Airteagal 12(1) de Rialachán (AE) 2019/2033;

(e) Ceanglais maidir le leachtacht.

2. I gcás gach teimpléid tá tagairtí dlí curtha ar fáil. Sa chuid seo den Rialachán seo áirítear tuilleadh faisnéis mhionsonraithe maidir le gnéithe níos ginearálta a bhaineann le gach bloc teimpléad a thuairisciú, na treoracha maidir le suíomhanna sonracha mar aon leis na rialacha maidir le bailíochtú.

1.2 Coinbhinsiún uimhrithe

3. Cloítear sa doiciméad leis an ngnás lipéadaithe mar a leagtar amach i bpointí 4 go 7 i gcás ina dtagraítear do cholúin, rónna agus cealla na dteimpléad. Úsáidtear na cóid uimhriúla sin go forleathan sna rialacha bailíochtaithe.

4. Cloítear leis an nodaireacht ghinearálta seo a leanas sna treoracha: {Teimpléad; Ró; Colún}.

5. I gcás bailíochtaithe laistigh de theimpléad, nach n‑úsáidtear ach pointí sonraí den teimpléad sin iontu, ní thagraíonn an nodaireacht do theimpléad: {Ró; Colún}.

6. I gcás teimpléid nach bhfuil ach aon cholún amháin iontu, ní thagraítear ach do na rónna. {Teimpléad; Ró}

7. Úsáidtear réiltín chun a léiriú go ndéantar an bailíochtú le haghaidh na rónna nó na gcolún a shonraítear roimhe seo.

1.3 Coinbhinsiún comhartha

8. Is mar fhigiúr deimhneach a thuairisceofar aon mhéid lena méadaítear na cistí dílse nó na ceanglais cistí dílse, nó na ceanglais maidir le leachtacht. Ina ionad sin, is mar fhigiúr diúltach a thuairisceofar aon mhéid lena laghdaítear na cistí dílse iomlána nó na ceanglais cistí dílse. I gcás ina bhfuil comhartha diúltach (-) roimh lipéad ítime, ní bheifear ag súil leis go dtuairisceofar figiúr deimhneach le haghaidh na hítime sin.

1.4 Comhdhlúthú stuamachta

9. Murar deonaíodh díolúine, tá feidhm ag Rialachán (AE) 2019/2033 agus ag Treoir (AE) 2019/2034 maidir le gnólachtaí infheistíochta ar bhonn aonair agus ar bhonn comhdhlúite, lena n-áirítear na ceanglais tuairiscithe i gCuid a Seacht de Rialachán (AE) 2019/2033. Le pointe (11) d’Airteagal 4(1) de Rialachán (AE) 2019/2033 sainmhínítear staid comhdhlúite mar an toradh ar cheanglais Rialachán (AE) 2019/2033 a chur i bhfeidhm ar ghrúpa gnólachta infheistíochta amhail is dá mba aon ghnólacht infheistíochta amháin iad eintitis an ghrúpa le chéile. Tar éis chur i bhfeidhm Airteagal 7 de Rialachán (AE) 2019/2033, comhlíonfaidh grúpaí gnólachta infheistíochta na ceanglais tuairiscithe i ngach teimpléad bunaithe ar a raon feidhme comhdhlúthaithe stuamachta (a d’fhéadfadh a bheith difriúil óna raon feidhme comhdhlúthaithe cuntasaíochta).

## CUID II: TREORACHA A BHAINEANN LE TEIMPLÉID

**1. CISTÍ DÍLSE: LEIBHÉAL, COMHDHÉANAMH, CEANGLAIS AGUS RÍOMH**

1.1 Barúlacha Ginearálta

10. Sa roinn lena dtugtar forbhreathnú ar na cistí dílse, tá faisnéis maidir leis na cistí dílse atá i seilbh an ghnólachta infheistíochta agus maidir lena gceanglais cistí dílse. Tá dhá theimpléad ann:

(a) I dteimpléad I 01.01 tá comhdhéanamh na gcistí dílse i seilbh gnólachta infheistíochta: Caipiteal Ghnáthchothromas Leibhéal 1 (CET1), Caipiteal breise leibhéal 1 (AT1) agus Caipiteal leibhéal 2 (T2).

(b) I dteimpléid I 02.03 agus I 02.04 tá iomlán na gceanglas cistí dílse, íosmhéid buan leibhéil an chaipitil tosaigh, an ceanglas maidir le forchostais sheasta, aon cheanglas cistí dílse breise agus treoraíocht ina thaobh, agus ceanglas agus cóimheasa na gcistí dílse idirthréimhseacha.

(c) I dteimpléad I 03.01 tá faisnéis maidir le ríomh an cheanglais maidir le forchostais sheasta.

11. Méid comhlán na gcoigeartuithe idirthréimhseacha atá in ítimí na dteimpléad sin. Ciallaíonn sé sin go ríomhtar na bhfigiúirí (seachas i gcás ina luaitear an ceanglas cistí dílse idirthréimhseacha go sonrach) de réir na bhforálacha críochnaitheacha (i.e. amhail nach raibh aon fhorálacha idirthréimhseacha ann).

1.2. I 01.01 – COMHDHÉANAMH NA gCISTÍ DÍLSE (I 1.1)

1.2.1. Treoracha a bhaineann le suíomhanna sonracha

|  |  |
| --- | --- |
| Ró | Tagairtí dlí agus treoracha |
| 0010 | **CISTÍ DÍLSE**  Airteagal 9(1) Rialachán (AE) 2019/2033.  Is é atá i gcistí dílse gnólachta infheistíochta suim Chaipiteal Leibhéal 1 an ghnólachta agus Chaipiteal Leibhéal 2 an ghnólachta.  Tuairisceofar suim iomlán rónna (0020 agus 0380). |
| 0020 | **CAIPITEAL LEIBHÉAL 1**  Is éard atá i gcaipiteal Leibhéal 1 suim Chaipiteal Ghnáthchothromas Leibhéal 1 agus chaipiteal Breise Leibhéal 1. |
| 0030 | CAIPITEAL GHNÁTHCHOTHROMAS LEIBHÉAL 1  Airteagal 9(1) de Rialachán (AE) 2019/2033.  Airteagal 50 de Rialachán (AE) Uimh. 575/2013.  Tuairisceofar suim iomlán rónna (0040 go 0060, 0090 go 0140 agus 0290). |
| 0040 | **Ionstraimí caipitil láníoctha**  Airteagal 9(1), pointe (i) de Rialachán (AE) 2019/2033.  Airteagal 26(1), pointe (a) agus Airteagail 27 go 31 de Rialachán (AE) Uimh. 575/2013.  Áireofar ionstraimí caipitil na gcumann frithpháirteach, na gcomharchumann nó institiúidí comhchosúla (Airteagail 27 agus 29 de Rialachán (AE) Uimh 575/2013).  Ní áireofar an scairbhiseach a bhaineann leis na hionstraimí.  Más rud é go gcomhlíontar coinníollacha uile Airteagal 31 de Rialachán (AE) Uimh. 575/2013, áireofar ionstraimí caipitil arna suibscríobh ag údaráis phoiblí i gcásanna géarchéime. |
| 0050 | **Scairbhiseach**  Airteagal 9(1), pointe (i) de Rialachán (AE) 2019/2033.  Airteagal 26(1) pointe (b) de Rialachán (AE) Uimh. 575/2013.  Tá le scairbhiseach an bhrí chéanna atá leis faoin gcaighdeán cuntasaíochta is infheidhme.  Is éard a bheidh sa mhéid atá le tuairisciú san ítim seo, an chuid a bhaineann leis na ‘hIonstraimí caipitil íoctha’. |
| 0060 | **Tuilleamh coimeádta**  Airteagal 9(1), pointe (i) de Rialachán (AE) 2019/2033.  Airteagal 26(1) pointe (c) de Rialachán (AE) Uimh. 575/2013.  Sa tuilleamh coimeádta áirítear tuilleamh coimeádta na bliana roimhe sin móide na brabúis eatramhacha, nó na brabúis deireadh bliana is incháilithe.  Tuairisceofar suim iomlán rónna (0070 agus 0080). |
| 0070 | **Tuilleamh coimeádta na mblianta roimhe sin**  Airteagal 4(1), pointe (123) agus Airteagal 26(1) pointe (c) de Rialachán (AE) Uimh. 575/2013  Le hAirteagal 4(1) pointe (123) de Rialachán (AE) Uimh. 575/2013 sainmhínítear tuilleamh coimeádta mar ‘Bhrabúis agus caillteanais a thugtar ar aghaidh mar thoradh ar chur chun feidhme deiridh an bhrabúis nó an chaillteanais faoi na creataí cuntasaíochta is infheidhme’. |
| 0080 | **Brabús incháilithe**  Airteagal 4(1), pointe (121). Airteagal 26(2) agus Airteagal 36(1) pointe (a) de Rialachán (AE) Uimh. 575/2013.  Le hAirteagal 26(2) de Rialachán (AE) Uimh. 575/2013 ceadaítear brabúis eatramhacha nó brabúis deireadh bliana a áireamh mar thuilleamh coimeádta, le toiliú roimh ré ó na húdaráis inniúla, má chomhlíontar coinníollacha áirithe. |
| 0090 | **Ioncam cuimsitheach carntha eile**  Airteagal 9(1), pointe (i) de Rialachán (AE) 2019/2033.  Airteagal 26(1) pointe (d) de Rialachán (AE) Uimh. 575/2013. |
| 0100 | **Cúlchistí eile**  Airteagal 9(1), pointe (i) de Rialachán (AE) 2019/2033.  Airteagal 4(1), pointe (117) agus Airteagal 26(1) pointe (e) de Rialachán (AE) Uimh. 575/2013.  An méid atá le tuairisciú, beidh sé glan ar aon mhuirear cánach a bheidh intuartha tráth an ríofa. |
| 0110 | **Leasanna mionlaigh a aithnítear i gcaipiteal Ghnáthchothromas Leibhéal 1**  Airteagail 84(1), 85(1) agus 87(1) de Rialachán (AE) Uimh. 575/2013).  Suim na méideanna uile de leasanna mionlaigh na bhfochuideachtaí a chuirtear san áireamh i gcaipiteal Ghnáthchothromas Leibhéal 1 comhdhlúite. |
| 0120 | **Coigeartuithe ar Chaipiteal Ghnáthchothromas Leibhéal 1 de bharr scagairí stuamachta**  Airteagal 9(1), pointe (i) de Rialachán (AE) 2019/2033.  Airteagail 32 go 35 de Rialachán (AE) Uimh. 575/2013. |
| 0130 | **Cistí eile**  Airteagal 9(4) de Rialachán (AE) 2019/2033. |
| 0140 | **(-)ASBHAINTÍ IOMLÁNA AS GNÁTHCHOTHROMAS LEIBHÉAL 1**  Tuairisceofar suim iomlán rónna 0190 go 0285. |
| 0190 | **(-) Caillteanais don bhliain airgeadais reatha**  Airteagal 36(1), pointe (a) de Rialachán (AE) Uimh. 575/2013. |
| 0200 | **(-) Cáilmheas**  Airteagal 9(1), pointe (i) de Rialachán (AE) 2019/2033.  Airteagal 4(1), pointe (113), Airteagal 36(1), pointe (b) agus Airteagal 37 de Rialachán (AE) Uimh. 575/2013. |
| 0210 | **(-) Sócmhainní doláimhsithe eile**  Airteagal 9(1), pointe (i) de Rialachán (AE) 2019/2033.  Airteagal 4(1), pointe (115), Airteagal 36(1) pointe (b). agus Airteagal 37 pointe (a) de Rialachán (AE) Uimh. 575/2013.  Ar na sócmhainní doláimhsithe eile atá ann tá na sócmhainní doláimhsithe faoin gcaighdeán cuntasaíochta is infheidhme, lúide an cáilmheas, agus iad de réir an chaighdeáin cuntasaíochta is infheidhme freisin. |
| 0220 | **(-) Sócmhainní cánach iarchurtha atá ag brath ar bhrabúsacht todhchaí agus nach n-eascraíonn as difríochtaí sealadacha agus iad glan ar dhliteanais chánach ghaolmhara**  Airteagal 9(2), pointe (a) de Rialachán (AE) 2019/2033.  Airteagal 36(1) pointe (c) de Rialachán (AE) Uimh. 575/2013. |
| 0230 | **(-) Sealúchas cáilitheach lasmuigh den earnáil airgeadais ar mó a mhéid ná 15 % de chistí dílse**  Airteagal 10(1), pointe (a) de Rialachán (AE) 2019/2033. |
| 0240 | **(-) Sealúchais cháilitheacha iomlána i ngnóthais nach eintitis earnála airgeadais iad ar mó a méid na 60 % dá chistí dílse**  Airteagal 10(1) pointe (b) de Rialachán (AE) 2019/2033. |
| 0285 | **(-) Asbhaintí eile**  Suim gach asbhaint eile i gcomhréir le hAirteagal 36(1) de Rialachán (AE) Uimh. 575/2013 nach n-áirítear in aon cheann de rónna 0160 go 0240 thuas |
| 0290 | **CET1: Gnéithe caipitil, asbhaintí agus coigeartuithe eile**  Áireofar sa ró sin suim na n-ítimí seo a leanas, i gcás inarb infheidhme:  — Coigeartuithe idirthréimhseacha de bharr ionstraimí Chaipiteal Ghnáthchothromas Leibhéal 1 arna marthanú (Airteagal 483, míreanna 1, 2 agus 3 agus Airteagail 484 go 487 de Rialachán (AE) Uimh. 575/2013)  — Coigeartuithe idirthréimhseacha de bharr leasanna mionlaigh breise (Airteagail 479 go 480 de Rialachán (AE) Uimh. 575/2013).  — Coigeartuithe idirthréimhseacha eile ar Chaipiteal Ghnáthchothromas Leibhéal 1 (Airteagail 469 go 478 agus Airteagal 481 de Rialachán (AE) Uimh. 575/2013): coigeartuithe ar na hasbhaintí as caipiteal Ghnáthchothromas Leibhéal 1 de bharr forálacha idirthréimhseacha.  — Gnéithe caipitil de chaipiteal Ghnáthchothromas Leibhéal 1 nó asbhaintí as gné chaipiteal Ghnáthchothromas Leibhéal 1 nach féidir a shannadh do cheann de rónna 0040 go 0285.  Ítimí caipitil nó asbhaintí nach gcumhdaítear leis an Rialachán (AE) 2019/2033 nó Rialachán (AE) Uimh. 575/2013, ní úsáidfear an ró seo chun iad a áireamh i ríomh na gcóimheas sócmhainneachta. |
| 0300 | **CAIPITEAL BREISE LEIBHÉAL 1**  Airteagal 9(1) Rialachán (AE) 2019/2033.  Airteagal 61 Rialachán (AE) Uimh. 575/2013.  Tuairisceofar suim iomlán rónna 0310 go 0410. |
| 0310 | **Ionstraimí caipitil láníoctha arna n-eisiúint go díreach**  Airteagal 9(1), pointe (i) de Rialachán (AE) 2019/2033.  Airteagal 51, pointe (a) agus Airteagail 52, 53 agus 54 de Rialachán (AE) Uimh. 575/2013.  Ní áireofar an scairbhiseach a bhaineann leis na hionstraimí sa mhéid atá le tuairisciú. |
| 0320 | **Scairbhiseach**  Airteagal 9(1), pointe (i) de Rialachán (AE) 2019/2033.  Airteagal 51, pointe (b) de Rialachán (AE) Uimh. 575/2013.  Tá le scairbhiseach an bhrí chéanna atá leis faoin gcaighdeán cuntasaíochta is infheidhme.  Is éard a bheidh sa mhéid atá le tuairisciú san ítim seo, an chuid a bhaineann leis na ‘hIonstraimí caipitil láníoctha arna n-eisiúint go díreach’. |
| 0330 | **(-)ASBHAINTÍ IOMLÁNA AS CAIPITEAL BREISE LEIBHÉAL 1**  Airteagal 56 de Rialachán (AE) Uimh. 575/2013. |
| 0410 | **Caipiteal breise Leibhéal 1: Gnéithe caipitil, asbhaintí agus coigeartuithe eile**  Áireofar sa ró sin suim na n-ítimí seo a leanas, i gcás inarb infheidhme:  — Coigeartuithe idirthréimhseacha de bharr ionstraimí Chaipiteal Breise Leibhéal 1 arna marthanú (Airteagal 483, míreanna 4 agus 5 agus Airteagail 484 go 487, Airteagail 489 agus 491 de Rialachán (AE) Uimh. 575/2013)  — Ionstraimí arna n-eisiúint ag fochuideachtaí a aithnítear i gCaipiteal Breise Leibhéal 1 (Airteagail 83, 85 agus 86 de Rialachán (AE) Uimh. 575/2013): Suim na méideanna uile de chaipiteal cáilitheach Leibhéal 1 na bhfochuideachtaí a chuirtear san áireamh i gCaipiteal Breise Leibhéal 1 comhdhlúite, lena n-áirítear caipiteal arna eisiúint ag eintiteas sainchuspóireach freisin (Airteagal 83 de Rialachán (AE) Uimh. 575/2013)  — Coigeartuithe idirthréimhseacha de bharr aitheantas breise i gCaipiteal Breise Leibhéal 1 ar ionstraimí arna n-eisiúint ag fochuideachtaí (Airteagal 480 de Rialachán (AE) Uimh. 575/2013): Coigeartuithe ar chistí dílse cáilitheacha a áirítear i gCaipiteal Breise Leibhéal 1 comhdhlúite de bharr forálacha idirthréimhseacha.  — Coigeartuithe idirthréimhseacha eile ar Chaipiteal Breise Leibhéal 1 (Airteagail 472, 473a, 474, 475, 478 agus 481 de Rialachán (AE) Uimh. 575/2013): coigeartuithe ar asbhaintí de bharr forálacha idirthréimhseacha  — An barrachas a asbhaintear as ítimí Chaipiteal Breise Leibhéal 1 i dtaca le Caipiteal Breise Leibhéal 1, arna asbhaint as Caipiteal Ghnáthchothromas Leibhéal 1 i gcomhréir le pointe (j) d’Airteagal 36(1) de Rialachán (AE) Uimh. 575/2013): Ní féidir le Caipiteal Breise Leibhéal 1 a bheith diúltach, ach d’fhéadfadh asbhaintí as ítimí Chaipiteal Breise Leibhéal 1 a bheith níos mó ná méid na n-ítimí Chaipiteal Breise Leibhéal 1atá ar fáil. Sa chás sin, leis an ítim seo léirítear an méid is gá chun an méid arna thuairisciú i ró 0300 a mhéadú go nialas, méid atá cothrom le hinbhéarta an bharrachais a asbhaintear as ítimí Chaipiteal Breise Leibhéal 1 i dtaca le Caipiteal Breise Leibhéal 1 agus a áirítear, i measc asbhaintí eile, i ró 0285.  — Gnéithe caipitil de Chaipiteal Breise Leibhéal 1 nó asbhaintí as gné Chaipiteal Breise Leibhéal 1 eile nach féidir a shannadh do cheann de rónna 0310 go 0330.  Ítimí caipitil nó asbhaintí nach gcumhdaítear leis an Rialachán (AE) 2019/2033 nó Rialachán (AE) Uimh. 575/2013 ní úsáidfear an ró seo chun iad a áireamh i ríomh na gcóimheas sócmhainneachta |
| 0420 | **CAIPITEAL LEIBHÉAL 2**  Airteagal 9(1) de Rialachán (AE) 2019/2033.  Airteagal 71 de Rialachán (AE) Uimh. 575/2013.  Tuairisceofar suim iomlán rónna 0430 go 0520. |
| 0430 | **Ionstraimí caipitil láníoctha arna n-eisiúint go díreach**  Airteagal 9(1), pointe (i) de Rialachán (AE) 2019/2033.  Airteagal 62, pointe (a), Airteagail 63 agus 65 de Rialachán (AE) Uimh. 575/2013.  Ní áireofar an scairbhiseach a bhaineann leis na hionstraimí sa mhéid atá le tuairisciú. |
| 0440 | **Scairbhiseach**  Airteagal 9(1), pointe (i) de Rialachán (AE) 2019/2033.  Airteagal 62, pointe (b) agus Airteagal 65 de Rialachán (AE) Uimh. 575/2013.  Tá le scairbhiseach an bhrí chéanna atá leis faoin gcaighdeán cuntasaíochta is infheidhme.  Is éard a bheidh sa mhéid atá le tuairisciú san ítim seo, an chuid a bhaineann leis na ‘hIonstraimí caipitil láníoctha arna n-eisiúint go díreach’. |
| 0450 | **(-)ASBHAINTÍ IOMLÁNA AS CAIPITEAL LEIBHÉAL 2**  Airteagal 66 de Rialachán (AE) Uimh. 575/2013. |
| 0520 | **Leibhéal 2: Gnéithe caipitil, asbhaintí agus coigeartuithe eile**  Áireofar sa ró sin suim na n-ítimí seo a leanas, i gcás inarb infheidhme:  — Coigeartuithe idirthréimhseacha de bharr ionstraimí Chaipiteal Leibhéal 2 arna marthanú (Airteagal 483, míreanna 6 agus 7 agus Airteagail 484, 486, 488, 490 agus 491 de Rialachán (AE) Uimh. 575/2013)  — Ionstraimí arna n-eisiúint ag fochuideachtaí a aithnítear i gCaipiteal Leibhéal 2 (Airteagail 83, 87 agus 88 Rialachán (AE) Uimh. 575/2013): Suim na méideanna uile de chistí dílse cáilitheacha na bhfochuideachtaí a chuirtear san áireamh i gCaipiteal Leibhéal 2 comhdhlúite, lena n-áirítear Caipiteal cáilitheach Leibhéal 2 arna eisiúint ag eintiteas sainchuspóireach freisin (Airteagal 83 de Rialachán (AE) Uimh. 575/2013)  — Coigeartuithe idirthréimhseacha de bharr aitheantas breise i gCaipiteal Leibhéal 2 ar ionstraimí arna n-eisiúint ag fochuideachtaí (Airteagal 480 de Rialachán (AE) Uimh. 575/2013): Coigeartuithe ar chistí dílse cáilitheacha a áirítear i gCaipiteal Leibhéal 2 comhdhlúite de bharr forálacha idirthréimhseacha.  — Coigeartuithe idirthréimhseacha eile ar Chaipiteal Leibhéal 2 (Airteagail 472, 473a, 476, 477, 478 agus 481 de Rialachán (AE) Uimh 575/2013): Coigeartuithe ar na hasbhaintí as Caipiteal Leibhéal 2 de bharr forálacha idirthréimhseacha  — An barrachas a asbhaintear as ítimí Chaipiteal Leibhéal 2 i dtaca le Caipiteal Leibhéal 2, arna asbhaint as caipiteal breise Leibhéal 1 i gcomhréir le hAirteagal 56, pointe (e) de Rialachán (AE) Uimh 575/2013: Ní féidir le Caipiteal Leibhéal 2 a bheith diúltach, ach d’fhéadfadh asbhaintí as ítimí Chaipiteal Leibhéal 2 a bheith níos mó ná méid na n-ítimí Chaipiteal Leibhéal 2 atá ar fáil. Sa chás sin, leis an ítim seo léirítear an méid is gá chun an méid arna thuairisciú i ró 0420 a mhéadú go nialas.  — Gnéithe caipitil de Chaipiteal Leibhéal 2 nó asbhaintí as gné Chaipiteal Leibhéal 2 eile nach féidir a shannadh do cheann de rónna 0430 go 0450.  Ítimí caipitil nó asbhaintí nach gcumhdaítear leis an Rialachán (AE) 2019/2033 nó Rialachán (AE) Uimh. 575/2013, ní úsáidfear an ró seo chun iad a áireamh i ríomh na gcóimheas sócmhainneachta. |

1.3 I 02.03 – CEANGLAIS CISTÍ DÍLSE (I 2.3)

1.3.1. Treoracha a bhaineann le suíomhanna sonracha

|  |  |
| --- | --- |
| Ró | Tagairtí dlí agus treoracha |
| 0010 | **CEANGLAS CISTÍ DÍLSE**  Airteagal 11(1) agus (2) de Rialachán (AE) 2019/2033.  Is ionann an ítim seo agus uasmhéid na rónna 0020 agus 0030. |
| 0020 | **Ceanglas maidir le híosmhéid buan caipitil**  Airteagal 14 de Rialachán (AE) 2019/2033. |
| 0030 | **Ceanglas maidir le forchostas seasta**  Airteagal 13 de Rialachán (AE) 2019/2033. |
| 0050 - 0090 | **Ceanglais cistí dílse idirthréimhseacha** |
| 0050 | **Ceanglas idirthréimhseach bunaithe ar cheanglais cistí dílse Rialachán (AE) Uimh. 575/2013**  Airteagal 57(3), pointe (a) de Rialachán (AE) Uimh. 2019/2033. |
| 0060 | **Ceanglas idirthréimhseach bunaithe ar cheanglais maidir le forchostas seasta**  Airteagal 57(3), pointe (b) de Rialachán (AE) 2019/2033. |
| 0070 | **Ceanglas idirthréimhseach le haghaidh gnólachtaí infheistíochtaí a bhí faoi réir ceanglas caipitil tosaigh agus faoina réir sin amháin roimhe sin**  Airteagal 57(4), pointe (a) de Rialachán (AE) Uimh. 2019/2033 |
| 0080 | **Ceanglas idirthréimhseach bunaithe ar cheanglas caipitil tosaigh ag tráth a údaraithe**  Airteagal 57(4), pointe (b) de Rialachán (AE) 2019/2033. |
| 0090 | **Ceanglas idirthréimhseach le haghaidh gnólachtaí infheistíochta nach bhfuil údaraithe chun seirbhísí áirithe a sholáthar**  Airteagal 57(4), pointe (c) de Rialachán (AE) 2019/2033. |
| 0110 - 0130 | **Ítimí meabhráin** |
| 0110 | **Ceanglas cistí dílse breise**  Airteagal 40 de Threoir (AE) 2019/2034.  Cistí dílse breise arna gceangal i ndiaidh SREP (an próiseas athbhreithnithe maoirseachta agus meastóireachta). |
| 0120 | **Méid iomlán an cheanglais cistí dílse**  Is é a bheidh i gceanglas cistí dílse gnólachta infheistíochta suim a cheanglas cistí dílse a bheidh infheidhme ar an dáta tagartha, an ceanglas cístí dílse breise mar a thuairiscítear iad i ró 0110 agus an treoir maidir le cistí dílse breise mar a thuairiscítear í i ró 0120. |

1.4. I 02.04 – CÓIMHEASA CAIPITIL (I 2.4)

1.4.1. Treoracha a bhaineann le suíomhanna sonracha

|  |  |
| --- | --- |
| Ró | Tagairtí dlí agus treoracha |
| 0010 | **Cóimheas caipitil de Ghnáthchothromas Leibhéal 1**  Airteagal 9(1), pointe (a) agus Airteagail 11(1) agus (2) de Rialachán (AE) 2019/2033.  Sloinntear an ítim seo mar chéatadán. |
| 0020 | **Barrachas(+)/Easnamh(-) Caipitil de Ghnáthchothromas Leibhéal 1**  Leis an ítim seo léirítear barrachas nó easnamh Chaipiteal Ghnáthchothromas Leibhéal 1 a bhaineann leis an gceanglas a leagtar amach in Airteagal 9(1) Rialachán (AE) 2019/2033.  Ní chuirfear forálacha idirthréimhseacha Airteagal 57(3) agus (4) Rialachán (AE) 2019/2033 san áireamh le haghaidh na hítime seo. |
| 0030 | **Cóimheas Leibhéal 1**  Airteagal 9(1), pointe (b) agus Airteagal 11(1) agus (2) de Rialachán (AE) 2019/2033.  Sloinntear an ítim seo mar chéatadán. |
| 0040 | **Barrachas(+)/Easnamh(-) Caipitil Leibhéal 1**  Leis an ítim seo léirítear barrachas nó easnamh Chaipiteal Leibhéal 1 a bhaineann leis an gceanglas a leagtar amach in Airteagal 9(1) de Rialachán (AE) 2019/2033.  Ní chuirfear forálacha idirthréimhseacha Airteagal 57(3) agus (4) de Rialachán (AE) 2019/2033 san áireamh le haghaidh na hítime seo. |
| 0050 | **Cóimheas Cistí Dílse**  Airteagal 9(1), pointe (c), Airteagal 11(1) agus (2) de Rialachán (AE) 2019/2033.  Sloinntear an ítim seo mar chéatadán. |
| 0060 | **Barrachas(+)/Easnamh(-) Caipitil iomlán**  Leis an ítim seo léirítear barrachas nó easnamh cistí dílse a bhaineann leis an gceanglas a leagtar amach in Airteagal 9(1) de Rialachán (AE) 2019/2033.  Ní chuirfear forálacha idirthréimhseacha Airteagal 57(3) agus (4) de Rialachán (AE) 2019/2033 san áireamh le haghaidh na hítime seo. |

1.5. I 03.01 – RÍOMH CEANGLAIS MAIDIR LE FORCHOSTAIS SHEASTA (I 3.1)

1.5.1. Treoracha a bhaineann le suíomhanna sonracha

|  |  |
| --- | --- |
| Ró | Tagairtí dlí agus treoracha |
| 0010 | **Ceanglas maidir le Forchostas Seasta**  Airteagal 13(1) de Rialachán (AE) 2019/2033.  Beidh an méid a thuairisceofar ar a laghad 25 % d’fhorchostais sheasta bhliantúla na bliana roimhe sin (ró 0020).  Sna cásanna ina bhfuil athrú ábhartha mar a luaitear in Airteagal 13(2) de Rialachán (AE) 2019/2033, is é an méid a thuairisceofar an ceanglas maidir le forchostais sheasta arna fhorchur ag an údarás inniúil i gcomhréir leis an Airteagal sin.  Sna cásanna a shonraítear in Airteagal 13(3) de Rialachán (AE) 2019/2033, is éard a bheidh sa mhéid atá le tuairisciú, forchostais sheasta réamh-mheasta na bliana reatha (ró 0200). |
| 0020 | **Forchostais sheasta bhliantúla na bliana roimhe sin tar éis dáileadh brabús**  Airteagal 13(1) Rialachán (AE) 2019/2033.  Tuairisceoidh gnólachtaí infheistíochta forchostais sheasta na bliana roimhe sin tar éis dháileadh brabús. |
| 0030 | **Costais iomlána na bliana roimhe sin tar éis dháileadh brabús**  Airteagal 13(1) de Rialachán (AE) 2019/2033.  Is é an méid tar éis dháileadh brabús a bheidh sa mhéid atá le tuairisciú. |
| 0040 | **Ar a bhfuil: Costais sheasta arna dtabhú ag tríú páirtithe thar ceann na ngnólachtaí infheistíochta**  Airteagal 13 de Rialachán (AE) 2019/2033. |
| 0050 | **(-) Asbhaintí iomlána**  Sa bhreis ar na hítimí lena n-asbhaint dá dtagraítear in Airteagal 13, pointe (4) de Rialachán (AE) 2019/2033 asbhainfear na hítimí seo a leanas ó na costais iomlána, má áirítear iad faoi chostais iomlána i gcomhréir leis an gcreat cuntasaíochta ábhartha:  (a) táillí, bróicéireacht agus muirir eile arna íoc le contrapháirtithe lárnacha, le malartáin agus ionaid trádála eile agus le bróicéirí idirmheánacha chun idirbhearta a fhorghníomhú, a chlárú nó a imréiteach, ach amháin i gcás ina gcuirtear iad ar aghaidh chuig an gcustaiméir agus go ngearrtar iad ar an gcustaiméir go díreach. Ní áireofar orthu sin táillí agus muirir eile is gá chun ballraíocht a choimeád i gcontrapháirtithe, i malartáin nó in ionaid trádála eile ná chun oibleagáid airgeadais roinnte caillteanas ina leith a chomhlíonadh ar bhealach eile;  (b) ús ar airgead cliant arna íoc le custaiméirí sa chás nach bhfuil aon oibleagáid de chineál ar bith an t-ús sin a íoc;  (c) caiteachas cánach i gcás ina bhfuil sé dlite i ndáil le brabúis bhliantúla an ghnólachta infheistíochta;  (d) caillteanais de bharr trádáil dílseánaigh in ionstraimí airgeadais;  (e) íocaíochtaí a bhaineann le comhaontuithe conartha maidir le brabús agus caillteanas a aistriú ar dá réir a bhfuil oibleagáid ar ghnólacht infheistíochta, tar éis dó a ráitis airgeadais bhliantúla a ullmhú, a thoradh bliantúil a aistriú chuig an máthairghnóthas;  (f) íocaíochtaí le ciste le haghaidh riosca ginearálta baincéireachta i gcomhréir le hAirteagal 26(1)(f) de Rialachán (AE) Uimh. 575/2013;  (g) costais a bhaineann le hítimí arna n-asbhaint cheana as cistí dílse i gcomhréir le hAirteagal 36(1) Rialachán (AE) Uimh. 575/2013. |
| 0060 | **(-) Bónais foirne agus luach saothair eile**  Airteagal 13(4), pointe (a) de Rialachán (AE) Uimh. 2019/2033.  Measfar go mbraitheann bónais foirne agus luach saothair eile ar ghlanbhrabús an ghnólachta infheistíochta na bliana sin i gcás ina gcomhlíontar an dá choinníoll seo a leanas:  (h) gur íocadh na bónais foirne nó luach saothair eile atá le hasbhaint leis na fostaithe sa bhliain roimh an mbliain íocaíochta nó nach mbeidh aon tionchar ag íocaíocht na mbónas foirne nó luacha saothair foirne eile ar staid chuntais chaipitil an ghnólachta sa bhliain íocaíochta;  (i) nach bhfuil oibleagáid ar an ngnólacht, i leith na bliana reatha agus i leith na blianta atá le teacht, tuilleadh bónas nó íocaíochtaí eile i gcineál luacha saothair a leithdháileadh nó a bhronnadh ach amháin má dhéanann sé glanbhrabús sa bhliain sin. |
| 0070 | **(-)Scaireanna fostaithe, stiúrthóirí agus páirtithe i nglanbhrabúis**  Airteagal 13(4), pointe (b) de Rialachán (AE) 2019/2033.  Ríomhfar scaireanna brabúis de chuid fostaithe, stiúrthóirí agus comhpháirtithe ar bhonn na nglanbhrabús. |
| 0080 | **(-) Íocaíochtaí lánroghnacha brabúis agus luacha saothair inathraithe**  Airteagal 13(4), pointe (c) de Rialachán (AE) 2019/2033. |
| 0090 | **(-) Coimisiún comhroinnte agus táillí iníoctha**  Airteagal 13(4), pointe (d) de Rialachán (AE) 2019/2033. |
| 0100 | **(-) Táillí, bróicéireacht agus muirir eile arna íoc le CPLanna a ghearrtar ar chustaiméirí**  Táillí, bróicéireacht agus muirir eile arna íoc le contrapháirtithe lárnacha, le malartáin agus ionaid trádála eile agus le bróicéirí idirmheánacha chun idirbhearta a fhorghníomhú, a chlárú nó a imréiteach, ach amháin i gcás ina gcuirtear iad ar aghaidh chuig an gcustaiméir agus go ngearrtar iad ar an gcustaiméir go díreach. Ní áireofar orthu sin táillí agus muirir eile is gá chun ballraíocht a choimeád i gcontrapháirtithe, i malartáin nó in ionaid trádála eile ná chun oibleagáid airgeadais roinnte caillteanas ina leith a chomhlíonadh ar bhealach eile. |
| 0110 | **(-) Táillí do ghníomhairí faoi cheangal**  Airteagal 13(4), pointe (e) de Rialachán (AE) 2019/2033. |
| 0130 | **(-) Costais neamh-athfhillteacha ó ghníomhaíochtaí neamhchoitianta**  Airteagal 13(4), pointe (f) de Rialachán (AE) 2019/2033. |
| 0140 | **(-) Caiteachas cánach**  Caiteachas cánach i gcás ina bhfuil sé dlite i ndáil le brabúis bhliantúla an ghnólachta infheistíochta. |
| 0150 | **(-) Caillteanais de bharr trádáil dílseánaigh in ionstraimí airgeadais**  Féinmhínitheach. |
| 0160 | **(-) Comhaontuithe conartha maidir le brabús agus caillteanas a aistriú**  Íocaíochtaí a bhaineann le comhaontuithe conartha maidir le brabús agus caillteanas a aistriú ar dá réir a bhfuil oibleagáid ar ghnólacht infheistíochta, tar éis dó a ráitis airgeadais bhliantúla a ullmhú, a thoradh bliantúil a aistriú chuig an máthairghnóthas. |
| 0170 | **(-) Caiteachas ar amhábhair**  Maidir le caiteachas ar amhábhair i dtaca le gnólacht infheistíochta atá ag trádáil i ndíorthaigh an tráchtearra fhorluitigh, féadfaidh déileálaithe tráchtearraí agus lamháltas astaíochtaí an caiteachas sin a asbhaint. |
| 0180 | **(-)Íocaíochtaí le ciste le haghaidh riosca ginearálta baincéireachta**  Íocaíochtaí le ciste le haghaidh riosca ginearálta baincéireachta i gcomhréir le hAirteagal 26(1)(f) de Rialachán (AE) Uimh. 575/2013. |
| 0190 | **(-)Costais a bhaineann le hítimí arna n-asbhaint cheana as cistí dílse**  Costais a bhaineann le hítimí arna n-asbhaint cheana as cistí dílse i gcomhréir le hAirteagal 36(1) de Rialachán (AE) Uimh. 575/2013. |
| 0200 | **Forchostais sheasta réamh-mheasta na bliana reatha**  Réamh-mheastachán ar forchostais sheasta na bliana reatha tar éis dháileadh brabús. |
| 0210 | **Éagsúlacht na bhforchostas seasta (%)**  Is é an méid a thuairisceofar an luach absalóideach de:  [(Forchostais sheasta bhliantúla na bliana reatha) - (Forchostais sheasta réamh-mheasta na bliana roimhe sin)/(Forchostais sheasta bhliantúla na bliana roimhe sin)] |

2. GNÓLACHTAÍ INFHEISTÍOCHTA BEAGA NEAMH-IDIRNASCTHA

2.1. I 05.00 – LEIBHÉAL GNÍOMHAÍOCHTA – ATHBHREITHNIÚ TAIRSÍ (I 5)

2.1.1. Treoracha a bhaineann le suíomhanna sonracha

|  |  |
| --- | --- |
| Ró | Tagairtí dlí agus treoracha |
| 0010 | **Sócmhainní faoi bhainistiú (ar bhonn comhcheangailte)**  Airteagal 12(1), pointe (a) de Rialachán (AE) 2019/2033.  I gcás ina bhfuil gnólacht infheistíochta tuairiscithe ina chuid de ghrúpa, cinnfear an luach a thuairiscítear ar bhonn comhcheangailte i gcás na ngnólachtaí infheistíochta uile ar cuid de ghrúpa iad de bhun Airteagal 12(2) de Rialachán (AE) 2019/2033.  Cuirfidh gnólachtaí infheistíochta sócmhainní lánroghnacha agus neamh-lánroghnacha faoi bhainistiú san áireamh.  Is é an méid a thuairisceofar an méid a d’úsáidfí chun na K-fhachtóirí a ríomh sula gcuirfí comhéifeachtaí ábhartha i bhfeidhm. |
| 0020 | **Orduithe cliant arna láimhseáil (ar bhonn comhcheangailte) - Trádálacha in airgead tirim**  Airteagal 12(1), pointe (b) (i) de Rialachán (AE) 2019/2033.  I gcás ina bhfuil gnólacht infheistíochta tuairiscithe ina chuid de ghrúpa, cinnfear an luach a thuairiscítear ar bhonn comhcheangailte i gcás na ngnólachtaí infheistíochta uile ar cuid de ghrúpa iad de bhun Airteagal 12(2) de Rialachán (AE) 2019/2033.  Is é an méid a thuairisceofar an méid a d’úsáidfí chun na K-fhachtóirí a ríomh sula gcuirfí comhéifeachtaí ábhartha i bhfeidhm. |
| 0030 | **Orduithe cliant arna láimhseáil (ar bhonn comhcheangailte) - Díorthaigh**  Airteagal 12(1), pointe (b) (i) de Rialachán (AE) 2019/2033.  I gcás ina bhfuil gnólacht infheistíochta tuairiscithe ina chuid de ghrúpa, cinnfear an luach a thuairiscítear ar bhonn comhcheangailte i gcás na ngnólachtaí infheistíochta uile ar cuid de ghrúpa iad de bhun Airteagal 12(2) Rialachán (AE) 2019/2033.  Is é an méid a thuairisceofar an méid a d’úsáidfí chun na K-fhachtóirí a ríomh sula gcuirfí comhéifeachtaí ábhartha i bhfeidhm. |
| 0040 | **Sócmhainní atá á gcoimirciú agus á riar**  Airteagal 12(1), pointe (c) de Rialachán (AE) Uimh. 2019/2033.  Is é an méid a thuairisceofar an méid a d’úsáidfí chun na K-fhachtóirí a ríomh sula gcuirfí comhéifeachtaí ábhartha i bhfeidhm. |
| 0050 | **Airgead cliant atá ar seilbh**  Airteagal 12(1), pointe (d) de Rialachán (AE) 2019/2033.  Is é an méid a thuairisceofar an méid a d’úsáidfí chun na K-fhachtóirí a ríomh sula gcuirfí comhéifeachtaí ábhartha i bhfeidhm. |
| 0060 | **Sreabhadh trádála laethúil - trádálacha in airgead tirim agus trádálacha díorthach**  Airteagal 12(1), pointe (e) de Rialachán (AE) 2019/2033.  Is é an méid a thuairisceofar an méid a d’úsáidfí chun na K-fhachtóirí a ríomh sula gcuirfí comhéifeachtaí ábhartha i bhfeidhm. |
| 0070 | **Riosca an ghlansuímh**  Airteagal 12(1), pointe (f) de Rialachán (AE) 2019/2033.  Is é an méid a thuairisceofar an méid a d’úsáidfí chun na K-fhachtóirí a ríomh sula gcuirfí comhéifeachtaí ábhartha i bhfeidhm. |
| 0080 | **Corrlach imréitigh ar leith**  Airteagal 12(1), pointe (f) de Rialachán (AE) 2019/2033.  Is é an méid a thuairisceofar an méid a d’úsáidfí chun na K-fhachtóirí a ríomh sula gcuirfí comhéifeachtaí ábhartha i bhfeidhm. |
| 0090 | **Mainneachtain an chontrapháirtí trádála**  Airteagal 12(1), pointe (g) de Rialachán (AE) 2019/2033.  Is é an méid a thuairisceofar an méid a d’úsáidfí chun na K-fhachtóirí a ríomh sula gcuirfí comhéifeachtaí ábhartha i bhfeidhm. |
| 0100 | **Iomlán laistigh agus lasmuigh den chlár comhardaithe (ar bhonn comhcheangailte)**  Airteagal 12(1), pointe (h) de Rialachán (AE) 2019/2033.  I gcás ina bhfuil gnólacht infheistíochta tuairiscithe ina chuid de ghrúpa, cinnfear an luach a thuairiscítear ar bhonn comhcheangailte i gcás na ngnólachtaí infheistíochta uile ar cuid de ghrúpa iad de bhun Airteagal 12(2) de Rialachán (AE) 2019/2033. |
| 0110 | **Ollioncam iomlán bliantúil ar bhonn comhcheangailte**  Airteagal 12(1), pointe (i) de Rialachán (AE) 2019/2033.  I gcás ina bhfuil gnólacht infheistíochta tuairiscithe ina chuid de ghrúpa, cinnfear an luach a thuairiscítear ar bhonn comhcheangailte i gcás na ngnólachtaí infheistíochta uile ar cuid de ghrúpa iad de bhun Airteagal 12(2) de Rialachán (AE) 2019/2033.  Is é an luach a thuairisceofar (ró 0120 + ró 0130). |
| 0120 | **Ollioncam iomlán bliantúil**  Luach ollioncaim iomláin bhliantúil diomaite d’ollioncam a ghintear laistigh den ghrúpa de bhun Airteagal 12(2) de Rialachán (AE) 2019/2033. |
| 0130 | **(-) Páirt inghrúpa den ollioncam bliantúil**  Luach ollioncaim a ghintear laistigh den ghrúpa gnólachta infheistíochta de bhun Airteagal 12(2) de Rialachán (AE) 2019/2033. |
| 0140 | **Ar a bhfuil: ioncam ó orduithe a ghlacadh agus a tharchur**  Airteagal 54(1) pointe (d) de Rialachán (AE) 2019/2033.  Airteagal 4(1), pointe (2) de Threoir 2014/65/AE. |
| 0150 | **Ar a bhfuil: orduithe a fhorghníomhú ar son cliant**  Airteagal 54(1) pointe (d) de Rialachán (AE) 2019/2033.  Airteagal 4(1), pointe (2) de Threoir 2014/65/AE. |
| 0160 | **Ar a bhfuil: ioncam ó dhéileáil ar a gcuntas féin**  Airteagal 54(1) pointe (d) de Rialachán (AE) 2019/2033.  Airteagal 4(1), pointe (2) de Threoir 2014/65/AE. |
| 0170 | **Ar a bhfuil: ioncam ó bhainistiú punainne**  Airteagal 54(1) pointe (d) de Rialachán (AE) 2019/2033.  Airteagal 4(1), pointe (2) de Threoir 2014/65/AE. |
| 0180 | **Ar a bhfuil: ioncam ó chomhairle infheistíochta**  Airteagal 54(1) pointe (d) de Rialachán (AE) 2019/2033.  Airteagal 4(1), pointe (2) de Threoir 2014/65/AE. |
| 0190 | **Ar a bhfuil: ioncam ó ionstraimí airgeadais a fhrithghealladh/ó ionstraimí airgeadais a chur ar bhonn ceangaltais dhaingin**  Airteagal 54(1) pointe (d) de Rialachán (AE) 2019/2033.  Airteagal 4(1), pointe (2) de Threoir 2014/65/AE. |
| 0200 | **Ar a bhfuil: ioncam ó ionstraimí airgeadais a chur ar bhonn ceangaltais dhaingin**  Airteagal 54(1) pointe (d) de Rialachán (AE) 2019/2033.  Airteagal 4(1), pointe (2) de Threoir 2014/65/AE. |
| 0210 | **Ar a bhfuil: ioncam ó oibriú MTF**  Airteagal 54(1) pointe (d) de Rialachán (AE) 2019/2033.  Airteagal 4(1), pointe (2) de Threoir 2014/65/AE. |
| 0220 | **Ar a bhfuil: ioncam ó oibriú OTF**  Airteagal 54(1) pointe (d) de Rialachán (AE) 2019/2033.  Airteagal 4(1), pointe (2) de Threoir 2014/65/AE. |
| 0230 | **Ar a bhfuil: ioncam ó ionstraimí airgeadais a chumhdach agus a riar**  Airteagal 54(1) pointe (d) de Rialachán (AE) 2019/2033.  Airteagal 4(1) pointe (3) de Threoir 2014/65/AE. |
| 0240 | **Ar a bhfuil: ioncam ó chreidmheasanna nó ó iasachtaí a dheonú d’infheisteoir**  Airteagal 54(1) pointe (d) de Rialachán (AE) 2019/2033.  Airteagal 4(1) pointe (3) de Threoir 2014/65/AE. |
| 0250 | **Ar a bhfuil: ioncam a eascraíonn as comhairle a thabhairt do ghnóthais maidir le struchtúr caipitil, straitéis thionsclaíoch agus nithe gaolmhara agus comhairle agus seirbhísí a bhaineann le cumaisc agus ceannach gnóthas**  Airteagal 54(1), pointe (d) de Rialachán (AE) 2019/2033.  Airteagal 4(1), pointe (3) de Threoir 2014/65/AE. |
| 0260 | **Ar a bhfuil: ioncam ó sheirbhísí malairte eachtraí**  Airteagal 54(1), pointe (d) de Rialachán (AE) 2019/2033.  Airteagal 4(1), pointe (3) de Threoir 2014/65/AE. |
| 0270 | **Ar a bhfuil: taighde infheistíochta agus anailís airgeadais**  Airteagal 54(1), pointe (d) de Rialachán (AE) 2019/2033.  Airteagal 4(1), pointe (3) de Threoir 2014/65/AE. |
| 0280 | **Ar a bhfuil: ioncam ó sheirbhísí a bhaineann le frithghealladh**  Airteagal 54(1), pointe (d) de Rialachán (AE) 2019/2033.  Airteagal 4(1), pointe (3) de Threoir 2014/65/AE. |
| 0290 | **Ar a bhfuil: seirbhísí infheistíochta agus gníomhaíochtaí coimhdeachta a bhaineann leis na bundíorthaigh**  Airteagal 54(1), pointe (d) de Rialachán (AE) 2019/2033.  Airteagal 4(1), pointe (3) de Threoir 2014/65/AE. |

**3. CEANGLAIS MAIDIR LE LEACHTACHT**

3.1 I 09.01 – CEANGLAIS MAIDIR LE LEACHTACHT (I 9.1)

3.1.1. Treoracha a bhaineann le suíomhanna sonracha

|  |  |
| --- | --- |
| Ró | Tagairtí dlí agus treoracha |
| 0010 | **Ceanglais maidir le leachtacht**  Airteagal 43(1) de Rialachán (AE) 2019/2033. |
| 0020 | **Ráthaíochtaí cliant**  Airteagal 45 de Rialachán (AE) 2019/2033.  Is é an luach a thuairisceofar 1.6 % de mhéid iomlán na ráthaíochtaí a thugtar do na cliaint de bhun Airteagal 45 de Rialachán (AE) 2019/2033. |
| 0030 | **Sócmhainní leachtacha iomlána**  Pointe (a) d’Airteagal 43(1) agus Airteagal 43(2) de Rialachán (AE) 2019/2033.  Tuairisceofar na sócmhainní leachtacha iomlána tar éis na caolchorrlaigh is infheidhme a chur i bhfeidhm. |